Avocado, nukai dhookohlaa varuge meyvaa eh noon!\nއެވަކާޑޯ، ނުކައި ދޫކޮށްލާ ވަރުގެ މޭވާއެއް ނޫން!\nދިވެހިންނަކީ މިހަރު ތައުލީމީ ބައެކެވެ. ސިއްހަތަށް ފައިދާހުރި އެއްޗެހި ކެއުމަށް ލޯބިކުރާ އަދި ސިއްހަތަށް ބަލައިގެން އުޅޭ ބައެކެވެ. އަދިވަކިން ހާއްސަކޮށް ރަހައަށް ބަލާ ބައެކެވެ. ކެއުމުގައި މޭވާ ހިމެނި ކަމުގައިވިޔަަސް އެވޮކާޑޯ އަކީ ދިވެހިންގެ ކެއުމުގެ ތެރޭގައި އާންމުކޮށް ބޭނުންކުރާ އެއްޗެއް ނޫނެވެ. އޭގެ ފައިދާތައް ރަނގަޅަށް ނޭނގެނީ ކަންނޭނގެ އެވެ. އެނގޭނަމަ މިއީ ނުކަައި ދޫކޮށްލާނެ އެއްޗެއް ނޫނެވެ. ރަހަވެސް އެހާ މީރެވެ. ނޫނީ ފަސޭހައިން ލިބޭ އެއްޗަކަށް ނުވާތީ ކަމަށްވެސް ވެދާނެ އެވެ. މިހާރު އެހާ އުނދަގުލެއް ނޫނެވެ. އެހެރަ ފެންޓަސީ އަށް ވަނަސް އެވޮކާޑޯ ލިބޭނެ އެވެ.\nހިމެނެނީ ކޮންކޮން މާއްދާއެއް؟\nއެވޮކާޑޯ އިން ސިއްހަތަށް ފައިދާކުރާ ވާހަކަ ބުނީމާ މިއީ އެންމެ ކުރިން ހިތަށް އަރާނެ އެއް ސުވާލެވެ. އިތުރު ތަފްސީލަކަށް ދާނީ މި ސުވާލުގެ ޖަވާބުދީފަ އެވެ. އެވޮކާޑޯ އަކީ އޭގައި ޕޮޓޭޝިއަމް، ވިޓަމިން އޭ، ބީ6، ވިޓަމިން ސީ، ވިޓަމިން އީ އަދި ވިޓަމިން ކޭ އިން މުއްސަނދިވެފައިވާ "ނިއުޓްރިޝަން ޕެކް" އެކެވެ. އަދި މީގެއިތުރުން އެންޓިއޮކްސިޑެންޓްސް، ލުޓެއިން މޮނޯ ސެޗުރޭޓެޑް ފެޓްސް، މެގްނީޝިއަމް އަދި ފައިބާވެސް ގިނަ އަދަދަކަށް ހިމެނޭ ރަހަ މީރު މޭވާ އެކެވެ.\nދެން އޮތީ އަނެއް ސުވާލެވެ. މިއިން ލިބެނީ ކޮން ފައިދާތަކެއް ހެއްޔެވެ؟ އޭގެ ޖަވާބުވެސް ދޭނަމެވެ. މީގައި މިހިމެނޭ ކޮންމެ މާއްދާއަކީވެސް ސިއްހަތަށް ނުލާހިކު ބޭނުންތެރި މާއްދާތަކެކެވެ. ވަކި ވަކި މާއްދާތަކަށް އަލި އަޅުވާލާނަމެވެ.\nޕޮޓޭޝިއަމް: މިއީ ސިކުނޑީގެ މަސައްކަތް ހަލުވިކޮށްލަން އެންމެ މުހިންމު އެއް މާއްދަ އެވެ. އަދި މީގެއިތުރުން ބްލަޑް ޝުގާ އާއި ބްލަޑް ޕްރެޝާ ދަށްކޮށް ކަށިވެސް ވަރުގަދަކޮށްދޭ މާއްދާއެކެވެ. މީހާގެ ސްޓްރެސް ލެވެލް ދަށްކޮށް ނިދުމަށް އެހީތެރިވެދެ އެވެ. އަދި މީގެ އިތުރުން ސެލްތަކަށްވެސް ދިރުން ގެނެސްދެ އެވެ. މީގައި ދޮންކޭލުގައި ޕޮޓޭޝިއަމް ހުންނަ މިންވަރަށްވުރެ ގިނައިން ޕޮޓޭޝިއަމް ހިމެނެ އެވެ.\nވިޓަމިން ބީ6: މިއީ ހަށިގަނޑުގައި އެންޓިބޮޑީސް އުފައްދައިދޭ މާއްދާއެވެ. ހަށިގަނޑުގެ ދިފާއީ ނިޒާމް ވަރުގަދަކޮށްދޭނީ މި އެންޓިބޮޑީޒް އެވެ. ބަލިތައް ޖެހުމާއި ދުރުވާނީ ދިފާއީ ނިޒާމް ވަރުގަދަވީ ވަރަކުންނެވެ. ދުވާލަކު އާފަލް އެއް ކައިގެން ޑޮކްޓަރާއި ދުރުވެވޭ ފަދައިން ދުވާލަކު އެވޮކާޑޯ އެއް ކައިގެންވެސް ޑޮކްޓަރާއި ދުރުވެވޭނެ އެވެ.\nވިޓަމިން ކޭ: މިއީ ކަށި ވަރުގަދަވާން މުހިންމު މާއްދާއެކެވެ. އުމުރުން ދުވަސް ވުމުން ކަށީގެ ބަލިތަކާއި ދުރުވާން ޒުވާން އުމުރުގައި ކަށި ވަރުގަދަ ކުރަންޖެހެ އެވެ. އަދި މީގެ އިތުރުން ހަށިގަނޑުގައި ހަލާކުވެފައި ހުންނަ ފާރުގަނޑުތައް ރަނގަޅުކުރަންވެސް މިއީ މުހިންމު މާއްދާއެކެވެ.\nކުރިންވެސް ބުނިހެން މިއީ މެގްނީޝިއަމުން މުއްސަނދިވެފައިވާ މޭވާއެކެވެ. މިއީ ނާރުތަކުގެ މަސައްކަތަށް އެހީތެރިވެދޭ މާއްދާއެއްވެސް މެ އެވެ. މިއީ ހަމަ "ނިއުޓްރިއެންޓު ބޫސްޓާ" އެކެވެ. އޭގެ މާނަ އަކީ މެގްނީޝިއަމް އިން ހަށިގަނޑަށް އެތެރެވާ ވިޓަމިންގެ މާއްދާތައް ހަށިގަނޑަށް އެބްޒޯބް ކުރަން ފަސޭހަވާނެ އެވެ. ދެން މީގައި މިހިމެނޭ ސޯޑިއަމް އާއި ފައިބާ އާ އޮމެގާ3އަދި މޮނޯސެޗުރޭޓެޑް ފެޓްސްގެ ސަބަބުން ކެންސަރާއި ދުރުކޮށްދެ އެވެ. އަދި ލޮލުގެ ފެނުން ރަނގަޅުކޮށްދީ ހަންގަނޑުވެސް ރީތިކޮށްލަ އެވެ.\nއެވޮކާޑޯ އިން ރީތި ވާނެތަ؟\nމި ސުވާލުގެ ޖަވާބަކީ ހަމަ އާއެކެވެ. ސުވާލެއް އުފައްދާނެ ޖާގައެއްވެސް ނޯންނާނެ އެވެ. ގަބޫލުކުރާށެވެ. އެވޮކާޑޯގައި އެންޓިއޮކްސިޑެންޓް ހިމެނޭ މިންވަރަކީ ހަމުގެ ސެލްތައް މުޅިން އާކޮށްލާ ވަރުގަދަކޮށް ތާޒާކޮށްލައިދޭ މިންވަރެވެ. ހަމައެކަނި ހަމުގެ ސެލްތަކެއް ނޫނެވެ. ހަށިގަނޑުގައި ހިމެނޭ ހުރިހާ ސެލް އެކެވެ. މޮނޯ ސެޗުރޭޓެޑް ފެޓްތަކުގެ ސަބަބުން ހަންގަނޑު މަޑުކޮށް ޒުވާން ކަމަށް ދައްކަ އެވެ. ހަންގަނޑުގައި ރޫޖެހުމުން ދުރުކޮށްދީ ހަންގަނޑު ރީތިކޮށްދެ އެވެ. އެވޮކާޑޯ ކެެއުމުން އެންޓި އޭޖިން ކްރީމް އެއް ބޭނުންކޮށްގެން ޒުވާންކަން ދަމަހައްޓައިދޭ މިންވަރަށްވުރެ އެތައް ގުނައެއް އިތުރަށް ޒުވާންކަން ދަމަހައްޓައިދެ އެވެ.\nއަދި މިއީ ފޭސް މާސްކު ހަދަންވެސް ވަރަށް ރަނގަޅު މޭވާ އެކެވެ. ހަންގަނޑު ތެޔޮވުމާއި އަދި މާބޮޑަށ ހިކުމާއި ބިހި ނެގުމުން ދުރުކޮށްދެ އެވެ. އެވޮކާޑޯ މިއީ މީހާ ތާޒާކޮށްލާ މޭވާއެއްވެސް މެ އެވެ.\nއެވޮކާޑޯ މިއީ މީހާގެ ބޭރު ރީތިކޮށްލާ ހެން ސިކުނޑިވެސް ރީތިކޮށްދޭ އެއްޗެކެވެ. މިބުނީ ސިކުނޑިއަށް ރަނގަޅު ކާނާ އެކެވެ. މީގައި ހިމެނޭ ޕޮޓޭޝިއަމްގެ ސަބަބުން ސިކުނޑި އިތުރަށް ހުޅުވި އަވަހަށް ސިކުނޑި ވަރުބަލިވުމުން ދުުރވެ އެވެ. ސްޓެރެސް އާއި ޑިޕްރެޝަނާއި ދުރުކޮށްދެ އެވެ. އެހެންވީމާ ވިސްނުން ތޫނުވެ އެވެ. މިއީ ކިޔަވާ ކުދިންނަށް ވަރަށް ބޭނުންތެރި ކަމެކެވެ.\nފެޓް ހިމެނޭ، އެކަމަކު ގެއްލުމެއް ނެތް\nއެވޮކާޑޯ އަކީ އޭގައި 75 ޕަސެންޓް - 80 ޕަސެންޓާ ދެމެދުގެ މިންވަރަަށް ފެޓް ހިމެނޭ މޭވާ އެކެވެ. އެކަމަކުު މިއީ އެވޮކާޑޯ ނުކައި އެއްލައިލާންވީ ސަބަބެއް ނޫނެވެ. މިއީ އެއްވެސް ގެއްލުމެއް ލިބޭ ފެޓް އެއް ނޫނެވެ. އެވޮކާޑޯގައި ހިމެނެނީ 0% ޓްރާންސް ފެޓެވެ. މިހާރު ހަމަޖެހިލެވިއްޖެ ދޯ އެެވެ. ޓްރާސްންފެޓަކީ މޮނޯ އަންސެޗުރޭޓެޑް އަދި ޕޮލީ އަންސެޗރޭޓެޑް ފެޓެވެ. މިއީ ހަށިގަނޑަށް ފައިދާހުރި ފެޓެވެ.\n1. ޓްރާންސް ފެޓް އަދި ސެޗުރޭޓެޑް ފެޓް: މިއީ ހަަށިގަނޑަށް ގެއްލުންދޭ ފެޓްގެ ވައްތަރެވެ. މިއީ ލެ ހޮޅިތައް ބައްދާ ހިތުގެ ބަލިތައް ޖައްސާ ފެޓެވެ.\n2. މޮނޯ އަންސެޗުރޭޓެޑް އަދި ޕޮލީއަންސެޗުރޭޓެޑް ފެޓް: މިއީ ހަށިގަނޑުގައި ކޮލެސްޓްރޯލް ހުންނަ މިންވަރު ކޮންޓްރޯލް ކޮށްދީ ހިތުގެ ބަލިތަކުން މީހާ ދުރުކޮށްދޭ ފެޓުގެ ވައްތަރެވެ.\nޑައިޓްގައި ހިމަނަން ކޮންމެހެން މުހިންމުތަ؟\nނެތް ދޯ އެވެ. މިއީ ހަށިގަނޑަށް ކިތަންމެ ގިނަ ފައިދާއެއް ފޯރުކޮށްދޭ މޭވާ އަކަށް ވިޔަސް މިއީ ކޮންމެހެން ކޮންމެ ދުވަހެއްގެ ޑައިޓުގައި ގިނައިން ކާން މަޖުބޫރު މޭވާއެއް ނޫނެވެ. ކޮންމެ ދުވަހަކު މީގެ މަދު މިންވަރެއް ބޭނުންކުރުމަކީވެސް ފައިދާހުރި ގޮތެކެވެ. ސޭންޑްވިޗް އަދި ކޭކަށް އަޅައިގެންވެސް އެވޮކާޑޯ ބޭނުންކުރެވިދާނެ އެވެ.\nއެވޮކާޑޯ އަކީ މިހާރު މާލެއިން ހޯދަން އުނދަގޫ އެއްޗެއް ނޫނެވެ. އެހެން ނަމަވެސް އެހެން މޭވާ ތަކާ އަޅާބަލާއިރު މީގެ އަގު ތަންކޮޅެއް ބޮޑެވެ. ނަމަވެސް މިއިން ލިބޭ ފައިދާތަކަށް ބަލާފަ މީގެ އަގަކީ ހަމަ އެކައްޗެއްވެސް ނޫނެވެ.


Ayady thakaful ge online hidhumai tha'aaraf kohfi\nއަޔާދީ ތަކާފުލްގެ އޮންލައިން ހިދުމަތް ތައާރަފުކޮށްފި\nޖުމްލަ 1 ލައްކަ ރުފިޔާއާ ހަމައަށް ބަދަލު ލިބިދެވޭނެ\nކ. މާލެ 23 މެއި 2017 | އަންގާރަ 18:57 2,683\nއެލައިޑް އިންޝުއަރެންސް - ގޫގުލް\nއެލައިޑް އިންޝުއަރަންސް ކުންފުނީގެ އިސްލާމިކް ވިންޑޯ؛ "އަޔާދީ ތަކާފުލް"އިން ހައްޖު އަދި އުމްރާ ތަކާފުލް އޮންލައިން ހިދުމަތް ތައާރަފުކޮށްފިއެވެ.\nއެލައިޑް މައި އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި މިހިދުމަތް ތައާރަފުކޮށްދެއްވީ އަޔާދީ ތަކާފުލްގެ ޖެނެރަލް މެނޭޖަރ އިބްރާހިމް ފިރުޝާން އާއި މެނޭޖަރ ފާތިމަތު ނިޒްމާއެވެ.\nހައްޖު އަދި އުމްރާވެރިންނަށް ހާއްސަކޮށްގެން، އިސްލާމީ ޝަރީއަތުގެ އަސާސްތަކާއި އެއްގޮތްވާ ގޮތުގެ މަތިން ފަރުމާކޮށްފައިވާ މިޕްލޭންގެ ދަށުން ބައިވެރިންނަށް ދަތުރުމަތީގައި ކުރިމަތިވާ ބަލިމަޑުކަމަކުން ނުވަތަ އެކްސިޑެންޓެއްގެ ސަބަބުން ހަށިގަނޑަށް ލިބޭ ގެއްލުމަށް ސިއްޙީ ފަރުވާކުރުމަށް ހިނގާ ޚަރަދުގެ އިތުރަށް، ޕާސްޕޯޓް ގެއްލިގެން ލިބޭ ގެއްލުމާއި، ފައިސާ އާއި އަގުހުރި ތަކެތި ގެއްލިގެން ލިބޭ ގެއްލުމާއި ޗެކިން ކޮށްފައި ހުންނަ ލަގެޖު ފަދަ ތަކެތި ގެއްލިގެން ނުވަތަ ޗެކިން ކުރުމަށް ފަހު އަނބުރާ ލިބުމުގައި ލަސްވެގެން ދިމާވާ ގެއްލުމާއި ބަދަލު ލިބިދެއެވެ.\nމީގެ އިތުރުން ދިމާވާ އެކްސިޑެންޓެއްގެ ސަބަބުން ޤާނޫނީ ގޮތުން އެހެން ފަރާތަކަށް މާލީ ބަދަލުދޭން ޖެހިއްޖެ ނަމަ އެކަމަށް ހިނގާ ޚަރަދުގެ ގޮތުގައި ޖުމްލަ 1 ލައްކަ ރުފިޔާ އާއި ހަމައަށް ބަދަލު ލިބިދެވޭނެ ކަމަށް އެލައިޑުން ބުންޏެވެ. އަދި މީގެ އިތުރަށް ދަތުރުމަތީގައި ދިމާވާ އެކްސިޑެންޓެއްގެ ސަބަބުން ބައިވެރިޔަކު ނިޔާވުމުން ވެސް މާލީ އެހީތެރިކަން ފޯރުކޮށްދޭނެއެވެ.\nމުޅިން އަލަށް ތައާރަފުކުރެވުނު ހިދުމަތާއި ބެހޭ ގޮތުން ވާހަކަފުޅު ދައްކަވަމުން ޖެނެރަލް މެނޭޖަރ ފިރުޝާން ވިދާޅުވީ، މިއީ ކަސްޓަމަރުންގެ ވަގުތު ސަލާމަތްކޮށްދިނުމުގެ މަގުސަދުގައި ތައާރަފު ކުރި ހިދުމަތެކެވެ.\nއެގޮތުން ކަސްޓަމަރުން ހިދުމަތް ހޯދުމަށް އޮފީހަށް ވަޑައިގަތުމުގެ ބަދަލުގައި، ކަސްޓަމަރަކު ބޭނުންފުޅުވާ ކޮންމެ ވަގުތަކު ކޮންމެ ތަނެއްގައި ހުންނަވައިގެން ވެސް އަޔާދީ ވެބްސައިޓް މެދުވެރިކޮށް ހިދުމަތް ހޯއްދެވޭނެ ކަމުގައި ފިރުޝާން ވިދާޅުވިއެވެ.\nއިތުރަށް ވާހަކަ ދައްކަވަމުން ފިރުޝާން ފާހަގަކުރެއްވި ގޮތުގައި މިހާރު އަޔާދީ ކަސްޓަމަރުންނަށް އުރީދޫ އަދި ބީ.އެމް.އެލްގެ އިތުރުން މޯލްޑިވްސް އިސްލާމިކް ބޭންކުގެ ފައިސާ ޕޭ މެދުވެރިކޮށް ވެސް ފައިސާގެ މުއާމަލާތްތައް ކުރެވޭނެއެވެ.


Dhiraagu Maldives Tennis open mubaaraaiy Raees Nasheed ifthithaahu kohdhehvaifi | Mihaaru\nރައީސް ނަޝީދު ކުޅުންތެރިންނާ ސަލާމްކުރައްވަނީ.\nދިރާގު މޯލްޑިވްސް ޓެނިސް އޯޕަން މުބާރާތް ރައީސް ނަޝީދު އިފްތިތާހުކޮށްދެއްވައިފި\n08 ސެޕްޓެމްބަރ 2019 - 15:10 1 comment\nމޯލްޑިވްސް ޓެނިސް އެކަޑަމީން ބާއްވާ ދެ ވަނަ ދިރާގު މޯލްޑިވްސް ޓެނިސް އޯޕަން މުބާރާތް ރައްޔިތުންގެ މަޖިލީހުގެ ރައީސް މުހައްމަދު ނަޝީދު އިއްޔެ އިފްތިތާހުކޮށްދެއްވައިފި އެވެ.\nއަންނަ ހަފުތާގެ އާދީއްތަ ދުވަހުގެ ނިޔަލަށް ކުރިއަށްގެންދާ މި މުބާރާތަކީ، އަމިއްލަ އެކަޑަމީ އަކުން ބޭއްވި ނަމަވެސް ގައުމީ ޓެނިސް ކަލަންޑަރުގައި ހިމެނޭ މުބާރާތެކެވެ. މި މުބާރާތުގައި ރާއްޖޭގެ 94 ކުޅުންތެރިންނާއި ސްރީ ލަންކާގެ 10 ކުޅުންތެރިން ވާދަކުރެ އެވެ. ލަންކާ ކުޅުންތެރިންނަށް ދައުވަތުދިނީ މުބާރާތުގެ ފެންވަރު ރަނގަޅުކޮށް އަދި ދިވެހި ކުޅުންތެރިންނަށް ވާދަވެރި މެޗުތަކެއް ހޯދައިދިނުމުގެ ބޭނުމުގަ އެވެ.\nހުޅުވުމުގެ ރަސްމިއްޔާތުގައި ރައީސް ނަޝީދު ވަނީ ޓެނިސް ކުޅޭ ވަގުތުގެ ފައިދާ އެންމެ ރަނގަޅު ގޮތުގައި ހިފުމަށްޓަކައި ހާޒިރީއަށް ސަމާލުކަންދީ އަދި ތަމްރީންތަކުގައި ވީހާ ވެސް ރަނގަޅަށް މަސައްކަތްކުރުމަށް ކުޅުންތެރިންނަށް ނަސޭހަތްތެރިވެވަޑައިގެންފަ އެވެ.\nމުބާރާތުގައި ހިމެނެނީ ހަތް އަހަރުން ދަށާއި އަށް އަހަރުން ދަށާއި 10 އަހަރުން ދަށާއި 12 އަހަރުން ދަށާއި 14 އަހަރުން ދަށާއި 18 އަހަރުން ދަށް (ޖޫނިއާ އޯޕަން) އަދި އޯޕަން ކެޓަގަރީ އާއި 45 އަހަރުން މަތީގެ ކެޓަގަރީ އެވެ. މީގެ ތެރެއިން ހަތް އަހަރުން ދަށް ފިޔަވައި އެހެން ހުރިހާ އުމުރުފުރާއެއްގައި ސިންގަލްސް އަދި ޑަބަލްސް އިވެންޓްތައް އޮންނާނެ އެވެ.\nމުބާރާތުގެ ފުރަތަމަ ދުވަހު ކުޅެވުނު އެންމެ ފާހަގަކުރެވޭ މެޗުގައި، މެންސް އޯޕަން ސިންގަލްސްގައި ރާއްޖޭގެ އެންމެ ހުނަރުވެރި އެއް ކުޅުންތެރިޔާ އަބްދުﷲ ފާއިހް ފަޒީލް ވަނީ އަހުމަދު ޝިއާއު އަތުން 6-1، 6-1 އިން މޮޅުވެފަ އެވެ.\nމި އަހަރަކީ ގައުމީ ޓެނިސް މުބާރާތް ބާއްވަން ފެށިތާ 50 އަހަރުފުރޭ ރަންޔޫބީލް ކަމަށްވާތީ މި މުބާރާތް ކުރިއަށްގެންދަނީ އެ މުނާސާބަތާ ވެސް ގުޅުވައިގެންނެވެ.


ﷲ ދެއްވެވި އޮކްސިޖަން ބޭނުން ނުކޮށް އަމިއްލަ އޮކްސިޖަނުން ނޭވާލާނަމަ ހުންނާނީ އެބައަކާއިއެކު: ޝައިޚް އިލްޔާސް\nމިއީ މީގެ2އަހަރުކުރިން ފަޟީލަތުއްޝައިޚް އިލްޔާސް ޙުސައިން ދެއްވަވާފައިވާ ދަރުސެކެވެ. ޝައިޚް ފާހަގަކުރައްވަވާފައި އެވަނީ އަޅުގަނޑުމެންނަށް ނޭވާވެސް މިލެވެނީ ﷲ ތަޢާލާގެ ދީލަތިވަންތަކަމުން ކަމަށެވެ. އޮކްސިޖަން ދެއްވަވަތީކަމެވެ. އަދި ފުއްޕާމެއާއި ނުލައި ދުނިޔޭގައި ނުއުޅެވޭނެކަމެވެ.\nމިދަރުސްއަސްލާއި އެއްގޮތަށް މިގެނެސްދެނީ މިދަރުސްގައި ވިދާޅުވެފައިވާ ވާހަކަތައް މިއީ ހަމަ ކޮންމެ ދުވަހަކުހެން ހަނދާންކުރަންޖެހިފައިވާ ވާހަކަތަކަކަށްވާތީއެވެ.\nއިސްލާމް ދީނުގައި ކުރަން ހުރި ކަންކަން ނުކުރަން ތިމާއަކީ މިނިވަނެއްކަމަށް ބުނާ މީހުން ވަޒީފާއަށް ވަކި ގަޑިއަކަށް ގޮސް ފިންގަރ ޕްރިންޓް ޖަހަނީ ކީއްވެގެންތޯ؟ 8 ޖަހާއިރު ދާން އޮންނަތަނަށް 11 ޖަހާއިއރު ގޮސް ފިންގަރޕްރިންޓް ޖަހާފަ މިއީ މިނިވަންކަމޭ ނުބުނަނީ ކީއްވެގެންތޯ؟\nދުނިޔޭގައި މިތިބެވެނީ ﷲ ތަޢާލާ ދެއްވެވި ރިޒްޤް ކައިގެންނެވެ. ނޭވާލަނީ ﷲ ތަޢާލާ ދެއްވެވި އޮކްސިޖަން ބޭނުންކޮށްގެންނެވެ. ވީމާ މިނިވަންކަމުގެ ބޭނުންކޮށްގެން ﷲ ތަޢާލާ ދެއްވެވި އޮކްސިޖަން ބޭނުން ނުކޮށް އުޅެންވީ ނޫންތޯ؟ "އެއިރުން އަޅުގަނޑުވެސް އުޅޭނީ އެމީހުންނާއިއެކު!"\nނަމަވެސް މިފެންނަނީ ކިރިޔާވެސް އޮކްސިޖަންގެ މައްސަލައެއް ޖެހިއްޖެ ނަމަ ހޮސްޕިޓަލަށް ގެންގޮސް އެޑްމިޓްކުރާތަނެވެ. އަދި ބޭނުންކުރާ (ﷲ ތަޢާލާ ދެއްވެވި ޢިލްމާއި ވަސީލަތުން އުފައްދާފައިވާ) އޮކްސިޖަނަށް އަގުވެސް ދައްކަން ޖެހޭ ތަނެވެ. ވީމާ ތަޢާލާގެ ދީލަތިވަންތަކަމަށް ވިސްނައި ނިކަން ޝުކުރުވެރިވެބަލާށެވެ! (ނޭވާލަމުން މިދަނީ ﷲ ތަޢާލާ ދެއްވެވި އޮކްސިޖަން ބޭނުންކޮށްގެންނެވެ. އެއްވެސް އަގެއް ދައްކާކަށް ނުޖެހެއެވެ. ކުރަން އޮތް ހަމައެކަނި ކަމަކީ ކިޔަމަންތެރިކަން އަދާކުރުމެވެ.)\nއިންސާނާއަށް ބޭނުންވާ ހުރިހާ ނިޢްމަތްތަކެއް ދެއްވެވުމަށްފަހު އަހަރެމެންގެ މައްޗަށް ﷲ ތަޢާލާ ލައްވަވާފައިވަނީ އެންމެ ޙައްޤުފުޅެކެވެ. އެއީ ﷲ ތަޢާލާއަށް ޝަރީކް ނުކުރުމެވެ. ހަމަ އެއާއިއެކު ރަސޫލް (ﷺ)ގެ މައްޗަށް އަދާކުރަން ޖެހޭ ޙައްޤުތަކެއްވެސް ﷲ ތަޢާލާ ވަނީ ބަޔާން ކުރައްވަވައިފައެވެ.\nއެއިގެ ތެރެއިން ފުރަތަމަ ޙައްޤަކީ ރަސޫލް (ﷺ)ގެ ރަސޫލްކަން ޤަބޫލުކޮށް އެކަމަށް ހެކިވުމެވެ. އެކަން ނުކޮށް އެމީހެއްގެ އީމާންކަން ފުރިހަމައެއް ނުވާނެއެވެ!\nކައުއިތުރު ރަސޫލާ މުޙައްމަދު (ﷺ) އަށްވުރެ ބޮޑަށް އެހެން އެއްވެސް މީހަކު ދެކެ ލޯވާނަމަ އެމީހާގެ އީމާންކަން ފުރިހަމައެއް ނުވާނެއެވެ. އަހަރެމެން ލޯބިވާން ޖެހޭނީ ރަސޫލް (ﷺ) ދެކެ ލޯބިވާ މީހުން ދެކެއެވެ. ރަސޫލް (ﷺ)އަށް ލޯބިނުކުރާ މީހުން ދެކެ ލޯބިވުން ހުއްދައެއް ނޫނެވެ. އެއީ އެމިހާގެ ޕާޓީގެ މީހަކު ނަމަވެސްމެއެވެ. މިއީ ރާއްޖޭގެ ރައްޔިތުން ވަރަށް ފުންކޮށް ވިސްނަން ޖެހިފައިވާ ކަމެކެވެ. "ﷲގެ ކޯފާ އަތުވެއްޖެ ނަމަ ސަލާމަތް ނުވާނެ."\nރަސޫލް (ﷺ) އަށް، އިސްލާމް ދީނަށް ފުރައްސާރަ ކުރާނަމަ އެމީހުންނާއި ޖެހޭނީ ދުރުހެލިވާށެވެ! ކުފުރުވެއްޖެނަމަ މައިންބަފައިންނާއިވެސް ޖެހޭނީ ދުރުހެލިވާށެވެ.\nރަސޫލް (ﷺ) އަށް ޞަލަވާތް ކިޔަވަން ޖެހެއެވެ. ރަސޫލް (ﷺ)ގެ މައްޗަށް ޞަލަވާތް ކިޔެވުމާއި ނުލައި ހުކުރު ޚުޠުބާ ފުރިހަމައެއް ނުވާނެއެވެ. އެހެނީ އެއީ ޚުޠުބާގެ ރުކުނެކެވެ.\nރަސޫލް (ﷺ) އަދަބު އިޙްތިރާމް އަދާކުރަން ޖެހެއެވެ. ކަންކަމުގައި ރަސޫލް (ﷺ)ގެ ނިންމެވުންތައް އެއީ އެންމެ ފުރިހަމަ ނިންމެވުންތައް ކަމުގައި ހިތުގެ އަޑިން ޤަބޫލުކުރަން ޖެހެއެވެ. އެއްވެސް ނިންމެވުމަކަށް އިންކާރެއް ނުކުރެވޭނެއެވެ. އަދި ކީއްހެއްޔެވެ؟ ރަސޫލް (ﷺ) ވަކިގޮތަކަށް ޙަދީޘްފުޅުކުރައްވަވާފައިވާ ކަމަކާއިމެދު "މިއީ މަށަށް ފެންނަ ގޮތް" ކަމަށް ބުނެ ވާހަކަ ދެއްކުމުގެ ޙައްޤު އެއްވެސް މީހަކަށް ލިބިގެނެއް ނުވެއެވެ.


Anhenun ge roohu ge raees kamah bodu thafaathakun Rozaina | Mihaaru\nއަންހެނުންގެ ރޫހުގެ ރައީސްކަމަށް ބޮޑު ތަފާތަކުން ރޮޒެއިނާ\nކާމިޔާބާ އެކު ރޮޒެއިނާ މިރޭ އުފާ ފާޅު ކުރައްވަނީ -- ފޮޓޯ: ނިޝާން އަލީ/ މިހާރު\n14 މެއި 2022 - 23:10\nބޮޑު ތަފާތަކާ އެކު އެމްޑީޕީގެ އަންހެނުންގެ ރޫހުގެ ރައީސްކަމަށް މީދޫ ދާއިރާގެ މެމްބަރު ރޮޒެއިނާ އާދަމް އިންތިހާބުކޮށްފި އެވެ.\nޕާޓީގެ އެތެރޭގެ އިންތިހާބުގައި މިއަދު ވަނީ ޗެއާޕާސަންގެ މަގާމާއި އަންހެނުންގެ ރޫހުގެ ރައިސްކަން އަދި ޒުވާނުންގެ ހިތްވަރުގެ ރައީސް ހޮވައިފަ އެވެ.\nޗެއާޕާސަންގެ މަގާމަށް ބޮޑު ތަފާތަކާއެކު ހޮވިވަޑައިގެންނެވީ، ރޮޒެއިނާގެ ޓީމްގައި ހިމެނިވަޑައިގަންނަވާ އިކޮނޮމިކް މިނިސްޓަރު ފައްޔާޒު އިސްމާއިލެވެ.\nރޮޒެއިނާ މިރޭ މީޑިއާ އާ ވާހަކަ ދައްކަވަނީ -- ފޮޓޯ: ނިޝާން އަލީ/ މިހާރު\nމިހާތަނަށް 200 އަށްވުރެ ގިނަ ވޯޓު ފޮށީގެ ނަތީޖާ ގުނާފައިވާއިރު، މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީއާ ވާދަކުރައްވައި 58 ޕަސެންޓުން ކުރީގައި އުޅުއްވަނީ ފައްޔާޒެވެ. އޭނައަށް 28،000 އަށްވުރެ ގިނަ ވޯޓު ލިބިވަޑައިގެންނެވި އެވެ.\nއިމްތިޔާޒު ފަހުމީއަށް 20،000 އަށްވުރެ ގިނަ ވޯޓާއެކު 42 ޕަސެންޓް ލިބިވަޑައިގަތެވެ.\nއަންހެނުންގެ ރޫހުގެ ރައީސްކަމަށް ރޮޒެއިނާއާ އެކު ވާދަކުރެއްވީ ސަފާތު އަހުމަދެވެ.\nއެ ވޯޓު ފޮށިތަކުން ރޮޒެއިނާއަށް 65 އަދި ސަފާތަށް 35 ޕަސެންޓް ލިބިފައިވެ އެވެ.\nޒުވާނުންގެ ހިތްވަރުގެ ރައީސް ކަމަށް ވާދަކުރެއްވީ މުހައްމަދު އަންސަރާއި ރިފްގާ ޝިހާމެވެ. އެ ތަނުން ކުރީގައި އުޅެނީ ރިފްގާ އެވެ.\nމެމްބަރު ރޮޒައިނާ އާދަމް (އައްޑޫ މީދޫ) މެމްބަރު އިމްތިޔާޒް ފަހުމީ ފައްޔާޒް އިސްމާއިލް، އިކޮނޮމިކް މިނިސްޓަރު\n14 ކޮމެންޓް, 12 ރިއެކްޝަންސް\nތިޔަ ޕަރޓީގަ ތިބީ ، ސައްހަކިތައް މެމްބަރުންކަމަށް ދައުވާ ކުރަންތޯ؟ ވޯޓުހޯދަން ކަށީހެ މަދުންނާއި، ލެއިން ދިޔަފެލައިގެން މުޅިޖުމްލަ ވޯޓުލީ ކިތައްމިހުންތޯ ( އެހެންޕާރޓީތަކުގެ މީހުން ހިމަނައިގެން) ލިބުނީ ކިތައްވޯޓުތޯ؟ އޭރުން ތިއޮތީ 2023 ވ ސާފުވާވަރަށް ލިބޭނެ ވޯޓުގެ އަދަދުއެނގެން ތިއޮތީ..\n4 އަހަރުވީއިރު ފްލެޓެއް ނޭޅުނު، ބްރިޖެއް ނޭޅުނު، ރަންވޭއެއް އޮޕަރޭޓްނުކުރެވުނު، ހޮސްޕިޓަލެއް ނުހިންގުނު، ކޮރަޕްޝަނެއް ނުހުއްޓުވުނު، މަރުތަކަށް އިންސާފެއް ނުލިބުނު، އެމްއެމްޕީއާރުސީގެ ހިޔާނަތެއް ނުބެލުނު. ކޮމިޝަންތައް އިތުރުވީ، ބަދަލުދިނުން މެކުހަށް، މިވަރުގެ ބަޔަކު ހިންގާލަން ސްލޯގަން ޖަހައިގެން ކެމްޕެއިންކޮށްގެން އިންތިހާބެއް ކާމިޔާބުކުރީމާ ދިވެހިން ތިބި ނިކަމެތި ހާލު އިހްސާސްވޭ، ސިޔާސީ ގޮތުން އަދިވެސް ސަލާންޖަހަން ބޭނުންވަނީ\nރޮޒޭ އާއި ފަޔާ އާއި ދެމީހުން ވީމާ ތިޔާ ތިއޮތީ ޕާޓީ މެކުހަށް ޖަހަން ފުރުސަތު ލިބިފަ! ދެން ތިޔާ ބޭފުޅުން ވެރިކަމަށް އަންނަން ބޭނުންފުޅު ވާނަމަ ޕްރެޒިޑެންޓް އިބުރާހިމް އާއި ގުޅިގެން ރަގަޅު ޓީމެއް އެކުލަވާ ގަވާއިދާއި ހަިލާފު މިގައުމުގައި އުޅޭ ބިދޭސިންނާއި ޑްރަގާއި ކޮރަޕްޝަނަުގެ މައްސަލަތަކަށް ހައްލެއް ހޯދައި ދެއްވާ! ރޮޒޭ އާއި ފަޔާ... ތަގޭދެވެންނަށް ވަރަށް ސަލާމާއި މަރުހަބާ!\nއެމްޑީޕީއަށޤ ޑީއާރްޕީގެ ހިންގުން ކަމުދާކަން މިއެނގެނީ\nއުމަރުގެފާނުފަދަ ބޭފުޅުންނަކީ އިސްލާމުވުނުގެ ކުރިން މުސްލިމުންނަށް އަނިޔާދީ އުސްލާމްދީނާ ވަރަށް ދެކޮޅު މުޝްރިކުންގެ ތެރެއިންވީ ބޭފުޅުން.އެކަކަމަކު އިސްލާމުވުމަށް ފަހު އިސްލާމްދީން އިއްޒަތްތެރިކޮށް މަތިވެރި ކުރި ދަންމަރަކަަށް ވެގެންދިޔަ.ނަތީޖާއެއްގެ ގޮތުން ޚަލީފާއަކަށް އިސްކުރެވުނު އޭގެ މާނައަކީ ކުރިން ހުރި ހަރުކަށި ވިސްނުން މުސްލިމުންނަށް ކަމުދުޔައީއެކޭ ނޫން އަދި މުސްލިމުނާ އިދިކޮޅު ހަލީފާއެކޭވެސް ނޫން. ވީމާ އެމްޑީޕީއަށް ވަނީމަ އެއީ އެމްޑީޕީ\nއަންހެނުންގެ ރޫހުން ސަފާތުގެ ކެމްޕޭނުގެ ވާހަކަ އަޑުއެހިތާ މިހުރީ. މިންތީގެ ހަމަހަމަކަމަށް ގޮވި ބައިގަނޑު އިންތި ނޮހޮވިދާނެތީ ނޫނީ ނޫޅޭ. ދެފުއްކެހެރިކަން އެ ސާބިތުވީ.\nސަފާތު ކުރިނަތި ލައިގެން ކާމިޔާބެއް ލިބުނުތަ؟؟ ދެން ފެންނާނީ އެހެން ޕާޓީއަކަށް ދުއްވައިގަންނަ މަންޒަރު..\nމަބުނީ، މީނަމީ އަސްލުގަ މާލޭމީހެއްތަ އައްޑޫމީހެއްތަ.\nބައްޕަ މާލެ، މަންމް އައްޑޫ\nދިވެއްސެއް… އަދި އެމްޑީޕީގެ މެންބަރެއް އެ ކަން ޔަޤީން.. އެހެންވީމަ ބޭކާރު ސުވާލުކޮށް ރަށާ އާއިލާއާ ދަރިކޮޅާ ލާންގެންގުޅޭ ޖަންގިޔަލުގެ ކުލަ ބަލަންޖެހޭބާ؟؟ މި އިންތިހާބަށް މުހިންމުކަންކަމެއް ނޫން އެއީ..\nޖޫސްޕެޓީ ކަލެއަށް ކޮން ކަމެއް. ރުޅި އަންނާން ކަމެއްނެތް. ރާއްޖޭގެ ސިޔާސީ މައިދާނުގައި އައްޑޫ މީހުންނަކީ ބާކީ ކޮށްލެވޭނެ ބައެއްނޫން. ރޮޒޭނާ އަކީ ހަމަ އައްޑޫ މީހެއް. ދެން ކީއްކުރާނީ ؟\nފަޔާ ރޮޒޭނާއަށް ތަބަކަކަށްލާފައި ދިނީމައި ތިލިބުނީ.. އެހެންމީހެއް ގޮވައިގެން ފަޔާ ނިކުތަސް ލިބޭނެ އެމީހަކަށް.\nފަޔާއަށް ލިބުނީ ރޮޒައިނާ ގޮވައިގެން ނުކުތީމަކަމަށްވެސް ވެދާނެ. ރޮޒޭ އަކީ ރާއްޖޭގަ ހުރި އެންމެ މަގުބޫލު އަންހެން ޕޮލިޓީޝަން.\nނޫނެކޭ ހަމަ ސޯލިހު ގަދައީއޭ އެމްޑީޕީގަ ނަޝީދުގެ ތާއީދެއް ނެތޭ.. ސޯލިހު އިންތިހާ ސަފާތު އެ ފަޅިން ނެރުނު ނަމަ އެ ދެމީހުންވެސް ހޮވުނީސް.


"Duper Fifteen" Malhi Futsal Challenge: Kudahenveyru Lions Dhevana Burah - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: ކުޑަހެންވޭރު ލަޔަންސް ދެވަނަބުރަށް\nޓީވައިޕީ އާއި ކޭއެޗް ަލަޔަންސް ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިއަށް ގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގެ ގްރޫޕް ޑީގެ އެއްވަނަ މަޤާމާއެކު ކުޑަހެންވޭރު (ކޭއެޗް) ލަޔަންސް ދެވަނަބުރަށް ދަތުރުކޮށްފިއެވެ.\nމުބާރާތުގެ ދެވަނަބުރުގެ ޖާގައެއް ކޭއެޗް ލަޔަންސް ކަށަވަރުކުރީ އެ ޓީމު ގްރޫޕް ސްޓޭޖުގައި ކުޅުނު ފަހު މެޗުގައި ތިމަރަފުށި ޔޫޔު ޕްލެޔާސް (ޓީވައިޕީ) 2-1 އިން ބަލިކޮށްގެންނެވެ. މި ނަތީޖާއާއެކު ކޭއެޗް ލަޔަންސް ދެވަނަބުރަށް ދަތުރުކުރީ ޖުމްލަ ހަތް ޕޮއިންޓާއެކު އެވެ. އެއީ ކުޅުނު ތިން މެޗުގެ ތެރެއިން ދެ މެޗުން މޮޅުވެ އެއް މެޗު އެއްވަރުކޮށްގެންނެވެ.\nމި މެޗުގައި ކޭއެޗް ލަޔަންސް ޓީމަށް ލަނޑުތައް ޖަހައިދިނީ މުހައްމަދު ސިރުހާން އާއި މުހައްމަދު ޝާހު އެވެ. ޓީވައިޕީ ޓީމުގެ ހަމައެކަނި ލަނޑު ކާމިިޔާބުކޮށްފައިވަނީ އަހުމަދު އަޖުވަދު އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ކޭއެޗް ލަޔަންސްގެ މުހައްމަދު އައިމަން އެވެ.


ސައިބޯނި – Vaahaka\nFlower paradise January 13, 2021\t43 Comments\nViews: 4921\t263\nއަހަރެންނަށް3އަހަރެވެ. އަހަރެން ހުދުކުލަ ދެކެ ވަރަށް ރުޅިއާދެއެވެ. އަހަރެން ފެންވަރަން ގެންގުޅޭނީ ހުދުކުލައިގެ ސައިބޯންޏެކެވެ.\nއެއްދުވަހެވެ އަރެންނާއި އަހަރެންގެ ދައްތަ ފަތިހުފަތިހާ ހޭލައިގެން ހުދުކުލައި ސައިބޯނި ހިފައިގެން މާމަ ފާހަނައަށް ވަދީމެވެ. ހަދާނެ ގޮތަކާ މެދު ވިސްނާށެވެ. އަހަރެންގެ ދައްތަ ވަރަށް ފައްކާ ހިޔާލެއްދިނެވެ. އެއީ ފާހާނަ ތަށި ތެރެއަށް ސައިބޯނި ވައްޓާލުމެވެ. އަހަރެން ފާހަނައަށް ފައިވަންތައް ވައްދާ ބޮކި ނިވައި ދޮރު ތަޅުލައިފައި މަޑުމަޑުން ސައިބޯނި ވައްޓާލީމެވެ. ދެން ދަނޑި ގަނޑަކުން ސައިބޯނި ނުފެންނަ ވަރުގައި ބަހައްޓާފައި ފްލެޝް ކޮއްލީމެވެ. ފެންގަނޑު މައްޗަށް އަރައިފިއެވެ. އަނެއްކާވެސް ފްލެޝް ކޮއްލީމެވެ. ދެން އަވަހަށް ފިލީއެވެ.\nމާމަ ފާހަނައަށް ވަދެއްޖެއެވެ. މާމަ އިރުކޮޅަކުން ފާހަނައިން ނިކުމެ ހަޅޭލަވަން ފެށިއެވެ. "އަހުން ފާހާނަ އެއް ފްލެޝެއް ނުވޭ، ފާހަނައަށް ކުޅުނު މީހަކު އަތު ހުޅުން ބުރިކޮށްލާނަން " މާމަ އައިސް ވަކިން އަހަރެމެން ގާތުގައި ސުވާލު ކުރަމުން ދިޔައެވެ. އަލީމެންނޭ ކިޔާ އަހަރެމެން އެމީހުންނަށް ޖެހީމެވެ. މާމަ އެތިވަރު ގޮވަ ގޮވައިފައި ދިޔައެވެ. އަހަރެމެން ތިބީ ވަގުވަގަށް ބަލާށެވެ. ވަރަށް ބިރުންނެވެ.\nދެތިން ދުވަސް ފަހުން ބައްޕަ ފާހާނަ ހޮޅި ސާފުކުރަން ބޭރުމީހުން ތަކެއް ގޮވައިގެން އައެވެ. ފާހާނަ ހޮޅި ދޫކޮށްލައިފައި ސާފުކުރިއެވެ . ހޮޅީގެ ތެރެއިން އައި ނަޖިސް ފެނުގެ ސަބަބުން ބައްޕައައް ވަރަށް ބޮޑު އަގެއް ބޭރުމީހުންނަށް ދޭން ޖެހުނެވެ.\nއެދުވަހު ޢަލީ މެންނަށް ކާއެއްޗެހި މާމަ ފޮރުވައިގެން. އަހަރެމެން މާމަ ގާތު އަހަރެމެންނޭ ބުނެ މަޢާފައް އެދުނީމެވެ. އޭގެ ފަހުން އަހަރެމެން ބޭކާރު އެއްޗިސެއް ފްލެޝެއް ނުކުރާމެވެ. މިހާރު ރަނގަޅަށް ފްލެޝް ކުރެވެއެވެ. އަހަރެމެންނަށް އާ ފިޔާތޮށި ކުލައިގެ ސައިބޯންޏެއް ލިބުނެވެ. އެސައިބޯނިން ވަރަށް މީރުވަސް ދުވަ އެވެ.\nމިހާރުވެސް ހުދުކުލައިގެ ސައިބޯންޏެއް ފެނުމުން ހަނދާން ވަނީ ފާހާނަ ތަށި ތެރެއަށްލައި ފްލެޝް ކޮށްލި ހުދު ސައިބޯނި މަތިންނެވެ.\nމީ އަޅުގަނޑު ލިޔާ ފުރަތަމަ ވާހަކަ ކަމުން ކުށް ހުރެދާނެއެވެ.\nކެޓެގަރީ: ހަޤީޤީ ވާހަކަ ކުރުވާހަކަ ކުޑަކުދިންގެ ވާހަކަ މަޖާ ވާާހަކަ\nއޯހް 😯 ސިސްގެ ވާހަކަ ނެރުނީ ދޯ. ވަރަށް ސަޅި ލިޔުމެއް އިނގޭ. 😘💜💛 އެއްކަލަ ވާހަކަ ލިޔެލައިފަ މިއޮތީ. 🤓🤓 މާމަ ނަސީބެންނު އަތް ބުރި ނުކުރިކަން 😶😶 ލޮލް 🤣😂😂 އަވަހަށް އެހެން ވާހަކައެއް ނެރެއްޗޭ 😊☺☺😊\nވަރަށް ވަރަށް ރީތި❤🖤❤😀😀😀😀😀\nޝުކުރިއްޔާ 🤞💙 😍❤\nހަހަހަހަހަ. ވަރަށް މަޖާ. މީ ހަމަ ހަގީގީ ވާހަކައެއްތަ؟ ވަރަށް ސަޅި. ކީޕް ގޮއިންގ. އިންޝާﷲ އަދި މިއަށްވުރެވެސް ފުރިހަމަ ވާހަކަ ލިޔެވޭނެ. ގުޑް ލަކް.\nމަރިޔަމް އީނާޝް އަގީލް\nފުރަތަމަ ވާހަކައާއި ބަލާފަ ވަރަށް ސަޅި ❤،،\nރީތި ވާހަކައެއް 😊\nޝުކުރިއްޔާ އީނާޝް ☺❤\nޝުކުރިއްޔާ 1234567890 😍❤\nއޮޅިގެން ދެފަހަރަށް ލިޔެވުނީ\nޝުކުރިއްޔާ އިޝާ 😍❤\nއަރެންނާއި އަކީ ކޮބާ؟\n🌸Flower girl 🌸\nانشا ﷲ އަޅުގަނޑުގެ ސަޕޯޓް ސިސް އަބަދުވެސް ލިބޭނެ\nއަޅުގަނޑު ބުނެލާނީ ތިހިއްވަރާއެކު ކުރިއައް ދާށޭ\nޝުކުރިއްޔާ ފްލާވާ ގާލް 😍❤\nއައި ލަވް ދި ސްޓޯރީ😂😂😁📕📕📕\nޝުކުރިއްޔާ ސައިދު 😍❤\nއޮޓޮމެޓިކޮއް ލިޔެވެނި މިސްޓޭކު ކިޔާ ދިނީތީ ޝުކުރިއްޔާ 😍❤\nޝުކުރިއްޔާ އެނިނޮމަސް 😍❤\nފުރަތަމަ ވާހަކަޔަތް ބަލާފަ ވަރަށް ރަނގަޅު😜\nޝުކުރިއްޔާ އަކްމަލް 😜❤😍\n❤❤❤ވޮންޑަރ ވޮމެން ❤❤❤\nވަރަށް ރީތި ވާހަކައެއް 😍😍😍\nޝުކުރިއްޔާ ވޮންޑާ ވުމެން😍❤\nނޯޓް ސޯ އިންޓްރެސްޓިން\n“ކުށުން” ފުރި ބާރުވެފަ!!! ސަތޭކަ ފަހަރު ދަޢުވާ ކުރިއަސް ނުފިލާވަރަށް ކުށް އެބައޮތް!!!\nހޫން ހެވޭ ނުކީމަ ވީއެއްނު🤢🤢😶😶😏😏\nވާހަކަ އޮތީ “ކުށުން” ފުރި ބާރުވެފަ!!! ސަތޭކަ ފަހަރު ދަޢުވާ ކުރިއަސް ނުފިލާވަރަށް ކުށް އެބައޮތް!!!\nތިވަރުން ނުބުންޏަސް އިނގޭ 😤😤


America Aai Dhimaalah Baaru Gadha Thoofaaneh Misraabu Jahaifi - Vaguthu\nއެމެރިކާ އާއި ދިމާލަށް ބާރުގަދަ ތޫފާނެއް މިސްރާބު ޖަހައިފި\nފްލޮރިޑާ އާއި ދިމާލަށް މިސްރާބު ޖަހަމުން އަންނަ ތޫފާނު\nއެމެރިކާގެ ފްލޮރިޑާ އާއި ދިމާލަށް ބާރުގަދަ ތޫފާނެއް މިސްރާބު ޖަހައިފިއެވެ.\nތޫފާނު ޑޯރިއަން އެމެރިކާގެ ފްލޮރިޑާ އަށް މިސްރާބު ޖަހަމުން އަންނަ އިރު، ގަޑި އިރަކު 105 މޭލު ބާރުމިނުގައި އަންނަ މި ތޫފާނަކީ 60 އަހަރު ތެރޭގައި އެމެރިކާގެ އިރުމަތީ ފަރާތަށް އަރާ އެންމެ ބާރު ގަދަ ތޫފާނެވެ. ކެޓަގަރީ 4ގެ ތޫފާނެއްގެ ގޮތުގައި ކަނޑައަޅާފައިވާ މި ތޫފާނަށް ފްލޮރިޑާގެ ރައްޔިތުން މިހާރު އަންނަނީ ރައްކާތެރި ކަމުގެ ފިޔަވަޅު އަޅަމުންނެވެ.\nމިއީ މިފަދަ ތޫފާނުތައް ޖެހިޖެހިގެން ފްލޮރިޑާ އަށް އަރާ 4ވަނަ އަހަރު ކަމުގައި ވާއިރު، މީގެ ކުރިން ދުވަހަކުވެސް މިހެންވެފައި ނުވާކަން ފާހަގަކޮށްލެވެއެވެ. ކެޓަގަރީ 4ގެ ތޫފާނެއްގެ ގޮތުގައި ޑޯރިއަން ކަނޑައަޅާފައި ވާއިރު، އެންމެ ބާރުގަދަ ތޫފާނުތައް ހިމެނޭނީ ކެޓަގަރީ 5ގައެވެ.\nމިދިޔަ އަހަރު ފްލޮރިޑާ އަށް އެރި ތޫފާން މައިކަލްގައި ލިބުނު ގެއްލުންތަކުން އަރައި ނުގަނެވި އުޅެނިކޮށް މާ ބާރުގަދަ ތޫފާނެއް ވަނީ އެ ދިމާލަށް މިސްރާބު ޖަހާފައި\nމި ތޫފާނު ފްލޮރިޑާ އަށް އަރާނޭ ކަމަށް މޫސުމާއި ބެހޭ ފަރާތްތަކުން މައުލޫމާތު ދިނުމުން ފްލޮރިޑާގައި މިހާރު ވަނީ އެމެޖެންސީގެ ހާލަތު އިއުލާން ކޮށްފިއެވެ. މި ތޫފާނު ފްލޮރިޑާ އަށް މި އަރަނީ މިދިޔަ އަހަރު އެ ސްޓޭޓަށް އެރި ތޫފާނު މައިކަލްގެ ގެއްލުމުން އެއްކޮށް އަރައިނުގަނެވި އުޅެނިކޮށެވެ.\nމި ތޫފާނު ކުރިއަށް އޮތް4ދުވަސް ތެރޭ ފްލޮރިޑާ އަށް އަރާނެ ކަމަށް ލަފާ ކުރެވޭ އިރު، އެ ހިސާބުގައި ދިރިއުޅޭ ގިނަ އަދަދެއްގެ ރައްޔިތުން އަންނަނީ އެހެން ހިސާބު ތަކަށް ވަގުތީ ގޮތުން ބަދަލުވަމުންނެވެ. އަދި މިފަދަ ތޫފާނުތައް ހުއްޓުވުމަށް އެމެރިކާގެ ރައީސް ޑޮނަލްޑް ޓްރަމްޕް ވަނީ ނިއުކްލިއާ ހަތިޔާރު ބޭނުން ކުރުމާއި ގޮތުން އެގައުމުގެ އަސްކަރިއްޔާގެ އިސް ވެރިންނާއި މީގެ ކުރިން މަޝްވަރާވެސް ކޮށްފައެވެ.\nއޮގަސްޓް 30, 2019 21:45\nޓްރަމްގެ ކަމަކީ ކުފުރުގެ ވާހަކަދެއްކުން\nﷲ ގެ ކޯފާ ޖާހިލުކަން ބޮޑުވިޔަސް ގަދަބަސް ނުބުނޭ\nއޮގަސްޓް 31, 2019 08:30\nޢަލްހަމްދުލިﷲ އެމެރިކާ ހަލާކުކުރައްވާ ދުނިޔެއަށް ހަމަޖެހުންދެއްވާށި\nއޮގަސްޓް 31, 2019 12:48\nކޮބާ! މިފަދް ޠޫފާންތައް ހަލާކުކޮށްލުމަށް ޓްރަމްޕް ތައްޔާރުކުރި ޢަސްކަރީފައުޖުކޮބާތަ؟ކަލަކުކަމަށް ދަޢްވާކޮަަށްގެންހުރެ ޠޫފާން އެހެން އަތަކަށް އަނބުރާލަންވީނުންާ!!!!މާތް ﷲމީނާގެފުށުން މިދުނިޔެސަލާމަތްކުރައްވާށި أمين!


B. atholhugai resort hadhaa nama Council ge huhdha hoadhan jeheyne kamah kanda'alhai garaareh faaskoffi - One Online\nބ. އަތޮޅުގައި އޮންނަ ފަސްދޭތެރެ ރަށްތައް -- ފޮޓޯ: ޝާހު ޝާހިދު\nބ. އަތޮޅުގައި ރިސޯޓެއް ހަދާ ނަމަ ކައުންސިލުގެ ހުއްދަ ހޯދަންޖެހޭނެ ކަމަށް ކަނޑައަޅައި ގަރާރެއް ފާސްކޮށްފި\nބ. އަތޮޅުގައި އިތުރަށް އެއްވެސް ރިސޯޓެއް ނުހެދުމަށާއި އިތުރަށް ރިސޯޓެއް ހަދާ ނަމަ އެކަމަށް ހުޅުވާލަން ޖެހޭނީ ކައުންސިލުގެ ހުއްދަ ހޯދުމަށްފަހުގައި ކަމަށް ކަނޑައަޅައި އެ ކައުންސިލުން މިއަދު ގަރާރެއް ފާސްކޮށްފިއެވެ.\nއެ ކައުންސިލުން އިއްޔެ ފާސްކުރި ގަރާރުގައި ބުނެފައި ވަނީ، ބ. އަތޮޅު ކައުންސިލުން އެ އަތޮޅުގައި މިހާރު ބޭނުންކުރަން ނުފަށާ ހުރި ފަޅުތަކާއި ފިނޮޅުތައް އަދި ފަޅުރަށްތަކުގެ ހާލަތު ދެނެގަތުމަށް ކުރި މަސައްކަތުގެ ތެރެއިން ވަރުވާއަށް ދޫކޮށްފައިވާ ބައެއް ރަށްރަށް ކުނި އަޅާ ފުރާފައިވާކަން ފާހަގަކުރެވިފައިވާ ކަމަށެވެ.\nއަދި ހުއްދަ ނުނަގައި ބައެއް ރިސޯޓުތަކުން ފިނޮޅުތައް ބޭނުންކޮށް މާލީ މަންފާ ހޯދާ ކަމަށާއި ދަނޑުވެރިކަމަށް ދޫކޮށްފައިވާ ބައެއް ރަށްރަށުގައި މަސައްކަތް ނުކުރާއިރު، ރިސޯޓު ހަދަން ދޫކޮށްފައިވާ ރަށްރަށުގައި އެއްވެސް މަސައްކަތެއް ކޮށްފައިނުވާ ކަމަށްވެސް ބުނެފައިވެއެވެ.\nއެ ހުރިހާ ކަމަކަށް ބެލުމަށްފަހު އެ ކައުންސިލުން ފާސްކުރި ގަރާރުގައި ބުނީ، އެ އަތޮޅުގައި އިތުރު ރިސޯޓެއް ނުހެދުމަށާއި ރިސޯޓެއް ހަދާ ނަމަ ކައުންސިލްގެ ހުއްދަ ހޯދަންވާނެ ކަމަށެވެ. އަދި ވަރުވާއަށް ދޫކޮށްފައިވާ ރަށްތަކުގެ އެއްބަސްވުންތައް ކައުންސިލުގެ މައްޗަށް ބަދަލުކުރުމަށްވެސް ވަނީ ފާސްކޮށްފައެވެ.\nއޭގެ އިތުރުން ދަނޑުވެރިކަމަށް ދޫކޮށްފައިވާ ރަށްތަށް މޮނިޓާކުރުމުގެ ދައުރު ކައުންސިލަށް ހަވާލުކުރުމަށް ފާސްކޮށް، އެ އަތޮޅުގެ އިހުތިސޯސް ތެރެއަށް ނުވެދެ ހުރި ހުރިހާ ފަޅުތަކާއި ފިނޮޅުތަކެއް ރަށްތައް ހިމެނޭހެން ބެލެހެއްޓުމުގެ ޒިންމާ ކައުންސިލާ ހަވާލުކުރުމަށްވެސް ވަނީ ފާސްކޮށްފައެވެ.\nއަދި ގަވާއިދާ ހިލާފަށް ބޭނުންކޮށްފައިވާ ރަށްތަކާމެދު ފިޔަވަޅު އެޅުމަށާއި އެ އަތޮޅުގެ ބަޔޯސްފިއާ ރިޒާވް ކައުންސިލުގެ ދަށުން ހިންގާ ތަނެއްގައި ގޮތުގައި ހަމަޖެއްސުމަށް ސަރުކާރުގެ ކަމާބެހޭ އިދާރާތަކަށް އެ ގަރާރު ވަނީ ގޮވާލައިފައެވެ.\nގަރާރު ފާސްކޮށްފައިވަނީ ބ. އަތޮޅު ކައުންސިލުގައި ހިމެނޭ ނުވަ މެންބަރުންގެ އިއްތިފާގުންނެވެ.\nޖުމުލަ 82 ރަށުގެ މައްޗަށް އެކުލެވޭ ބ. އަތޮޅުގައި މީހުން ދިރިއުޅޭ 13 ރަށް އޮންނަ އިރު، މީހުން ދިރިނޫޅޭ 53 ރަށް އޮވެއެވެ. އަދި 16 ރިސޯޓް ހިންގާ އިރު، ރިސޯޓް ތަރައްގީކުރަން 17 ރަށެއް ދޫކޮށްފައިވެއެވެ. އަދި ދަނޑުވެރިކަމަށް ފަސް ރަށް، އެކުއަކަލްޗާއަށް އެއް ރަށް ދޫކޮށްފައިވެއެވެ.\nގުޅޭ ޓެގު ރަށު ކައުންސިލް ނ. އަތޮޅު ކައުންސިލް


Sharuee Ruqyage Namugai Olhuvaanulashe! (6vana bai )\nޝަރުޢީ ރުޤުޔާގެ ނަމުގައި އޮޅުވާނުލާށެ! ( 6ވަނަ ބައި )\nApril 30, 2021 May 19, 2021 ޢަލީ އާސިރު\t0 Comments\nހިލޭ އަންހެނަކާ އެކަހެރިވެ ރުޤުޔާކުރުން ނުވަތަ އޭނާއާއި އެކަހެރިކޮށް ރުޤުޔާކުރުން\nހިލޭ އަންހެނަކަށް ރުޤުޔާ ކުރާއިރު މަޙްރަމެއްގެ ޣައިރު ހާޟިރުގައި ކުރާކަމުގެ ޝަކުވާ ވަރަށް ގިނައިން މިހާރު އިވެމުންދެއެވެ. ހަމައެހެންމެ ރުޤުޔާ ކުރާއިރު ހިލޭ އަންހެންމީހާ އެކު ވަކި ތަނެއްގައި، އެހެން މީހުންނަށް ވަނުމަށް މަނާކުރުމަށް ޝަރުޠުކޮށްގެން ކުރާކަމަށްވެސް އެކި ފަރާތްތަކުން ޙިއްޞާކުރަމުންދެއެވެ. މިޙާލަތުގައި ރާޤީ ބަލިމީހާ ( ހިލޭ އަންހެން މީހާ ) އާއި އެކު ކުރަނި ކޮންކަހަލަ ކަމެއްކަން އެއްވެސް މީހަކަށް ނޭނގޭނެއެވެ. މީގެއިތުރުން ބަލިމީހާއާއި އެކަހެރިވެގެން މިގޮތަށް ރުޤުޔާކުރާއިރު، ބަލިމީހާގެ ހަށިގަނޑަށް ޖިންނި ހާޟިރުކޮށް ފާޙިޝް ޢަމަލުތައް ހިންގާ ކަމުގެ ޚަބަރުތައް އިވެމުންދެއެވެ.\nޝަރުޢީ ރުޤުޔާގެ ޝަރުޠަކުގެ ތެރޭގައި ހިލޭއަންހެނަކަށް ރުޤުޔާކުރާނަމަ މަޙުރަމެއްގެ ހާޟިރުގައި މެނުވީ ރުޤުޔާ ނުކުރުން ހިމެނޭ ކަމަށް ބޮޑެތި ޢިލްމުވެރިންނާއި ޝަރުޢީ ރުޤުޔާ ކުރައްވާ ޢިލްމުވެރިންވެސް ވިދާޅުވެލައްވައެވެ. އެއްވެސްގޮތަކަށް މަޙްރަމެއް ނުލިބޭނަމަ އެންމެ ކުޑަމިނުން އޭނާގެ ޢާއިލާ މީހެއް ނަމަވެސް ރުޤްޔާކުރާ ތަނުގައި ހުންނަން ޖެހޭނެއެވެ. މިގޮތުން ޝަރުޢީ ރުޤުޔާގެ މައުޟޫޢުތަކަށް އެތައް ފޮތްތަކެއް ލިޔުއްވާ، މިކަމުގައި ޢަމަލީ ގޮތުން ފުންނާބު އުސް ޢިލްމުވެރިއެއް އަދި ދާޢީއެއްކަމުގައިވާ އައްޝައިޚު ވަޙީދު ޢަބްދުއްސަލާމު އަލް ބާލީވެސް މިކަމަށް އިންޒާރުކުރައްވައި އެބޭފުޅާގެ ފޮތްތަކުގައި ބަޔާންކުރައްވާފައިވެއެވެ.\nރުޤުޔާ ކުރުމުގެ ނަމުގައި ނުވަތަ އެހެން ކަމެއްގައި ނަމަވެސް ހިލޭ އަންހެނަކާ އެކު ހިލޭ ފިރެހެނެއް އެކަހެރިވުމަކީ ހުއްދަވެގެންވާ ކަމެއް ނޫނެވެ. މިކަން ހާމަކޮށްދޭ ބައެއް ދަލީލުތައް ތިރީގައި ބަޔާންކޮށްލާނަމެވެ.\nނަބިއްޔާ صلى الله عليه وسلم ޙަދީޘްކުރެއްވިއެވެ. (( لاَ يَخْلُوَنَّ رَجُلٌ بِامْرَأَةٍ )) [صحيح البخاري / كتاب: الجهاد والسير / باب: باب من اكتتب في جيش… / رقم: ٣٠٠٦ ] މާނައީ: “(ހިލޭ)ފިރިހެނަކު (ހިލޭ)އަންހެނަކާއެކު އެކަހެރި ނުވާހުށިކަމެވެ.”\nއަދިވެސް އެކަލޭގެފާނު ޙަދީޘްކުރެއްވިއެވެ إِيَّاكُمْ وَالدُّخُولَ عَلَى النِّسَاءِ މާނައީ: “އަންހެނުންގެ ގާތަށް ވަނުމުގައި ތިޔަބައިމީހުން ސަމާލުވެ ރައްކާތެރިވާށެވެ.” އެބޭކަލުން ދެންނެވިއެވެ. “އޭ ﷲގެ ރަސޫލާއެވެ. ޅިއަނުންނާއި މެދު ކަލޭގެފާނު ދެކިލައްވަނީ ކިހިނެއްތޯއެވެ؟” އެކަލޭގެފާނު ޙަދީޘްކުރެއްވިއެވެ. الْحَمْوُ الْمَوْتُ )) މާނައީ: “ޅިއަނުންނަކީ މަރެވެ.” [(صحيح البخاري / كتاب: النكاح / باب: باب لا يخلون رجل بامرأة… / رقم: ٥٢٣٢)\n“عَنْ جَابِرِ بْنِ عَبْدِ اللَّهِ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَنْ كَانَ يُؤْمِنُ بِاللَّهِ وَالْيَوْمِ الْآخِرِ فَلَا يَخْلُوَنَّ بِامْرَأَةٍ لَيْسَ مَعَهَا ذُو مَحْرَمٍ مِنْهَا فَإِنَّ ثَالِثَهُمَا الشَّيْطَانُ “( مسند أحمد باقي مسند المكثرين 14241 المحدث الألباني خلاصة حكم المحدث صحيح في غاية المرام 180 )\n” ﷲ އަށާއި އާޚިރަތް ދުވަހަށް އީމާންވާ މީހާ ( ހިލޭ ފިރެހެނާ ) ، ހިލޭ އަންހެނަކާ އެކު އެކަހެރިނުވާ ހުށިކަމެވެ. މަޙުރަމެއްގެ ހާޟިރުގައި މެނުވީއެވެ. އެހެން ނޫންނަމަ ހަމަކަށަވަރުން ތިންވަނަ ފަރާތަކަށް ޝައިޠާނާ ހުންނާނެތެވެ.” ( މުސްނަދު އަޙްމަދު 14241 ، ޞަޙީހް އަލްބާނީ )\nއަދިވެސް ޖާބިރުގެފާނު އަރިހުން ރިވާވެގެންވެއެވެ. ނަބިއްޔާ صلّى الله عليه وسلّم ޙަދީޘްކުރެއްވިއެވެ.\n” ހިލޭ ފިރެހެނަކު، ހިލޭ އަންހެނަކާއެކު ވާނަމަ ތިންވަނަ ފަރާތަކަށް ޝައިޠާނާ ހުންނާނެތެވެ. “\nއެހެންކަމުން މަތީގައި ބަޔާންކުރެވުނު ގޮތަށް ޢަމަލުކުރާ ރާޤީންނަކީ ޝަރުޢީ ރުޤުޔާގެ ނަމުގައި އޮޅުވާލައިގެން ކުރާބައެއް ކަމުގައި ނޫނީ ނުވާނެއެވެ.\n← އާޔަތުލް ހަރްޤް (ޖިންނި އެންދުމަށް ކިޔަވާ އާޔަތްތައް)\nޝަރުޢީ ރުޤުޔާގެ ނަމުގައި އޮޅުވާނުލާށެ! ( 7ވަނަ ބައި ) →\nJune 16, 2016 June 21, 2021 ޢަލީ އާސިރު\t0


އެންމެ ބޮޑު ތާއީދެއް އިބޫ އަށް ލިބުނީ އައްޑޫ އިން! – އައްޑޫ އޮބްޒާވަރ\nއެންމެ ބޮޑު ތާއީދެއް އިބޫ އަށް ލިބުނީ އައްޑޫ އިން!\nޒުހައިރު 27 ސެޕްޓެންބަރު, 2018\nނިމިދިޔަ ރިޔާސީ އިންތިޚާބުގައި އަތޮޅުތަކުން، ނިސްބަތުން އެންމެ ބޮޑު ތާއީދެއް އިބްރާހިމް މުޙައްމަދު ޞާލިޙު އަށް ލިބިވަޑައިގެންނެވީ އައްޑޫ އިންނެވެ. މުޅިއައްޑޫގެ ނަތީޖާއަށް ބަލާއިރު އިބޫ ކުރިހޯއްދަވާފައިވާ އިންސައްތަ އަކީ %68 އެވެ.\nމުޅި އައްޑޫ ސިޓީގެ ވޯޓު ހައްޤުވާ އާބާދީގެ ބޮޑުބައެއް މިހާރުގެ ސަރުކާރަށް ހަރު އަޑުން ނޫނެކޭ ބުނަން މިޖެހުނީ ހަގީގަތުގައިވެސް އައްޑުއަށް އިޙްމާލު ވެފައިވާތީ އެވެ. މިކަމުގެ ހަގީގަތް ރައީސް ޔާމިނަށް ނޭގޭނެ ކަމަކަށް ގަބޫލު ކުރަން ވަރަށް އުނދަގުލެވެ. އެމަނިކުފާނަށްވެސް ހަމަ އެނގިލައްވާނެ ކަމަށް ގަބޫލު ކުރަން ޖެހެއެވެ.\nރައީސް ޔާމީނުގެ ޒަޢާމަތުގައި އައްޑޫއަށް ވަރަށް ގިނަ ތަރައްގީގެ މަސައްކަތް ކޮށްދެވިފައިވާ ވާހަކަ ޚުދު އެމަނިކުފާނުވެސް ވިދާޅުވިއެވެ. ނަމަވެސް އެވިދާޅުވި ތަރައްގީގެ މަސައްކަތް ރައްޔިތުން ބަލައި ނުގަތެވެ. އެންމެ ގިނަ ކަންކަން ކޮށްދެވިފައިވަނީ ފޭދޫ ދާއިރާއަށެވެ.\nފޭދޫގެ ބިން ހިއްކާފަ އެއޮތީ ފެންނާށެވެ. އެއީ މިހާތަނަށް އައްޑޫގައި ހިންގި އެންމެ އަގުބޮޑު ޕްރޮޖެކްޓްވެސް މެއެވެ. ނަމަވެސް އެބިން ހިއްކާ، އަހަރުތަކެއް ފާއިތުވެ ދިޔައިރުވެސް އެބިމުގެ ހަގީގީ ލޭންޔޫޒް ޕްލޭނެއްވެސް އަދި މިހާތަނަށް ފެންނާކަށް ނެތެވެ. އެބިމުގެ ބޭނުން ހިފޭނެ އެއްވެސް އިތުރުކަމެއް ސަރުކާރުން ކުރިތަން ނުފެނުނެވެ. ރައްޔިތުންނާ ރައީސް ޔާމީނު ސަރުކާރުގެ އެކިފެންވަރުގެ އިސް ބޭފުޅުން ބައްދަލު ކުރައްވާ އަބަދުވެސް ދެއްކެވީ ހުވެފެނީ ވާހަކަ ތަކަކެވެ.\nއައްޑޫގެ ފެނާއި ނަރުދަމާގެ މަސައްކަތްވެސް ކުރިއަށް ދިޔައެވެ. ނަމަވެސް އެކަންކަން ކުރިއަށް ދިޔައީ ވަރަށް ވަނދުކޮށް އެހާމަ ލަސްމިނެއްގައެވެ. ޚިދުމަތް ލިބުމަށް އެދިއެދި ތިބި މީހުން މާޔޫސްވެ، އެޚިދުމަތް ލިބުމުން އުފާކުރި ހަމަ އެކުވެސް ނެތޭ ބުނުމަކުން ދޮގަކަށް ނުވާނެއެވެ.\nއައްޑޫގައި ކުރިއަށް ދިޔަ ތަރައްގީގެ ހުރިހާ މަސައްކަތެއްވެސް ކުރިއަށް ދިޔައީ މީހުން މާޔޫސް ކުރުވާ ރާގަކަށެވެ. އެހެނަސް ތަރައްގީގެ މަސައްކަތުގެ ތެރެއިން ކޮންމެވެސް ބަޔަކަށް ވަޒީފާގެ ފުރުސަތު ލިބިގެން ދިޔައެވެ. އެއީ ހަމަ ރަނގަޅު ކަމަކެވެ.\nނަމަވެސް އައްޑޫ މީހުން ބޭނުންވާ ހަގީގީ ތަރައްގީ، ރައީސް ޔާމީނަކަށް ކުރިއަށް ގެންދެވޭ ގޮތެއް ނުވިއެވެ. އައްޑޫ މީހުން އަބަދުވެސް ދެކޭ ހުވަފެނަކީ ގެސްޓްހައުސް ވިޔަފާރި ފުޅާވެގެން ދިއުމެވެ. އެކަން ކުރެވޭނެ އެއްވެސް އަލިމަގެއް ރައީސް ޔާމީނުގެ ސަރުކާރުން ކޮށެއް ނުދެއްވިއެވެ.\nއޭގެ ނަތީޖާއަކީ އައްޑޫ މީހުން ރައީސް ޔާމީނަށް ބޮޑުތަނުން ނޫނެކޭ ބުނުމެވެ. ރައީސް ކަމަށް މިހާރު އިންތިޚާބު ވެފައިވާ އިބޫ ވަނީ އައްޑޫގައި 8000 އެނދުގެ ޓޫރިޒަމް ސިނާއަތެއް އުފައްދަވާނެ ކަމަގެ ވަޢުދު ވެފައެވެ. އެކަމުގެ ޔަގީންކަންވެސް އިބޫ ވަނީ އައްޑޫ ރައްޔިތުންނަށް އަރުވާފައެވެ.\nފޭދޫގަ ހިއްކާފަ އޮތް ބިންވެސް ހަމަ އޯކޭ އެވެ. އީއީސީގައި ގާއިމުކުރާ ހޮސްޕިޓަލްވެސް އޯކޭ އެވެ. ފެނާ ނަރުދަމާގެ މަސައްކަތް ލަސްނަމަވެސް އޯކޭއޭ ބުނެލާނަމެވެ. މިހުރިހާ ކަމަކީ ކުރަން ޖެހޭ ކަންތައްތަކެވެ. ނަމަވެސް ކޮންމެ މީހަކުވެސް ބޭނުންވަނީ ފުދުން ތެރި މީހަކަށް ވާށެވެ. އެފަދަ މަގަކަށް މީހުންނަށް ދެވޭނީ އިގްތިސާދީ ތަރައްގީ ގެނެވިގެންނެވެ. އައްޑޫއަށް އިގްތިސާދީ ތަރައްގީ ގެނެވޭނެ ހަމައެކަނި ގޮތަކީ ގެސްޓްހައުސް ސިނާއަތެވެ.\nރައީސް ޔާމީނުގެ ވެރިކަމުގެ ކުރީކޮޅު އައްޑޫގައި 5000 ޓޫރިސްޓް އެނދު އުފައްދާނެ ވާހަކަ ވިދާޅުވި އެވެ. އިސްމެހެލާ ހެރަ އިންޓަގްރޭޓެޑް ޕްރޮޖެކްޓް އިފްތިތާޙުވެސް ކުރެއްވިއެވެ. ނަމަވެސް ފަސްއަހަރު ނިމިގެން ދިޔައީ އެންމެ އެނދެއްވެސް އުފެއްދޭނެ މަގެއް ރައްޔިތުންނަށް ހޯދާ ނުދެވިއެވެ.\nޓޫރިޒަމް މިނސްޓަރ މޫސާޒަމީރު ދިޔައީ އައްޑޫ މީހުންނަށް ހުވަފެން ދައްކަމުންނެވެ. އެމަނިކުފާނަށް ހީފުޅު ކުރެއްވިފަ އޮތީ އައްޑޫ މީހުންބޮލަށް މިގޮތަށް ޗިޕްޖަހާ ލެވޭނެ ކަމަށެވެ. ނަމަވެސް އެއީ އަމަނިކުފާނަށް ކުރެވުނު ކުށް ހީއެކެވެ.\nއައްޑޫ މީހުން މިފަހަރު އިބޫ އަށް މިހާބޮޑު ތާއީދެއް ދިނީ އެމަނިކުފާނުގެ ފަރާތުން އައްޑޫގެ ގެސްޓް ހައުސް ސިނާއަތަށް އަލިމަގެއް ހޯދާށެވެ. އެމަނިކުފާނުގެ ރިޔާސީ ވައުދުގެ ތެރޭ 8000 ޓޫރިސްޓް އެނދު އައްޑޫގައި އުފެއްދުން ހިމެނެއެވެ.\nމިހާރު އިންތިޚާބުވެފައިވާ އިބްރާހިމް މުޙައްމަދު ޞާލިޙުގެ ފަރާތުން އައްޑޫ މީހުން އެންމެ އުމީދުކުރާ ކަމަކީ 8000 ޓޫރިސްޓް އެނދު އައްޑޫގައި އުފެއްދުމެވެ. މިކަމަށް ހުރިހާ ރައްޔިތުން މިތިބީ އެދިގެން ކެތްމަދުވެފަ އެވެ. އައްޑޫ މީހުންގެ މިއުއްމީދު ބޮލާލާ ނުޖައްސަވާށެވެ. އެހެން ނޫންނަމަ މަނިކުފާނަށްވެސް ހަމަ ބޮޑުތަނުން ނޫނެކޭ ބުނާނެއެވެ.


ހާފިޒުންނާއި އިމާމުން އުފެއްދުމަށްވުރެ ޤުރުއާނާ ބެހޭ މަރުކަޒުގެ ދައުރު ފުޅާވާން ޖެހޭ: ރައީސް – Haftha\nFri, 21 January, 2022, 7:40 am\nޤުރުއާނާ ބެހޭ މަރުކަޒުގެ ދަސްވެނިވުމުގެ ރަސްމިއްޔާތުގެ ތެރެއިން -- ފޮޓޯ: ރައީސް އޮފީސް\nހާފިޒުންނާއި އިމާމުން އުފެއްދުމަށްވުރެ ޤުރުއާނާ ބެހޭ މަރުކަޒުގެ ދައުރު ފުޅާވާން ޖެހޭ: ރައީސް\nހާފިޒުންނާއި އިމާމުން އުފެއްދުމަށްވުރެ ޤުރުއާނާ ބެހޭ މަރުކަޒުގެ ދައުރު ބޮޑުވާން ޖެހޭކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް އެހެން ވިދާޅުވީ ކިރިތި ޤުރުއާނާ ބެހޭ ގައުމީ މަރުކަޒުގެ ދަސްވެރިނިވުމުގެ ރަސްމިއްޔާތުގައި ވާހަކަ ދައްކަވަމުންނެވެ. ރައީސް ވިދާޅުވީ، ކީރިތި ގުރުއާނުގެ އިލްމަކީ ވަރަށް ތަނަވަސް ދާއިރާއަކަށް ފެތުރިފައުވާ އެއްޗެއް ކަމަށް އިސްލާމް ޓީޗަރުން ބުނާ ކަމަށެވެ. އެހެން ނަމަވެސް، އެ އިލްމުތަކުގެ ބޭނުން ހިފޭތަން މި މުޖުތަމައުގެ ތެރެއިން ނުފެންނަ ކަމަށް ރައީސް ވިދާޅުވިއެވެ.\nރައީސް ވިދާޅުވީ، ޤުރުއާން ޓީޗަރުންނާއި، ހާފިޒުންނާއި އިމާމުން އުފެއްދުމަށްވުރެ ގުރުއާނާ ބެހޭ މަރުކަރުގެ ދައުރު ފުޅާވާން ޖެހޭ ކަމަށް ގަބޫލުފުޅުކުރައްވާ ކަމަށެވެ. އަދި އޭގެ ތެރެއިން އެންމެ މުހިންމު ކަމަކީ ޤުރުއާނާ ބެހޭ އިލްމު ފެތުރުން ކަމަށާއި، ސިކުނޑިތައް މުއްސަނދިވެގެން ދާނީ ކީރިތި ޤުރުއާނާ ބެހޭ އިލްމު ދިރާސާ ކޮށްގެން ކަމަށް ރައީސް ވިދާޅުވިއެވެ.\n“މި ޒަމާނުގެ އިލްމީ ހޯދުންތައްވެސް ކީރިތު ޤުރުއާނުގެ އިލްމީ ހަގީގަތްތަކުން އިތުރަށް ފުރިހަމަ ވެގެންދާނެކަން ޔަގީން. އެހެން ވީމާ އަޅުގަނޑަށް ވިސްނޭ ގޮތުގައި މި މަރުކަޒުގެ ދައުރު މާ ބޮޑަށް އެބަ ފުޅާވާން ޖެހޭ. ޤުރުއާނާ ބެހޭ މަރުކަޒެއް ހުރުމުގެ ހަގީގީ ފައިދާ ލިބޭނީ އޭރުން” ރައީސް ވިދާޅުވިއެވެ.\nރައީސް ވިދާޅުވީ، ޤުރުއާނާ ބެހޭ މަރުކަޒުގެ ދައުރު ފުޅާކުރުމުގެ މަސައްކަތް މި ސަރުކާރުން ކުރާނެ ކަމަށެވެ. އަދި ރާއްޖޭގައި ދީނީ އިލްމު ފަތުރަން ކުރަން ޖެހޭ ހުރިހާ ކަމެއްގައި އެހީތެރިކަން ދެއްވާނެ ކަމުގެ ޔަގީންކަން ދެއްވާފައި ވެއެވެ.\nފާހަގަ: ރައީސް އިބްރާހިމް މުހައްމަދު ސޯލިހް


Portugal aai France adhi England ah molheh - AO News\nޕޯޗުގަލް އާއި ފްރާންސް އަދި އިންގްލެންޑަށް މޮޅެއް\nޕޯޗުގަލްގެ ޑިއޯގޯ ޔޮޓާ (ކ) އާއި ޔާއޯ ކަންސެލޯ (ވ) އުފާ ފާޅުކުރަނީ. --ފޮޓޯ: ޓުވިޓާ\nޔުއެފާ ނޭޝަންސް ލީގުގައި ރޭ ކުޅުނު މެޗުތަކުން އެންމެ ފަހުގެ ޗެމްޕިއަން ޕޯޗުގަލް އާއި ދުނިޔޭގެ ޗެމްޕިއަން ފްރާންސް އަދި އިންގްލެންޑް މޮޅުވެއްޖެއެވެ.\nއަމިއްލަ ދަނޑުގައި ކްރޮއޭޝިއާ އަތުން 4-1 އިން ޕޯޗުގަލް މޮޅުވިއިރު، ސްވިޑެންގެ ދަނޑުގައި ފްރާންސް މޮޅުވީ 1-0 އިންނެވެ. އަދި ރަށުން ބޭރުގައި އައިސްލެންޑް އަތުން އިންގްލެންޑް މޮޅުވީ ވެސް ހަމަ އެ ނަތީޖާއިންނެވެ.\nއަނިޔާގެ ސަބަބުން ކްރިސްޓިއާނޯ ރޮނާލްޑޯ ނުލައި ޕޯޗުގަލް ކުޅުނު މެޗުގައި އެ ޓީމަށް ލީޑްނަގައިދިނީ ފުރަތަމަ ހާފު ނިމެން ހަތަރު މިނެޓަށްވެފައިވަނިކޮށް މެންޗެސްޓާ ސިޓީ އަށް ކުޅެމުން އަންނަ ފުލްބެކް ޔާއޯ ކަންސެލޯ އެވެ. މިއީ ޕެނަލްޓީއޭރިޔާ ބޭރުން ކަންސެލޯ ފޮނުވާލި ހަމަލާއަކުން ކާމިޔާބުކުރި ރީތި ގޯލެކެވެ.\nޕޯޗުގަލް އިން ޖެހި ދެވަނަ ލަނޑު، މެޗުގެ 58 ވަނަ މިނެޓުގައި ކާމިޔާބުކޮށްދިނީ ޑިއޯގޯ ޔޮޓާ އެވެ. އޭގެ 12 މިނެޓުފަހުން އެ ޓީމުގެ ޒުވާން ފޯވާޑް ޔާއޯ ފެލިކްސް ވަނީ ނަތީޖާ 3-0 އަށް ބަދަލުކޮށްލާފައެވެ. މިއީ ފެލިކްސްގެ އިތުރުން ޔޯޓާ ވެސް ގައުމީ ޓީމަށް ޖަހައިދިން ފުރަތަމަ ގޯލެވެ.\nސްވިޑެންއާ ދެކޮޅަށް ފްރާންސް ކުޅުނު މެޗުގެ ތެރެއިން. –ފޮޓޯ: ޓުވިޓާ\nކްރޮއޭޝިއާ އިން ޖެހި ހަމައެކަނި ލަނޑު، މެޗުގެ އިތުރުވަގުތުގެ ފުރަތަމަ މިނެޓުގައި މި ހާފުގައި ކުޅެން ނިކުތް ބްރޫނޯ ޕެޓްކޮވިޗް ކާމިޔާބުކުރިއިރު، ޕޯޗުގަލްގެ ފަހު ލަނޑު، ބަދަލު ކުޅުންތެރިއެއްގެ ގޮތުގައި ކުޅެން ނިކުތް އަންދްރޭ ސިލްވާ ވައްދާލީ މެޗުގެ އިތުރުވަގުތުގެ ހަތަރުވަނަ މިނެޓުގައެވެ.\nމި ގްރޫޕުގައި ހިމެނޭ އަނެއް ދެ ޓީމުގެ ކުރިމަތިލުމުގައި ސްވިޑެންގެ ފްރެންޑްސް އެރީނާގައި ރޭ ކުޅުނު މެޗުގެ ފުރަތަމަ ހާފުގައި ފްރާންސަށް މާއެދެވޭ ކުޅުމެއް ދެއްކިފައިނުވާއިރު، އެ ޓީމުން ގޯލަށް އަމާޒުކޮށް ފޮނުވާލި ފުރަތަމަ ހަމަލާގައި މެޗުގެ 41 ވަނަ މިނެޓުގައި ލީޑްނަގައިދިނީ ޕީއެސްޖީގެ ޒުވާން ފޯވާޑް ކިލިއަން އެމްބާޕޭ އެވެ.\nރޭގެ މެޗުގެ ދެވަނަ ހާފުގައި ފްރާންސަށް ލަނޑުޖަހާނެ ރަނގަޅު ފުރުޞަތުތަކެއްލިބި ބޭކާރުވެފައިވާއިރު، މެޗުގެ ބޮޑުބައި ކޮންޓްރޯލްކޮށްގެން ކުޅުނު ސްވިޑެން އަށް ލިބުނު އެންމެ ރަނގަޅު ފުރުޞަތުގައި އެމީލް ފޯސްބާގް ފޮނުވާލި ހަމަލާ ފްރާންސްގެ ކެޕްޓަން އަދި ގޯލްކީޕަރު ހޫގޯ ލޮރިސް މަތަކުރިއެވެ.\nއިންގްލެންޑްގެ ރަހީމް ސްޓާލިން ޕެނަލްޓީ ސްޕޮޓްމަތީން ބޯޅަ ފޮނުވާލަނީ. –ފޮޓޯ: ޓުވިޓާ\nމެޗުނިމެން ދަނިކޮށް ފްރާންސްގެ ލީޑް ފުޅާކުރުމަށް އެ ޓީމުގެ އެންޓޮއިން ގްރީޒްމަން އަށް ރަނުގެ ފުރުޞަތެއްލިބި ވަނީ ބޭކާރުވެފައެވެ. ފަހު ހާފުގައި ކުޅެން ނިކުތް އެންތަނީ މާޝިއަލް އަށް ސްވިޑެންގެ ޑިފެންޑަރު ވިކްޓަ ލިންޑެލޮފް ކުރި ފައުލަކަށް ރެފްރީ ދިން ޕެނަލްޓީ ގްރީޒްމަން ފޮނުވާލުމުން ދިޔައީ ގޯލްގެ ހުރަސްދަނޑިމަތިންނެވެ.\nއައިސްލެންޑްގެ ދަނޑުގައި ރޭ ކުޅުނު މެޗުގެ 70 ވަނަ މިނެޓުގައި އިންގްލެންޑްގެ ފުލްބެކް ކައިލް ވޯކާ އަށް ރަތް ކާޑު ދެއްކުމުން، އެއް ކުޅުންތެރިއަކު މަދުކޮށް ކުޅެމުން އައި އިންގްލެންޑް މޮޅުވި ލަނޑު، މެޗުގެ އިތުރުވަގުތުގައި ލިބުނު ޕެނަލްޓީއަކުން ކާމިޔާބުކޮށްދިނީ ސިޓީގެ ވިންގާ ރަހީމް ސްޓާލިން އެވެ. މިއީ ސްޓާލިން ފޮނުވާލި ހަމަލާއެއް ދިފާއުކުރަން އުޅުމުގެ ތެރޭގައި އައިސްލެންޑްގެ ޑިފެންޑަރު ސްވެރީ އިންގަސަން އަތުގައި ބޯޅައިން ޖެހުމުންނެވެ. މި ޕެނަލްޓީ ދިނުމުގެ އިތުރުން ރެފްރީ ވަނީ އިންގަސަން އަށް ދެވަނަ ރީނދޫ ކާޑަކާއެކު ރަތެއް ދައްކާފައެވެ.\nއޭގެފަހުން، މެޗުގެ އިތުރުވަގުތުގެ ތިންވަނަ މިނެޓުގައި އައިސްލެންޑަށް ނަތީޖާ ހަމަހަމަކުރުމަށް ރަނުގެ ފުރުޞަތެއްލިބި ވަނީ ބޭކާރުވެފައެވެ. އައިސްލެންޑްގެ ކުޅުންތެރިއަކަށް އިންގްލެންޑްގެ ލިވަޕޫލް ޑިފެންޑަރު ޖޯ ގޯމޭޒް ކުރި ފައުލަކަށް ލިބުނު ޕެނަލްޓީ ބާހީރް ޔާނަސަން ފޮނުވާލުމުން ދިޔައީ ގޯލްގެ ހުރަސްދަނޑިމަތިންނެވެ.\nމި މުބާރާތުގައި ރޭ ކުޅުނު ބައެއް މެޗުތަކުގެ ނަތީޖާއަށް ބަލާއިރު، ޑެންމާކް އަތުން ރަށުން ބޭރުގައި 2-0 އިން ބެލްޖިއަމް މޮޅުވިއިރު އެ ޓީމުގެ ލަނޑުތައް ޖަހައިދިނީ ޖޭސަން ޑެނާޔާ އާއި ޑްރީސް މާޓެންސް އެވެ. ސައިޕްރަސް އަތުން 2-0 އިން މޮންޓެނީގްރޯ މޮޅުވިއިރު، ލަގްޒެމްބޯގް ވަނީ 2-1 އިން އަޒަރުބައިޖާން ބަލިކޮށްފައެވެ. އާމީނިއާ އަތުން އުތުރު މެސެޑޯނިއާ މޮޅުވީ ވެސް 2-1 އިންނެވެ.\nބެލްޖިއަމް ގައުމީ ޓީމްކުޅިވަރުއިނގިރޭސިވިލާތުގެ ގައުމީ ޓީމްފްރާންސް ގައުމީ ޓީމްދުނިޔެޔުއެފާ ނޭޝަންސް ލީގުޕޯޗުގަލް ގައުމީ ޓީމް


Golden Boy Award Portugal Ge Zuvaan Thari Felix Ah - Vaguthu\nގޯލްޑެން ބޯއި އެވޯޑް ފެލިކްސް އަށް\nއިޓަލީގެ ޓުޓޯސްޕޯޓް ނޫހުން ހޮވާ ޔޫރަޕްގެ 21 އަހަރުން ދަށުގެ އެންމެ މޮޅު ފުޓްބޯޅަ ކުޅުންތެރިޔާއަށް ދޭ "ގޯލްޑެން ބޯއި 2019" އެވޯޑް ސްޕެއިންގެ އެތުލެޓިކޯ މެޑްރިޑަށް ކުޅެމުން އަންނަ ޕޯޗުގަލްގެ ވިހި އަހަރުގެ ވިންގާ ޖޮއާއޮ ފެލިކްސް އަށް ލިބިއްޖެ އެވެ.\nމި އަހަރުގެ ގޯލްޑެން ބޯއި އެވޯޑް ފެލިކްސް ހޯދީ ބޮރޫޝިއާ ޑޯޓްމަންޑަށް ކުޅެމުން އަންނަ ޖޭޑަން ސާންޗޯ އާއި ވާދަކޮށެވެ. ފެލިކްސް އަށް 332 ވޯޓު ލިބުނުއިރު ސާންޗޯ އަށް ލިބުނީ 175 ވޯޓެވެ. ތިންވަނަ އަށް ދިޔައީ 75 ވޯޓާއެކު ބަޔާ ލެވަކޫސަންގެ ކައި ހަވާޓްޒް އެވެ.\nވިހި އަހަރުގެ ފެލިކްސް ގޯލްޑެން ބޯއި އެވޯޑް ހާސިލްކުރި އިރު އޭނާ އަކީ މިވަގުތު ޔޫރަޕްގައިވެސް އެންމެ ކުރިއަރަމުން އަންނަ އެއް ކުޅުންތެރިއާ އެވެ. މިދިޔަ ސީޒަނުގައި ޕޯޗުގަލްގެ ބެންފީކާ އަށް 15 ލަނޑު ޖަހައިދީ އިތުރު ހަތް ލަނޑު ތަނަވަސްކޮށްދިން ފެލިކްސް ސީޒަން ނިމުމުން އެތުލެޓިކޯ އަށް ބަދަލުވީ 113 މިލިއަން ޕައުންޑްގެ ބޮޑު ފީއެއްގައެވެ.\nގޯލްޑެން ބޯއީ އެވޯޑަކީ އިޓަލީގެ ޓުޓޯސްޕޯޓް ނޫހުން 2003 ވަނަ އަހަރު ތައާރަފްކުރި އެވޯޑެކެވެ. މި އެވޯޑަށް ވާދަކުރާ ކުޅުންތެރިންނަށް ވޯޓު ދެނީ ޔޫރަޕް އިން ހޮވާލެވޭ ނޫސްވެރިންގެ ޓީމަކުންނެވެ. އެވޯޑަށް ކުޅުންތެރިއަކު ހޮވުމުގައި ވޯޓުދޭ ނޫސްވެރިން ނިސްބަތްވާ ގައުމުތަކުގެ ތެރޭގައި ޖަރުމަނު، ސްވިޒަލެންޑް، ފްރާންސް، ސްޕެއިން، ޕޯޗުގަލް، ގްރީސް، ރަޝިއާ އަދި ނެދަލެންޑްސްގެ އިތުރުން އިންގްލަންޑް ހިމެނެ އެވެ.\n"އަހަރެން މިހުރީ ވަރަށް ފަހުރުވެރިވެފަ. މިއީ އެތުލެޓިކޯ މެޑްރިޑަށް ނިސްބަތްވާ ކުޅުންތެރިއަކު މި އެވޯޑް ހޯދި ދެ ވަނަ ފަހަރު. އެހެންވެ އެއީ އަހަރެންނަށް ލިބޭވަރަށް ބޮޑު އުފަލެއް" މީޑިއާއާ ވާހަކަ ދައްކަމުން ފެލިކްސް ބުންޏެވެ.\nބެންފީކާ އާއި އެތުލެޓިކޯ މެޑްރިޑް ތަމްސީލުކޮށް ފެލިކްސް މި އެވޯޑް ހޯދިއިރު 2007 ވަނަ އަހަރު އެތުލެޓިކޯގައި ހުރެ އާޖެންޓީނާގެ ސާޖިއޯ އަގުއޭރޯ ވެސް ވަނީ މި އެވޯޑް ހާސިލްކޮށްފައެވެ. 2003 ވަނަ އަހަރު ތައާރަފްކުރި މި އެވޯޑް އެންމެ ފުރަތަމަ ލިބުނީ ނެދަލެންޑްސްގެ ކުރީގެ މިޑްފީލްޑަރު ރަފައެލް ވެން ޑަ ވާޓް އަށެވެ. އޭގެ ފަހުން ދުނިޔޭގެ ފުޓްބޯޅައިގައި މިހާރު ނަން މަޝްހޫރު ކުޅުންތެރިންގެ ތެރެއިން ލިއޮނެލް މެސީ އާއި ޕައުލް ޕޮގްބާ އާއި އިސްކޯގެ އިތުރުން މާރިއޯ ގޮޓްޒޭ ވެސް ވަނީ މި އެވޯޑް ހާސިލްކޮށްފައެވެ. މިދިޔަ އަހަރު ގޯލްޑެން ބޯއި އެވޯޑް ހޯދީ މިހާރު ޔުވެންޓަސް އަށް ކުޅޭ ނެދަލެންޑްސްގެ ޒުވާން ޑިފެންޑަރު މެތިސް ޑި ލައިޓް އެވެ.\nމުސާރަ އިން 70 އިންސައްތަ އުނިކުރަން އެތްލެޓިކޯގެ ކުޅުންތެރިން އެއްބަސްވެއްޖެ


Sarukaaraa hedhi MTCC ah midhiya aharu bodu gehlumeh\nސަރުކާރުން މަޝްރޫއުތަކުގެ އަގު ކުޑަކުރަން މަޖުބޫރު، އެމްޓީސީސީއަށް ގެއްލުން!\nމާލެ،9ޖުލައި 2019- އެމްޓީސީސީ އަހަރީ އާއްމު ޖަލްސާގައި އެ ކުންފުނީގެ ޑިރެކްޓަރުންގެ ބޯޑު- ފޮޓޯ: އަހުމަދު ޝުރާއު\nއެމްޓީސީސީއަށް ބިން ހިއްކުމާއި ފަޅު ފުންފުންކުރުމުގެ ދާއިރާ އިން، މިދިޔަ އަހަރު ގެއްލުންވި އެއް ސަބަބަކީ ކުޑައަގެއްގައި މަޝްރޫއުތައް ހިންގަން ސަރުކާރުން މަޖުބޫރު ކުރުވުމުން ކަމަށް އެ ކުންފުނިން ބުނެފި އެވެ.\nސަރުކާރު މެޖޯރިޓީ ހިއްސާ އޮންނަ، އެމްޓީސީސީ އިން ރޭ ހޮޓެލްޖެންގައި ބޭއްވި އަހަރީ އާއްމު ޖަލްސާގައި ޗީފް އެގްޒެކެޓިވް އޮފިސަރު (ސީއީއޯ) ހަސަން ޝާހު ވިދާޅުވީ މިދިޔަ އަހަރު ގެއްލުންވި މައިގަނޑު އެއް ސަބަބަކީ ހުޅުމާލެ-މާލެ ބްރިޖުން ގުޅާލުމުން ފެރީގެ ޑިމާންޑު ދަށްވުމާއި އަތޮޅު ފެރީގެ ނިޒާމުން ގެއްލުންވާއި މަޝްރޫއުތައް މަދުވުން ފަދަ ސަބަބުތަކުގެ ސަބަބުން ކަމަށެވެ.\n"މިދިޔަ އަހަރު މަޝްރޫއުތަކުގެ މަސައްކަތް ހޯދަން ކުރެވުނު މަސައްކަތް ވެސް ވަނީ ނާކާމިޔާބުވެފައި. މަޝްރޫއުތައް ހަވާލު ކުރުމަށްފަހު ހައުސިން މިނިސްޓްރީ އާއި ބައެއް ރަށްރަށުގެ ރައްޔިތުންނާ ދެމެދު ހިޔާލު ތަފާތުވެ، މަޝްރޫއުތައް ކުރިއަށް ގެންދިއުން ލަސްވެ، މަޑު ޖެހި ގެއްލުންވި. އަދި ބިން ހިއްކުމުގެ މަޝްރޫއުތައް ހިންގަން ދިޔަ ހަރަދާއި އެކަށީގެން ނުވާވަރުގެ އަދަދެއްގެ އަގުގައި މަޝްރޫއު ހިންގަން ވަނީ ސަރުކާރުން މަޖުބޫރު ކުރުވާފަ،" ޝާހު ވިދާޅުވި އެވެ.\nމަޝްރޫއުތައް ހަވާލުކުރުމަށްފަހު ހައުސިން މިނިސްޓްރީ އާއި ބައެއް ރަށްރަށުގެ ރައްޔިތުންނާ ދެމެދު ހިޔާލު ތަފާތުވެ، މަޝްރޫއު ކުރިއަށް ގެންދިއުން ލަސްވެ، މަޑު ޖެހުމުން ގެއްލުންވި. އަދި ބިން ހިއްކުމުގެ މަޝްރޫއުތައް ހިންގަން ދިޔަ ހަރަދާއި އެކަށީގެން ނުވާވަރުގެ އަދަދެއްގެ އަގުގައި މަޝްރޫއު ހިންގަން ވަނީ ސަރުކާރުން މަޖުބޫރު ކުރުވި\nހަސަން ޝާހު | އެމްޓީސީސީ ސީއީއޯ\nޝާހު އިތުރަށް ވިދާޅުވީ މަޖާ ޖައްރާފު ގަތުމަށް ނެގި ލޯނު ފައިނޭންސް ކުރުމާއި އުމްރާނީ ތަރައްގީގެ ރޮނގުން މިދިޔަ އަހަރު ހިންގި މަޝްރޫއުތަކުގެ އަދަދު ވަނީ މަދުވަކީ ވެސް ގެއްލުންވި ސަބަބެއް ކަމަށެވެ.\nމާލެ،9ޖުލައި 2019- އެމްޓީސީސީ އަހަރީ އާއްމު ޖަލްސާގައި އެ ކުންފުނީގެ ސީއީއޯ ޝާހު- ފޮޓޯ: އަހުމަދު ޝުރާއު\n"އަޅުގަނޑުމެންގެ އަމާޒަކީ މި ދާއިރާ އަލުން ދިރުވައި 2019 ވަނަ އަހަރު ހިންގާ މަޝްރޫއު ތަކަކީ ކުންފުންޏަށް ރަނގަޅު އަގެއްގައި ހިންގޭނެ މަޝްރޫއު ތަކަށް ހެދުން،" ޝާހު ވިދާޅުވި އެވެ.\nއެމްޓީސީސީ އަށް މިދިޔަ އަހަރު އާއްމު ވިޔަފާރި އާއި އެ ކުންފުނިން ދެމުން ގެންދާ ޑޮކިންގެ ހިދުމަތުން ރަނގަޅު އާމްދަނީއެއް ވަނީ ލިބިފަ އެވެ. މި ދާއިރާގެ ފައިދާ ވަނީ 4.5 ޕަސެންޓް ވަނީ އިތުރުވެފަ އެވެ. އަދި އިންޖިނިއަރިން އާއި ޑޮކިންގެ ދާއިރާއިން 200 ޕަސެންޓުގެ ބޮޑު އާމްދަނީ އެއް ލިބިފައިވެ އެވެ. އަދި އެމްޓީސީސީގެ ރިއަލް އެސްޓޭޓް ކުންފުންޏަށް ލިބުނު ސާފު ފައިދާ ވެސް ވަނީ އިތުރުވެފަ އެވެ.\n800 މިލިއަން ރުފިޔާގެ މަޝްރޫއު ލިިބިއްޖެ\nޝާހު ވިދާޅުވީ މި އަހަރު ސަރުކާރުން 800 މިލިއަން ރުފިޔާގެ މަޝްރޫއު އެ ކުންފުންޏަށް ލިބިފައިވާ ކަމަށެވެ.\n"ކުންފުނީގެ ކުރިމަ ގާމެދު ކުރެވޭ އުންމީދުތައް އެބަ ފެނިގެންދޭ. ކުންފުނީގެ މައިގަނޑު ވިޔަފާރިތައް ކުރިއަރުފައި ހިންގުން ހަރުދަނާކޮށް، ބިން ހިއްކުމާއި މަގު ހެދުމުގެ މަސައްކަތް ފުޅާ ކުރަން ވަނީ ރޭވިފައި،" ޝާހު ވިދާޅުވި އެވެ.\nއެމްޓީސީސީ އިން އަހަރީ އާއްމު ޖަލްސާ ބޭއްވިިއިރު، އެ ކުންފުނިން މިދިޔަ އަހަރު ވަނީ 1.2 ބިލިއަން ރުފިޔާގެ ވިޔަފާރި ކޮށްގެން، ޖުމްލަ އާމްދަނީގެ ގޮތުގައި 238 މިލިއަން ރުފިޔާ ލިބިފަ އެވެ. އަދި ސާފު ފައިދާގެ ގޮތުގައި 34 މިލިއަން ރުފިޔާ ލިބިފައިވެ އެވެ. މި އަދަދަކީ 2017 ވަނަ އަހަރު ލިބުނު 141 މިލިއަން ރުފިޔާއާ އަޅާ ބަލާއިރު 76 ޕަސެންޓުގެ ދަށްވުމެކެވެ. އެ ކުންފުނިން މިދިޔަ އަހަރު ވެހިކަލް އާއި މެޝިނަރީ އަދި އިކުއިޕްމަންޓް ހޯދަން 34 މިލިއަން ރުފިޔާ ހޭދަކޮށްފައިވެ އެވެ. އަދި އެ ކުންފުނިން ވަނީ ލޯނު ދައްކަން 97 މިލިއަން ރުފިޔާ ހޭދަކޮށްފަ އެވެ.\nމާލެ،9ޖުލައި 2019- އެމްޓީސީސީ އަހަރީ އާއްމު ޖަލްސާގައި ހިއްސާދާރެއް ވޯޓު ދެނީ- ފޮޓޯ: އަހުމަދު ޝުރާއު\nއެމްޓީސީސީ އިން ރޭ ވަނީ ޑިރެކްޓަރުގެ ބޯޑުން ނިންމާފައިވާ ގޮތަށް މިދިޔަ އަހަރުގެ ހިއްސާގެ ފައިދާ ނުބަހަން ނިންމާފަ އެވެ. މި އައިޓަމް ފާސް ކުރަން ހިއްސާދާރުންގެ ވޯޓަށް އެހުމުން 97 ޕަސެންޓް ހިއްސާދާރުން ވަނީ އެ ކަމަށް ތާއީދުކޮށްފަ އެވެ. މި އަހަރުގެ އޭޖީއެމް އަށް 55 ހިއްސާދާރުން ވާޒިރުވި އެވެ. މި ހިއްސާދާރުން 1،620 ޕްރޮކްސީ ތަމްސީލް ކޮށްފައިވެ އެވެ. އަދި ކުންފުނީގެ ޑިރެކްޓަރުންގެ ބޯޑު ތަމްސީލް ކުރަން ދެ ޑިރެކްޓަރުން ވަނީ ހޮވާފަ އެވެ. މިގޮތުން ހޮވާފައިވަނީ އަހުމަދު އަބޫބަކުރު އާއި ފަތުހުﷲ އިސްމާއީލް އެވެ.


PSG ge coach akah Zidane gennan massakkaiy fashaifi | Mihaaru\n13 އޮކްޓޯބަރ 2017 - 09:14\nމި ސީޒަނުގައި ޕީއެސްޖީގެ މިހާރުގެ ކޯޗު އުނާއި އެމެރީ އަށް އެ ޓީމަށް ޗެމްޕިއަންސް ލީގުގައި ރަނގަޅު ނަތީޖާތަކެއް ނުނެރެވިއްޖެނަމަ ޕީއެސްޖީގެ ބޯޑުން ނިންމާފައިވަނީ އޭނާ މަގާމުން ވަކިކުރުމަށް ކަމަށް ފްރާންސްގެ މިޑީއާތަކުން މިދިޔަ ހަފްތާގައި ވަނީ ރިޕޯޓްކޮށްފަ އެވެ.\nޕީއެސްޖީ ޔޫރަޕް ފުޓްބޯޅައިގެ ވަރުގަދަ ބާރަކަށް ހެދުމަށް ގަތަރުގެ މަހުޖަނު ހެލާފީ މަސައްކަތް ފަށާފައިވާއިރު އޭނާގެ ފުރަތަމަ އަމާޒަކީ ޗެމްޕިއަންސް ލީގު ހޯދުމެވެ. އެހެން ނަމަވެސް މިހާތަނަށް އެ ޓީމަށް ކާމިޔާބުނުވެ އޮތްއިރު ފައިނަލުން ވެސް ޖާގައެއް ނުލިބެ އެވެ.\nރެއާލުގެ ކޯޗުކަމާ މިދިޔަ އަހަރުގެ ޖެނުއަރީ މަހު ހަވާލުވުމަށް ފަހު ޒިދާން އަންނަނީ އޭނާގެ ފެންވަރު ސާބިތުކޮށްދެމުންނެވެ. ކޯޗިންގެ ތަޖުރިބާމަދު ނަމަވެސް ޒިދާން އަންނަނީ ރެއާލާ އެކު ތަފާތު ދައްކަމުންނެވެ. އެގޮތުން ފާއިތުވި ދެ ސީޒަނުގެ ޗެމްޕިއަންސް ލީގު ކާމިޔާބު ކުރުމުގެ އިތުރުން ކްލަބް ވޯލްޑް ކަޕާއި މިދިޔަ ސީޒަނުގެ ސްޕެނިޝް ލީގު ކާމިޔާބުކުރި އެވެ.\nމި ސީޒަން ފެއްޓުމުގެ ކުރިން ޒިދާން ވަނީ ރެއާލާ އެކު ތިން އަހަރުގެ އެއްބަސްވުމެއްގައި ސޮއިކޮށްފަ އެވެ. އެހެން ނަަމަވެސް އޭރު ވެސް ޒިދާން ބުނެފައިވަނީ ރެއާލުގެ ކޯޗެއްގެ ގޮތުގައި މަގާމު ދެމެހެއްޓޭނީ ކާމިޔާބީ ހޯދާނަމަ ކަމަށެވެ.\nހެލާފީގެ ގާތް މީހަކާ ހަވާލާދީ ފްރާންސްގެ މީޑިއާތަކުން ރިޕޯޓްކުރާ ގޮތުގައި ޒިދާންގެ އޭޖެންޓާ ހެލާފީ ވަނީ ދާދި ފަހުން ބައްދަކޮށްފަ އެވެ. އަދި ރެއާލުގެ ކޯޗުކަމުން ޒިދާން ވަކިވެއްޖެނަމަ އޭނާ ދެން ގުޅޭނީ ޕީއެސްޖީއާ ކަމަށް އަނގަބަހުން އެއްބަސްވުމަކަށް އަތުވެފައިވާ ކަމަށް ވެސް ރިޕޯޓްކުރެ އެވެ.\nޕީއެސްޖީން ޒިދާނަށް ދުނިޔޭގެ ރެކޯޑް މުސާރައެއް ހުށަހަޅާފައިވާ ކަމަށް ވެސް ރިޕޯޓްތަކުގައިވެ އެވެ.


ބޭނުންވާ މުދާ ގަތުމަށް އޯޑަރުކުރުމާއި، މުދާ ގަތުން | ދައުލަތުގެ މާލިއްޔަތުގެ ގަވާއިދު\n10.61 ބޭނުންވާ މުދާ ގަތުމަށް އޯޑަރުކުރުމާއި، މުދާ ގަތުން\nމުދާ ގަތުމަށް އޯޑަރުކުރާއިރު އޯޑަރުކުރާ ފޯމެއް ތައްޔާރުކުރަންވާނެއެވެ. އެ ފޯމު ތައްޔާރުކުރަންވާނީ ފުރިހަމަކުރެވިފައިވާ މުދާ ގަންނަން އެދޭ ފޯމެއް އޮވެގެންނެވެ. އަދި ގަންނަން އެދިފައިވާ އެއްޗަކީ އެ ތަނަކަށް ހޯދަންޖެހޭ އެއްޗެއްކަމަށް އެކަމަށް އެދުނު ޑިޕާޓްމަންޓެއްގެ ވެރިއެއްގެ ސޮއި އޮތް ލިޔުމެއް އޮންނަންވާނެއެވެ. މުދާ ގަންނަން އެދޭ ފޯމު ތައްޔާރުކުރާނީ ސްޓޮކް ބަލަހައްޓާ މުވައްޒަފެކެވެ.\nމި މާއްދާގެ (ހ) ގައިވާ ގޮތަށް ސްޓޮކަށް ތަކެތި ގަތުމަށް މުދަލަށް އޯޑަރުކުރުމަށް ޕްރޮކިއުމަންޓް އޮފިސަރު ނުވަތަ އޮފީހުގެ އިސްވެރިޔަކު ހުއްދަދިނުމުން، މުދަލަށް އޯޑަރުކުރާ ފޯމު (ޕަރޗޭސް އޯޑަރ) މުދާ ވިއްކާ ފަރާތަށް ފޮނުވާނީ ޕްރޮކިއުމަންޓް އޮފިސަރެވެ. މުދަލަށް އޯޑަރުކުރާ ފޯމުގެ ފުރަތަމަ ކޮޕީ އޮންނާނީ ޕްރޮކިއުމަންޓް އޮފިސަރުގެ ހަވާލުގައެވެ. ދެވަނަ ކޮޕީ އެކައުންޓްސް ޑިޕާޓްމަންޓަށް ނުވަތަ ފައިސާގެ ހިސާބުތައް ބަލަހައްޓާ ސެކްޝަނަކަށް ފޮނުވަންވާނެއެވެ.\nމުދާ ގަންނަންވާނީ އެ އެއްޗަކީ ހޯދަންޖެހޭ އެއްޗެއްކަމަށް އެ އެއްޗަކަށް އެދުނު ޑިޕާޓްމަންޓެއް ނުވަތަ ސެކްޝަނެއްގެ ވެރިޔެއްގެ ސޮއި އޮތް މުދާ ލިބިގަތުމަށް އެދޭ ފޯމު ސްޓޮކަށް ލިބުމުން އެ އެއްޗެއް ސްޓޮކުގައި ނެތްނަމައެވެ. މިފޯމު ތައްޔާރުކުރަންވާނީ އަސްލާއި2(ދޭއް) ކޮޕީ އޮންނަ ގޮތަށެވެ. ( MG/PC01)\nހޯދޭ ތަކެތީގެ ތެރޭގައި ހިމެނޭ، ސްޓޮކަށް ވައްދަންޖެހޭ ތަކެތި މި ގަވާއިދުގެ 11.16 ވަނަ މާއްދާގައިވާ ގޮތުގެމަތިން ސްޓޮކް ހިސާބުތަކުގައި ހިމަނައިގެން ހިސާބުތައް ބަލަހައްޓަންވާނެއެވެ. އަދި ހޯދޭ ދައުލަތުގެ މުދާ ހަރުމުދަލުގެ ރަޖިސްޓަރީއަށް އަރުވައިގެން ބަލަހައްޓަންވާނެއެވެ. ދައުލަތުގެ މުދަލުގެ ހިސާބުތައް ބަލަހައްޓަންވީ ގޮތް މި ގަވާއިދުގެ 11.03 ވަނަ މާއްދާގައި ވާނެއެވެ.


އުފަންވާ ކުއްޖާގެ ޙުކުމްތަކާ ގުޅޭ 43 ފައިދާ –7– DhiSalafiyyah\nއުފަންވާ ކުއްޖާގެ ޙުކުމްތަކާ ގުޅޭ 43 ފައިދާ – 7\n02/12/2020 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް ޢީސާ ޙުނައިނު\n(13) ޢަޤީޤާގެ ޝަރުޠުތަކަކީ އުޟްޙިޔާގެވެސް ޝަރުޠުތަކެވެ. އެއީ ބަހީމާއެއް (ގެރި ނުވަތަ ބަކަރި ނުވަތަ ޖަމަލު) ކަމުގައިވުމާ އަދި ޝަރުޢީ ގޮތުން އިޢުތިބާރު ކުރެވޭ ޢުމުރެއްގެ އެއްޗެއް ކަމުގައިވުމާ އަދި ކަތިލާ އެއްޗަކީ އެކަތިލުން މަނާކުރާ ހުރިހާ ޢައިބުތަކުން ސަލާމަތްވެފައިވާ އެއްޗެއްކަމުގައިވުމެވެ.\nޖަމަލެއްނަމަ ޝަރުޢީގޮތުން އިޢުތިބާރު ކުރެވޭ ޢުމުރަކީ ފަސްއަހަރު ފުރިހަމަވެފައި ހަވަނަ އަހަރަށްދާ އެއްޗެކެވެ. ގެރިއެއްނަމަ ދެއަހަރު ފުރިހަމަވެފައި ތިންވަނަ އަހަރަށްދާ އެއްޗެކެވެ. ބަކަރިއެއްނަމަ އަހަރެއް ފުރިހަމަވެފައި ދެއަހަރަށްދާ އެއްޗެކެވެ. ކަންބަޅި ބަކަރިއެއްނަމަ ހަމަސްވެފައި ހަތްވަނަމަހަށްދާ އެއްޗެކެވެ.\nޢަވަރުވެގެންގޮސް އޭގެ ޢަވަރުކަން ފާޅުވެ ކަނުވެފައިވާ، ކޮރުވެގެންގޮސް އޭގެ ކޮރުކަން ފާޅުވެފައިވާ، ބަލިވެގެންގޮސް އޭގެ ބަލިކަން ފާޅުވެފައިވާ، އަނަރޫފަވެގެންގޮސް އޭގެ މަސްތައް ވަކިވެގެންގޮސްފައިވާ، އަތްފައި ބުރިވެފައިވާ އަދި މިފަދަ އެހެން ޢައިބެއް ހިމެނޭ އެއްޗެއް ކަތިލުން ހުއްދަވެގެން ނުވެއެވެ.\n(14) އެންމެ ރަނގަޅު ގޮތަކީ ޢަޤީޤާގެ ގޮތުގައި ކަތިލެވޭ އެއްޗަކީ ބަކަރިއެއްކަމުގައިވުމެވެ. ގެރި އަދި ޖަމަލުކަމުގައި ނުވުމެވެ. އެއީ ރަސޫލާ صلى الله عليه وسلم ކަންތައްކުރެއްވީ އެފަދައިން ކަމަށްވާތީއެވެ.\nއަދި ކިއެއް ހެއްޔެވެ. ބައެއް ޢިލްމުވެރިންގެ އަރިހުގައި ޢަޤީޤާގެ ގޮތުގައި ބަކަރި ނޫން އެއްޗެއް ކަތިލުމަކީ ޝަރުޢުވެގެންވާ ގޮތެއް ނޫނެވެ. ނަމަވެސް ޖުމްހޫރު ޢިލްމުވެރިން ވިދާޅުވަނީ ބަކަރިއާއި ގެރި އަދި ޖަމަލުންވެސް ޢަޤީޤާކަތިލުން ހުއްދަވެގެންވާކަމުގައެވެ.\n(15) ޢަޤީޤާގެ ގޮތުގައި ކަތިލަން އެންމެ ރަނގަޅު އެއްޗަކީ އެއީ އުޟްހިޔާގެ ގޮތުގައިވެސް ކަތިލެވޭ އެންމެ ރަނގަޅު އެއްޗެވެ.\nއެއީ ރޫފަ ހެޔޮ، މަސްގިނަ، އުފެދުމުގައި ފުރިހަމަ، ބަލާލަން ކަމުދާ އަދި އެއެއްޗެއް ބަލަހައްޓާމީހާގެ ކައިރި އަގުހުންނަ އެއްޗެކެވެ.\n(16) (އެއްޗެއް ކަތި ނުލާ) އެ ކަތިލެވޭ އެތީގެ މިންވަރަށް ޞަދަޤާތްކުރުމަށްވުރެ ހެޔޮކަން ބޮޑުވެގެންވަނީ ޢަޤީޤާގެ ގޮތުގައި އެއްޗެއް ކަތިލުމެވެ. އެއީ އެއްޗެއް ކަތިލުމުގެ އަގަށްވުރެ ޞަދަޤާތުގެ މިންވަރު އިތުރުކުރިކަމުގައި ވިޔަސްމެއެވެ.\nއެހެނީ ﷲ އަށްޓަކައި ނަޢަމްސޫފިކަތިލައި ލޭއޮހޮރުވާލުމަކީ ޢަޤީޤާގެ މަޤްސަދެވެ. ﷲ ތަޢާލާ ވަޙީކުރައްވެއެވެ.\n(قُلۡ إِنَّ صَلَاتِی وَنُسُكِی وَمَحۡیَایَ وَمَمَاتِی لِلَّهِ رَبِّ ٱلۡعَـٰلَمِینَ) (ސޫރަތުލް އަންޢާމު 160)\nމާނަ: “ކަލޭގެފާނު ވިދާޅުވާށެވެ! ހަމަކަށަވަރުން ތިމަންކަލޭގެފާނުންގެ ނަމާދާއި، ތިމަންކަލޭގެފާނުގެ ކަތިލެއްވުމާއި، ތިމަންކަލޭގެފާނުގެ ދިރިހުންނެވުމާއި، ތިމަންކަލޭގެފާނުގެ އަވަހާރަވުންވަނީ، عالم ތަކުގެ ވެރި اللَّه އަށެވެ.”\n(17) ސުންނަތްވެގެންވާ ގޮތަކީ ކުއްޖާ އުފަންވި ދުވަހުން ފެށިގެން ހަތްވަނަދުވަހު ޢަޤީޤާކަތިލުމެވެ.\n((كُلُّ غُلامٍ مُرْتَهِنٌ بِعَقِيْقَتِهِ تُذْبَحُ عَنْهُ يَوْمَ السّاَبِعِ ويُحْلَقُ رَأْسُه وَ يُسَمَّى)) \nމާނަ: “އުފަންވާ ކޮންމެކުއްޖެއްވަނީ އެކުއްޖާގެ ޢަޤީޤާއާއިއެކު ރަޙުނުކުރެވިފައެވެ. އެކުއްޖާގެ މަތިން 7ވަނަދުވަހު ކަތިލެވެއެވެ. އަދި އެކުއްޖާގެ ބޯބޭލެވެއެވެ. އަދި އެކުއްޖާއަށް ނަމެއްކިޔެއެވެ.”\n“ޢަޤީޤާއާއެކު ރަޙުނުކުރެވިފައެވެ.” މިބަހުގެ މުރާދަކީ: ޢަޤީޤާއަކީ ފިދާއެކެވެ. އަދި ޝައިޠާނާގެ ކަސްތޮޅުން އެކުއްޖެއް މިނިވަންކޮއްލުމެކެވެ.\n رواه أبو داود (2838) , والترمذي (1522) , والنسائي (4220) , وابن ماجة (3165) , وصححه الألباني.


އަހަރެން އެނބުރި އަންނާނަން! … (6 ވަނަ ބައި) | Esfiya - Dhivehi Vaahaka Site\nއަހަރެން އެނބުރި އަންނާނަން! … (5 ވަނަ ބައިގެ ތެރެއިން)\nފޯނު އަނެއްކާވެސް ރިންގ ވާން ފެށިއެވެ. ލަޙްފާން ކައިރިން ސަލާމަތް ވެގެން އަހަރެން ފޯނާއި ހަމައަށް ނުދެވެނީސް އަނެއްކާވެސް ފޯނު ކެނޑިއްޖެއެވެ. ގުޅަނީ ޒައިދާން ކަން އަހަރެންނަށް އެނގެއެވެ. އިންތިހާއަށް ލަޙްފާންދެކެ ރުޅިއައިސް އަނެއްފަހަރު އަހަރެން ލަޙްފާން ކޮށްޕާލާފައި ކޮޓަރިން ނިކުމެވޭތޯ މަސައްކަތް ކުރީމެވެ. ލަޙްފާން އަހަރެންނަށް ވުރެ ބާރުގަދަކަމުން އަހަރެންނަށް ލަޙްފާންގެ އަތުތެރެއިން ސަލާމަތް ވާކަށް ފަސޭހައެއް ނުވިއެވެ.\nލަޙްފާނު އަހަރެން ގައިގައި އޮޅުލައިގަނެގެން އުޅެނިކޮށް، ކުއްލިއަކަށް އަހަރެންނަށް ކޮޓަރި ދޮރުމަތިން މީހަކު ފެނުނުހެން ހީވިއެވެ. އިސާހިތަކު ލަޙްފާނުގެ ލަފުގައި ހިފާ ފާރަށް ގުޅައަކަށް އެއްލިތަން އަހަރެންނަށް ފެނުނެެވެ. އާ އެކެވެ. އަހަރެން ފޯނު ނުނަގާ ލަސްވުމުން އަހަރެން ކޮބައިތޯ ބަލަން ޒައިދާން ގެއަށް ވަދެ، ކޮޓަރިއާއި ހަމައަށް އައީއެެވެ.\n“ކަލޭތީކާކު؟!…” ޒައިދާންގެ އަޑުގައިވަނީ އިންތިހާއަށް ރުޅިވެރިކަމެވެ.\n“ކޭތީވަކިކާކު؟!” ލަޙްފާނު އަނގަ ދަމަމުން ބުންޏެވެ.\n“ކޮންކާކެކޭ ކިޔާކަށް!؟..” ކަލޭގެ އަތްފައި ބިނދޭނެ މިއަދު މަގޭ އަތުން!” މިހެން ބުނެފައި އަނެއްކާވެސް ޒައިދާން، ލަޙްފާނުގެ މޫނުމަތީ “ގުއްޓެއް” އަޅާ ފާރާއި ދިމާލަށް ކޮށްޕާލިއެވެ.\nއަހަރެން އިންތިހާއަށް ބިރުގަތެވެ. ހަދާނެ ގޮތެއްވެސް ނުވިސްނުނެވެ. މުޅިމީހާ ތުރުތުރު އަޅާހެންވެސް ހީވިއެވެ. ޒައިދާން އެހާ ރުޅިއައިސްފައި ހުއްޓާ އަހަރެން އޭގެ ކުރިން ދުވަހަކުވެސް ނުދެކެމެވެ.\nއަހަރެން ވަރަށް ހިތްވަރުކޮށްފައި ޒައިދާން އަތުގައި ހިފައި ކޮޓަރިން ނެރެވޭތޯ މަސައްކަތްކުރީމެވެ. ޒައިދާން އޭރުވެސް ލަޙްފާން ގައިގައި ތަޅަނީއެވެ. ލަޙްފާންވެސް ޖެހުނު ގޮތަކަށް ޒައިދާންގައިގައި ޖަހަން މަސައްކަތްކުރިއެވެ. އެންމެ ފަހުން ލަޙްފާނުގެ ނޭފަތާއި އަނގަމަތި ފަޅައިގެން ދިޔައެވެ. ލަޙްފާން އޮތީ ކޮޓަރީ ފާރުބުޑަށް ވެއްޓިފައެވެ. އަހަރެން ބެލީ ވީ އެންމެ އަވަހަކަށް ޒައިދާން އެގެއިން ނެރެވޭތޯއެވެ. އަހަރެން ޒައިދާން ގަދަކަމުން ކަހަލަ ގޮތަކަށް ކޮޓަރިން ނެރެގެން ގެންގޮސް ވީ، އެންމެ އަވަހަށް ގެއިން ނިކުތީމެވެ.\n“އަހަރެންނަކަށް ނުކެރޭނެ ދެން އެގެއަށް ދާކަށް!” އަހަރެން ވަރަށް ކަންބޮޑުވިއެވެ.\n“އަހަރެން އިފާ އެގެއަށް ފޮނުވާނެކަމަށްތަ ހީކުރީ!.. ނުވެސް ފޮނުވާނަށް ދެން އެގެއަކަށް!” ޒައިދާން ރުޅިވެރިކަމާއެކު ބުންޏެވެ.\n“އަހަރެން ދެން އެކަމު ހުންނާނީވެސް ކޮންތާކު؟! ލީޝާ ކައިރީވެސް ކީކޭ ބުނާނީ، ލީޝާ މަންމަމެން އަހަރެން ދެކެ ވަރަށް ރުޅިއަންނާނެ!.. އަހަރެން ވަރަށް އެބަ ހާސްވޭ!”\n“އިފާ ހާސްވާނެކަމެއްނެތް!.. ލީޝާ ކައިރީ ރީތިކޮށް ވީގޮތް ބުނޭ!.. އޭނަ ނުޖެހެއެންނު އިފާ ގަޔަށް ބޮލަށް އަރާގަންނާކަށް!.. އަހަރެން މަންމައާއި ވާހަކަ ދައްކައިގެން އިފާ އަހަރުންގޭގައި ބެހެއްޓޭނެ ގޮތް ހަދާނަން.. މަންމަ ވަރަށް އަންޑަސްޓޭންޑިންގ ވާނެ…އަނެއްކޮޅުން މަންމަ ނިންމާ ކަންކަމަކަށް ބައްޕަ ފާޑެއް ނުކިޔާނެ!” ޒައިދާން އަހަރެންނަށް ގޮތެއް ހޯދާން ދޭން މަސައްކަތް ކުރިއެެވެ.\n“ނުކެރޭނެ ދެން އެކަމަކު ދެން ތިގެއަށް ދާކަށް!..” އަހަރެން ހަމައަސްލުގައިވެސް ލަދުގަނެ، ޖެހިލުންވިއެވެ.\n“އެއީ ނުކެރޭ ވަރުގެ ކަމެއް ނޫނޭ އިފާ!.. އެގޮތަށް ހަމަނުޖެހި، ގެސްޓް ހައުސް އެއްގައި ބަހައްޓަން ޖެހުނަސް އަހަރެން އިފާ ދެން އެގޭގައި އުޅޭކަން ނުފޮނުވާނަން ހުވާ މިބުނީ!.. ” ޒައިދާން ޔަޤީން ކަން ދިނުމުގެ ގޮތުން ބުންޏެެވެ.\nޒައިދާން މަންމަމެންނާއި ވާހަކަ ދެއްކުމަށް ފަހު އަހަރެން އެގެއަށް ބަދަލުކުރަން ނިންމިއެވެ. ކައިވެންޏަށް ދެން އޮތީ އެންމެ ހަފްތާއެއް ކަމުން ނުކެރި ހުރެގެންވެސް އިތުރު އެހެން ގޮތެއް ނެތުމުން އަހަރެން އެގޮތާއި އެއްބަސް ވީއެވެ.\nއަނެއްކޮޅުން މިދިމާވި ކަންތައް ލީޝާއަށް ކިޔައިދޭނީވެސް ކިހިނެތްބާވައޭ އަހަރެން ހިތަށް އެރިއެވެ. ލީޝާގެ މަންމަމެން އަހަރެންނަށް އެހާ ރަނގަޅުއިރު، އަހަރެންގެ ފުށުން ލަޚްފާންއަށް އެވީ ގެއްލުމުގެ ސަބަބުން އެމީހުން އަހަރެންނަށް މުޅި ޢުމުރަށް ނަފްރަތު ކުރާނެކަން ގައިމެވެ. އެ ޚިޔާލުތައް އަހަރެން މާޔޫސްކޮށް ކަންބޮޑުކުރުވިއެވެ.\nއެންމެ ފަހުން އަަހަރެން ލީޝާ ގާތު ކަންތައްވީ ގޮތް ވަރަށް ތަފްސީލުކޮށް ކިޔައިދިނީމެވެ. ލީޝާ އަހަރެން ދެއްކި ވާހަކަ ޤަބޫލުކުރިއެވެ. އަދި ދޮންބެގެ ފަރާތުން ވީ ކަންތަކަށް އަހަރެންގެ ކިބައިން މަޢާފަށްވެސް އެދުނެެވެ. އެހެނަސް ޒައިދާންގެ ފަރާތުން އެފަދަ އަނިޔާއެއް ލީޝާގެ ދޮންބެއަށް ލިބުނީތީ ހިތްހަމަ ނުޖެހިފައި ހުރިކަން އަހަރެންނަށް އެނގުނެވެ. އަހަރެންވެސް އެކަމާ ކަންބޮޑުވާ ވާހަކަ ބުނީމެވެ. ނަމަވެސް އެގޮތަށް އެކަން ދިމާވީ، ޚުދު ޒައިދާންއަށް އެމަންޒަރު ފެނުމުންކަންވެސް އަހަރެން ބުނީމެވެ.\nއެދުވަހު ލީޝާ އާއި އޭނާގެ މަންމަ ދިޔައީ ވިހައިގެން އުޅޭ ތިމާގެ ކުއްޖަކަށް ގޮވާލަންކަންވެސް ލީޝާގެ ވާހަކައިން އަހަރެންނަށް އެނގުނެވެ. ލީޝާގެ މަންމައާއި ކުރިމަތިލާން އަހަރެންނަށް ނުކެރޭނެ ކަމުގައި އަހަރެން ލީޝާގާތު ބުނީމެވެ. އަދި ވީ ގޮތް ލީޝާގެ މަންމައަށް ކިޔާދިނުމަށް އަހަރެން ލީޝާގާތު އެދުނީމެވެ. އަދި އެގޭގައި އަހަރެން ހުންނަން ޒައިދާން ބޭނުންނުވާ ވާހަކަވެސް އަހަރެން ލީޝާގާތު ބުނީމެވެ.\nޖެހިގެން އައި ދުވަހު އަހަރެން ޒައިދާންމެންގެއަށް ބަދަލުވީމެވެ. އެގޭގައި ހުރި ގެސްޓް ރޫމް އަހަރެންނަށް ދިނެވެ. ހެޔޮވަރުގެ ކޮޓަރިއެކެވެ. ކޮޓަރީގައި ފާޙާނާއެއްވެސް އިނެވެ. ގޭގައި ގެންގުޅޭ މީހަކު ހުންނާތީ، ގޭގައި މާބޮޑުކަމެއް ކުރާކަށް ޒައިދާން މަންމައަކަށް ވެސް ނުޖެެހެއެެވެ. މުޅި ގޭތެރެ އާއި، އަހަރެންނަށް ދިން ކޮޓަރިވެސް ވަނީ ވަރަށް ރީތިޮށް ސާފުކޮށްފައެވެ.\n“އިފާ ދޮރުހުޅުވާލަބަލަ…” ޒައިދާން ކޮޓަރީގައި އޮވެ ފޯނުން ގުޅާލާފައި ބުންޏެވެ.\n“ކިހިނެތްވީ؟.. އަހަރެން ކަންބޮޑުވެހުރެ އެހީމެވެ.\n“ޕިސް ދެންހާދަ ސުވާލުގިނައޭ… ތި ކޮޓަރިއަށް ޖައްސާލަންވެގެންނޭ!..” ޒައިދާން ލާނެތްފާޑަކަށް ބުންޏެވެ.\n“އަޅޭ… ޒައިދާން ކީކޭ ތިކިޔަކީ..! މަށަކަށް ނުކެރޭނެ ދެން!..” އަހަރެން ހާސްވިއެވެ.\n“އެކަކުވެސް ނެތޭގެއަކު… ތިން ސިކުންތު ތެރޭ ދޮރު ހުޅުވާތި، މިދަނީ..” ޒައިދާން އެހެން ބުނެފައި ފޯނުބޭއްވިއެވެ.\nއަހަރެން ވަރަށް ބިރުން ހުރެ، ޒައިދާން އެބުނި ގޮތަށް ކޮޓަރީގެ ދޮރު ހުޅުވީމެވެ. އިސާހިތަކު ޒައިދާން އައިސް އަވަސް އަވަހަށް އަހަރެންގެ ކޮޓަރިއަށް ދެމިގަތެވެ.\n“މީ މާ ސަޅިގޮތެންނު ދޯ!” ވަތްގޮތަށް ވަދެ، އަހަރެން ގައިގައި އޮޅުލާގަންނަމުން ޒައިދާން ބުންޏެވެ.\n“ސާބަސް! ބިރެއްވެސް ނުގަނޭތަ! މަންމައަށް އެނގިއްޖެއްޔާ ކީކޭތަ ހިތަށް އަރާނީ!” ޒައިދާން އާ ކުޑަކޮށް ދުރުވެލަމުން އަހަރެން ބުނީމެވެ.\n“މަންމައެއް ނެތޭ ގެއަކު!.. އެހެން ނޫނަސް މަންމަމެންވެސް މިހިން އުޅެފައޭ ހުންނާނީ..!”\nމިހިން ބުނުމަށް ފަހު ހެމުން ހެމުން އަހަރެން އެނދުމަށްޗަށް ވައްޓާލިއެވެ. އަހަރެން ހަމައެވަގުތު ކުއްލިއަކަށް ތެދުވީމެވެ. ޒައިދާން އަހަރެންނާއި ވަރަށް ކައިރިއަށް އައެވެ. އަހަރެން މަޑުމަޑުން ފަހަރަށް ޖެހިލީމެވެ. އަނެއްކާވެސް ޒައިދާން އަހަރެންގެ މޫނަށް ބަލަމުން އަހަރެންނާއި އިތުރަށް ކައިރިވެލިއެވެ. އަހަރެންގެ ބުރަކަށި މަޑުމަޑުން ފާރުގައި ޖެހުނެވެ. ދެން އިތުރަށް ފަހަތަށް ދެވޭކަށް ނެތެވެ. ޒައިދާން އަހަރެންގެ ގައިގައި ވަރަށް ލޯބިން ބައްދާލިއެވެ. އަދި އަހަރެންވެސް ޒައިދާންގައިގައި ހިފަހައްޓާލީމެވެ. ޒައިދާން އޭނާގެ ދެއަތުން އަހަރެންގެ މޫނުގެ ދެފަރާތުގައި ހިފާލާފައި ޒައިދާންގެ މޫނާއި ކައިރިކޮށްލިއެވެ. އަހަރެން އިސް އުފުލާލާފައި ޒައިދާންގެ ލޮލަށް ބަލާލީމެވެ. ޒައިދާންވެސް ސީދާ އަހަރެންގެ ލޮލަށްބަލަމުން ގެންދިޔައެވެ. ޒައިދާންގެ ބުޅިއިސްތަށިގަނޑާއި އަހަރެން ކުޅެލީމެވެ. އެއީ އަހަރެންނަށް އެންމެ ހިތްގައިމު އިސްތަށިގަނޑެވެ. ޒައިދާން އަހަރެންގެ މޫނުގައި ބޮސްދެމުންގެންދިޔައެވެ. އެ ލޯބިން ފުރިގެންވާ ވަގުތުކޮޅުގެ އުފާ އަހަރެންނާއި ޒައިދާން ފުރިހަމައަށް ލިބިގަތީމެވެ.\nޒައިދާން މީ ހާދަ އާފަޔާ ޚިލާފް މީހެކޭ އަހަރެން ހިތަށް އެރިއެވެ. ޖެހިލުމެއްވެސް ނުވެއެވެ. ޒައިދާންގެ މިފަދަ އާދަޔާޚިލާފް ލޯބި ކަންކަމުން އަހަރެން ޒައިދާންދެކެ ވާލޯބި ދުވަހެއް ދުވަހަކަށް އިތުރުވަމުން ދެއެވެ.\nކައިވެނީގެ ހުރިހާ ކަމެއްހެން ހަމަޖެހި ނިމިއްޖެއެވެ. ޒައިދާންމެންގެ ގޭގައި އަހަރެންގެ ރަންވެސް ކިޔައިފިއެވެ. ކައިވެނިކުރަން4ދުވަހަށްވީއެވެ. އިންތިހާއަށް އަހަރެންގެ ހިތްނުތަނަވަސްވެއެވެ. ހަމައެއާއެކު އުފާވެރިކަންވެސް އިޙްސާސްކުރެވެއެވެ.\nލީޝާ އެ ދުވަހުގެ ބޮޑުބައި އަހަރެންނާއި އެކު ސެލޫންގައި އުޅުމަށް ފަހު އަހަރެން ކައިވެނިޕާރޓީއަށް ވަރަށް ފުރިހަަމައަށް ތައްޔާރުކޮށްގެން، އަހަރެންނާއި އެކު ދަރުބާރުގެއަށް ދިޔައެވެ. ޒައިދާން އޭރު އަދި ތައްޔާރުވެގެނެއް ނާދެއެވެ.\nކައިވެނި ކުރުމަށް ހަމަޖެހިފައިވަނީ އެރޭގެ 8:00 ހާއިރުއެވެ. ޕާޓީ ފެށެން އޮތީ ކައިވެނިކުރުމަށްފަހު އެވެ. އަހަރެމެންގެ ކައިވެނީގެ ކަންތައް ކުރުމަށް ތައްޔާރުކޮށްފައިވާ މޭޒަށް ބަލާލާ ކޮންމެ ފަހަރަކު އަހަރެންގެ ވިންދު އަވަސްވެއެވެ. ބައްޕަ އަންނާނެބާއޭ ހިތަށްއަރާފައެެވެ.\nއަހަރެން އަރަައިގެން ހުރީ އެހެންޏާ ނާރާވަރުގެ ހީލް އަކަށްކަމުން ފަޔަށް ތަދުވާގޮތްވާތީ، ގޮނޑީގައި ކުޑައިރުކޮޅަކަށް އިށީނދެލީމެވެ.\n“އާޗާ..! ބަލާލަ އެހެރަ އަންނަނީ.. އިފާގެ ޕްރިންސް” އަހަރުމެން ތިިބި ހޯލްގެ ދޮރާއި ދިމާލަށް އިޝާރާތްކޮށް ލީޝާ ބުނެލިއެވެ.\nއަހަރެންވެސް އެނބުރި ބަލައިލީމެވެ. އެއީތެދެކެވެ. ޒައިދާން މިރޭ ހާދަރީއްޗެވެ. ގަދަނޫކުލައިގެ ސޫޓެއްލާފައި ހުރިއިރު އިސްކޮޅުން ދިގު ޒައިދާންގެ ފިރިހެންވަންތަކަން މާރަނގަޅަށްވެސް މިރޭ ހާމަވެއެވެ. ޒައިދާންގެ ހިތްގައިމު އިސްތަށިގަނޑު ސްޓައިލްކޮށްލާފައި ހުރިގޮތް މިރޭ އަދި މާރީއްޗެވެ. ކަޅުކުލައިގެ ކޮޅަށް އޫ، ބޫޓުގައި އާދައިގެ ހިނގުމެއްގައި ހޯލަށް އެހެރަވަދެގެން އަންނަނީ ކުޑައިރުކޮޅެއް ފަހުން އަަހަރެންގެ ފިރިމީހާއަށް ވާނެ އަހަރެން އެންމެ ލޯބިވާ ޒައިދާންއެވެ. ޒައިދާންގެ މޫނުމަތިން ފެންނަނީ އުފާވެރިކަމެވެ.\n“ސުބްޙާނަﷲ މީކޮންކުއްޖެއް؟..” ޒައިިދާން އައިސް އަހަރެންގެ ކައިރީހުއްޓިލާފައި ބުންޏެވެ.\n“މީ އެކުއްޖާ ހަމަ!” އަހަރެންވެސް ލާނެއްކަމާއެކު ޖަވާބުދިނީމެވެ.\n“ނުވާނެ އެހެނެތް! ތީ މިހޯދާ ކުއްޖާއަށްވުރެވެސް މާލޯބިކުއްޖެއް!…މިރޭ ހާދަރީއްޗޭ އިފާ! ކުޑައިރުކޮޅެއްގެ ތެރޭގައި އަހަރެންގެ އަންހެނުންދޯ..” ޒައިދާން އުފާވެލާފައި ބުންޏެވެ.\n“ކުޑައިރުކޮޅަކުން ތީ އަހަރެންގެ ފިރިމީހާ ދޯ!” ކުޑަކޮށް ރަކިވެހުރެ އަަހަރެންވެސް ބުނީމެވެ.\nކައިވެނީގެ ވަގުތު ޖެހިއްޖެއެވެ. ކައިވެނިކޮށްދޭ މީހުންނާއި ހެކިވެރިންވެސް މޭޒުކައިރީގައި އިށީދެއްޖެއެވެ. އަހަރެންގެ ހިތްނުތަނަވަސްވެ އިނދެ ދޮރާއި ދިމާލަށް ބަލާލީމެވެ. އަހަރެން ހީކުރުގޮތަށް ބައްޕަ ހޯލަށް ވަދެގެން އައިސް އަހަރެންނާއި ޖެހިގެން އެއްފަރާތުގައި އިންގޮނޑީގައި އިށީނެވެ. އަހަރެންގެ ހިތަށް ހަމަޖެހުން ލިބުނެވެ. ބައްޕަ އެއައީ އަހަރެންނަށް ވަލީދޭށެވެ. ބައްޕަ ކިހާ ރަނގަޅުހޭ ހިތަށް އެރިއެވެ.\nކުޑައިރުކޮޅެއްގެ ތެރޭގައި ކައިވެނި ކުރެވިއްޖެއެވެ. އަހަރެން ޒައިދާންގެ އަންބަކަށް ވީއެވެ. އެއާއެކު، ޒައިދާން އަހަރެންގެ އަލަތު ފިރިއަކަށް ވީއެވެ. އުފާވެރިކަމުގެ ކޮޅެއް ނެތެވެ. އެ އުފާވެރި ޙަޕްލާގައި މަންމަ އާއި، ތުއްތަ ބައިބެރިވިނަމަ، އެ ޙަފްލާ އިތުރަށް ފުރިހަމަވީހޭ އަހަރެންގެ ހިތަށް އެރިއެވެ.\nކައިވެނި ކޮށްދީ ނިމުމާއި އެކު، ބައްޕަ ހޯލުން ނިކުންނަށް ހިނގައިގަތެވެ. ޒައިދާންގެ ބައްޕަ ގޮސް ކޮންމެވެސް އެއްޗެއް އަހަރެންގެ ބައްޕަ ގާތު ބުނިތަން ފެނުނެެވެ. ނަމަވެސް ކުޑައިރުކޮޅެއްގެ ތެރޭގައި ބައްޕަ އެ ޙަފްލާ ދޫކޮށް ހިނގައްޖެއެވެ. އަހަރެން އިންތިހާ އަށް ދެރަވިއެވެ. އަހަރެންގެ ޙަޔާތުގައި އައި އެންމެ މުހިންމު ދުވަހު، މަންމަ ކައިރީގައި ނެތްތާނަގައި ބައްޕަ އައުމަށްފަހުވެސް، އަހަރެންނާއި ކުޑަމިނުން ހަތަރުކަޅިވެސް ހަމަކޮށްނުލާ އެ ދިޔައީއެވެ. އަހަރެން ކިހާ ބަދުނަސީބުވެރި ހެއްޔެވެ!\n“އިފާ..ޕްލީޒް.. ނުރޯތި މިގަޑީ،، ޕްލީޒް… ” އަހަރެންނާއި ޖެހިގެން އަންނަ މީހުންނަށް މަރްޙާބާ ކިޔުމަށް ތައްޔާރުވެގެން ހުރި ޒައިދާން އަހަރެންގެ މޫނަށް ބަލާލާފައި، އަސަރާއެކު ބުންޏެވެ.\nއަހަރެން ހިތްވަރުކޮށްފައި، ތިރީތުންފަތުގައި މަޑުމަޑުން ދަތްއަޅާލީމެވެ. ހިތްވަރު ކުރުމުގެ ބޭނުމުގައެވެ. އެއީ ތެދެކެވެ. އަހަރެން އެ ޙަފްލާގައި ރޮއެފިނަމަ، އެއީ މާ ހިތްގައިމު މަންޒަރަކަށް ނުވާނެެއެވެ.\nޒައިދާންގެ އާއިލާގެ މޫނުމަތިން ފެންނަ އުފާވެރިކަމާއި، ހިނިތުންވުން އަހަރެން ދުށީމެވެ. ޒައިދާންއަކީ މާލޭގެ ބޮޑު އާއިލާއަކަށް ނިޞްބަތްވާ މީހެއްކަމުން އެ ޕާޓީއަށް އައީ ގާތްގަނޑަކަށް ހުސް އެ އާއިލާ މީހުންނެވެ. އަހަރެންގެ ފަރާތުން އެ އާއިލާއަށް އައީ، ލީޝާ، ހުވޭ އެކަންޏެވެ.\nކައިވެންޏަށްފަހު ހަމަ އެރޭ އަަހަރުމެން ރިސޯޓަކަށް ފުރީމެވެ. އެއީ ޒައިދާންގެ ބައްޕަ އަހަރުމެންނަށް ދިން ހަނީމޫން ގިފްޓެކެވެ. އެރޭވީ އަހަރެންގެ ޙަޔާތުގައި އައި އެންމެ އުުފާވެރިރެއަށެވެ. އަހަރެންގެ މުޅި ޢުމުރު ހޭދަކުރަން ބޭނުންވަނީ ޒައިދާންގެ އަތްބެއްގެ ގޮތުގައި ކަމުގައި އަހަރެން ބުނީމެވެ. އަހަރެންގެ ޙަޔާތުގެ އުފަލަކީ ޒައިދާންކަން އަހަރެން ބުނީމެވެ. އަހަރެން އެރޭވެފައި ހުރި އުފާ އަހަރެންނަށް ބަޔާނެއް ނުކުރެވޭނެއެވެ. ހަމައެގޮތަށް ޒައިދާންވެސް އޭނާގެ އަތްބަކަށް އަހަރެން ވުމުން އޭނާއަށް ކުރެވޭ އިޙްޞާޞްތައް ބަޔާން ކުރިއެވެ. އެރޭ އަހަރެންނަށް ސިފަކުރެވުނީ ލޯބި ލޯބި ހުވަފެނެއްގެ ގޮތުގައެވެ. އެހެނީ، އަހަރެންގެ ދިރިއުޅުމުގައި ޒައިދާން އާއި ދިމާވުމާއި ހަމައަށް އޮތީ، ހިތްދަތިކަމާއި، ހިތާމައާއި، ބިރުވެރިކަން ކަމުގައި ވީތީއެވެ.\nhey… kurin zaidhaan miihaka indhefa vari vefa huriyya ifaa zaidhaan ge alathu anbakah vaanii kihineh…. i don’t understand\n@someone : Thank you for pointing out.. it wasatypo, and it has been corrected 🙂\nގޮއްޔެ (ބާބު2) ހަވަނަ ބައި\nލޯބި July 12, 2021\nވަކިވެ ދިޔަޔަސް އަދު މިދުނިޔެއިން…( ފުރަތަމަ ބައި)\nބިރުވެރި ލޯބި October 13, 2014


Shahid ge Chef de Cabinet, Naidu vidhaalhuvanee keekay? | ThePress\nޝާހިދުގެ ޝެފް ޑި ކެބިނެޓް، ނައިޑޫ ވިދާޅުވަނީ ކީކޭ؟\nއިންޑިއާއިން އދށް ކަނޑައަޅާފައި ހުންނަވާ ޑެޕިއުޓީ ޕާމަނަންޓް ރެޕްރެޒެންޓޭޓިވް ކޭ ނާގަރާޖް ނައިޑޫ /ފޮޓޯ: ޔޫޓިއުބް\nކުރިއަށް އޮތް އދގެ 76 ވަނަ އާންމު މަޖިލީހުގެ އިންތިހާބީ ރައީސް އަދި ދިވެހިރާއްޖޭގެ ފޮރިން މިނިސްޓަރު ޢަބްދުﷲ ޝާހިދުގެ ޝެފް ޑި ކެބިނެޓްގެ މަގާމު އަދާ ކުރައްވާނީ، އިންޑިއާގެ ޑިޕްލޮމެޓު ނަގަރާޖް ނައިޑޫ ކުމާރްކަން ރަސްމީކޮށް އިއުލާން ކުރީ ބުރާސްފަތި ދުވަހުއެވެ. މިއީ އދގެ އާންމު މަޖިލީހުގެ ރައީސްގެ ޝެފް ޑި ކެބިނެޓްގެ މަގާމަށް އިންޑިއާގެ ޑިޕްލޮމެޓަކު އައްޔަން ކުރެވުނު ފުރަތަމަ ފަހަރުވެސްމެއެވެ.\nޝެފް ޑި ކެބިނެޓްގެ މަގާމަކީ، ސަރުކާރެއް ހިންގާ ނިޒާމަށް ބަލާ ކަމުގައި ވަނީ ނަމަ، ޗީފް އޮފް ސްޓާފްއާ އެއް ފެންވަރުގެ މަގާމެކެވެ. އދގެ އާންމު މަޖިލީހުގެ ރައީސް އައްޔަން ކުރައްވާ ޝެފް ޑި ކެބިނެޓްގެ ދައުރުގެ މުއްދަތަކީ 1 އަހަރު ދުވަހެވެ.\nއިންޑިއާއަކީ، އަދގެ އާންމު މަޖިލީހުގެ ރިޔާސީ ގޮނޑި، ދިވެހިރާއްޖެއަށް ކަށަވަރުކޮށްދިނުމުގައި އެންމެ އިސްކޮށް ހަރަކާތްތެރިވި ގައުމު ކަމާ މެދު ދެބަސްވެވޭކަށް ނެތެވެ. ނަގަރާޖް ނައިޑޫ ކުމާރްއަކީ އިންޑިއާއިން އދއަށް ކަނޑައަޅާފައި ހުންނަވާ ޑެޕިއުޓީ ޕާމަނަންޓް ރެޕްރެޒެންޓޭޓިވްއެވެ.\nއދގެ އާންމު މަޖިލީސް ސިފަކުރައްވަމުން ނައިޑޫ ވިދާޅުވީ، އެ މަޖިލީހަކީ އދގެ ގުނަވަންތަކުގެ ތެރެއިން އެންމެ ފުޅާ ދާއިރާއެއްގައި ބަހުސް ކުރެވޭ، މުހިންމު ސިޔާސަތުތައް ކަނޑައަޅާ، ގައުމުތައް ތަމްސީލު ކުރާ މައި ގުނަވަން ކަމަށެވެ. 193 މެންބަރު ގައުމުގެ މައްޗަށް އެކުލެވޭ އާންމު މަޖިލީހަކީ، ސުލްހައާއި ސަލާމަތްތެރިކަން ފަދަ، ބައިނަލްއަގުވާމީ އެކި ކަންކަމާ ބެހޭ ގޮތުން އެއް ގައުމަށް ވުރެ ގިނަ ގައުމު ބައިވެރިވާ މަޝްވާރަތަކަށް ހާއްސަ، އާދަޔާ ހިލާފު ޕްލެޓްފޯމެއް ކަމަށްވެސް ނައިޑޫ ވިދާޅުވިއެވެ.\nޝާހިދުގެ ޝެފް ޑި ކެބިނެޓްގެ މަގާމަށް އައްޔަން ކުރެވުނު ކަމީ އޭނާއަށް ލިބިވަޑައިގެންނެވި ފަހްރެއް ކަމުގައި ނައިޑޫ ސިފަކުރައްވައެވެ. އަދި ޝާހިދު އުއްމީދީ ރިޔާސަތުގެ މޭސްތިރިކަމުގެ ދަށުގައި މަސައްކަތް ކުރައްވަން ތައްޔާރަށް ހުންނެވި ކަމަށްވެސް ނައިޑޫ ވަނީ ވިދާޅުވެފައެވެ.\nނައިޑޫ އަކީ އިންޑިއާގެ ފޮރިން ސާވިސް އޮފިސަރުންގެ 1998 ވަނަ އަހަރުގެ ބެޗުގައި ހިމެނިވަޑައިގަންނަވާ ޑިޕްލޮމެޓެކެވެ. ޗައިނާ ބަހަކީ ނައިޑޫއަށް ފެންފަދަ ބަހެކެވެ. ނައިޑޫ ޑިޕްލޮމެޓިކް ހަޔާތުގައި، އޭނާ ވަނީ ޗައިނާގައިވެސް މަސައްކަތް ކުރައްވާފައެވެ. މީގެ އިތުރުން އިންޑިއާގައި ނޭޝަނަލް ސޯލާ އެލާޔަންސް ގާިއމު ކުރުމުގައި ނޭޝަނަލް ކޯޑިނޭޓަރުގެ ޒިންމާވެސް އަދާ ކުރެއްވިއެވެ.\n2017 އިން 2018 ވަނަ އަހަރަށް ނައިޑޫ ހިދުމަތް ކުރެއްވީ، ޔޫރަޕް ވެސްޓް ޑިވިޝަންގެ ޖޮއިންޓް ސެކްރެޓަރީ އަދި ޑައިރެކްޓާ ޖެނެރަލްގެ ގޮތުގައެވެ. މައިގަނޑު ޒިންމާއަކަށް ވީ އިނގިރޭސިވިލާތް، ފަރަންސޭސިވިލާތް، ޖަރުމަނުވިލާތް، އިޓަލީވިލާތް، ސްޕެއިން، ޕޯޗުގަލް، އަޔަލަންޑް، ބެލްޖިއަމް، ލަގްޒަމްބާގު، ނެދަލަންޑްސް، އެންޑޯރާ، ސޭން މެރީނޯ، މޮނާކޯ އަދި ވިލާތުގެ އިއްތިހާދާއެކު ސިޔާސީ ގުޅުން ދެމެހެއްޓެވުމެވެ.\nއދގެ 76 ވަނަ އާންމު މަޖިލީސް ފަށަނީ މިއަހަރުގެ ސެޕްޓެމްބަރު މަހުއެވެ.\nއދ އދގެ 76 ވަނަ އާންމު މަޖިލިސް އދގެ އާންމު މަޖިލީހުގެ ރައީސް އަބްދުﷲ ޝާހިދު އިންޑިއާ ފޮރިން މިނިސްޓްރީ ދުނިޔެ ޔޫއެންޖީއޭ


BREAKING: Male' Gai Anhenaku Dhan Jehijje - Vaguthu\nމާލޭގައި އަންހެނަކު ދަންޖެހިއްޖެ\nމާލޭގައި އަންހެނަކު ދަންޖެހިއްޖެއެވެ. ފުލުހުންގެ މީޑިޔާ އޮފިޝަލް ވިދާޅުވި ގޮތުގައި ދަން ޖެހިގެން މަރުވެފައިވަނީ އުމުރުން 23 އަހަރުގެ ނޭޕާލް އަންހެނެކެވެ.\nފުލުހުން އިތުރަށް ވިދާޅުވީ އެމީހާ ދަންޖެހިގެން މަރުވީ މާފަންނުގެ ގެއެއްގައިކަމަށާއި އެކަމުގެ މައުލޫމާތު ފުލުހުންނަށް ލިބުނީ ހެނދުނު 07:21 ހާއިރުކަމަށެވެ.\nއެހެންނަމަވެސް، އެކަމުގެ އިތުރު ތަފްޞީލެއް ފުލުހުން ހާމަކުރައްވާފައި ނުވެއެވެ.\nމިއަދު ނޭޕާލް އަންހެނަކު ދަންޖެހިގެން މަރުވިއިރު، މިދިޔަ މަހުގެ 23 ވަނަ ދުވަހުވެސް ވަނީ މީހަކު އަމިއްލައަށް ދަން ޖެހިގެން މަރުވެފައެވެ. އެކަން ހިނގާފައިވަނީ ރ. އަލިފުށީގައެވެ.\nއަމިއްލައަށް މަރުވުމުގެ ޙާދިސާއެއް މިއަދު ކުރިމަތިވިއިރު، ފަހަކަށް އައިސް ރާއްޖޭގައި ވަނީ ގިނަ އަދަދެއްގެ ކުއްލި މަރުތަކެއް ހިނގާފައެވެ. މި މަހުގެ ތެރޭގައި ވިއްސަށްވުރެ ގިނަ މިފަދަ ޙާދިސާ ހިނގާފައިވާއިރު، މިއަދުވެސް ޕެރަޑައިސް އައިލެންޑް ރިސޯޓުގައި މަރުވެފައި އޮތް މީހަކުވަނީ ފެނިފައެވެ.\nމާލޭގައި މީހަކު ދަން ޖެހިގެން މަރުވެއްޖެ\nޖެނުއަރީ 28, 2019 10:23\nޖެނުއަރީ 28, 2019 10:50\nމަހުލޫފު ފެނޭތަ.. ދެންވެސް ޔާމީން ގެ ބޮލުގަ ދޯ އަޅުވާނީ.. މީނަ ހީކުރަނީ މަރު ހިޕަވަނީ ޔާމީން ކަމަށް ދޯ.. ދެބޯ ގެރި\nޖެނުއަރީ 28, 2019 11:40\nކޮބާ މަހްލޫފް؟ ކާކާ ހެދިތޯ މިހާރު މިކަން މިވީ؟ ޔާމީީނު ދޯ ހަމަ؟ ދެބޯގެރި ވާހަކަ ނުދައްކާ.\nޖެނުއަރީ 28, 2019 11:44\nސުޢޫދު ކޮމިޝަންގެ މަސައްކައް ފުޅާ ވަނީތާ؟\nޖެނުއަރީ 28, 2019 11:51\nނިކަން ދެކިބަލަ.. ކުރީ ސަރުކާރުގެ ބޮލުގައި މީހުންގެ\nމަރުގެ ދޮގު އިލްޒާމުތައް އަޅުވަމުން ދުވި މީހުންނަށް\nވެރިކަން ލިބުމަށްފަހު ކަންތައް ވަމުން ދާ ގޮތް. އެވެސް\nވަޅިން ހަމަލާ ދީ މާރާނަމަ ޔާމީނު ބޮލުގަ އަޅުވާނީ.\nޖެނުއަރީ 28, 2019 12:32\nކަލޭމެންގެ އީމާންތެރިކަމުގެ ކަންފުޅެއްވެސް ނެތީތަ. މީހުން ބޮލުގަ މަރު ތި އޅުވަނީ. ނަފްސް އިސްލާޚް ކޮށްބަލަ.\nޖެނުއަރީ 28, 2019 12:43\nއެއީ 100 ދުވަހުގެ ވަޢުދު ތެރޭ ހިމެނޭކަމެއްކަމެއްހެއް ހިވަނީ މިހާ ގިނަ މަރުތަކެއް މިހިގަނީ\nޖެނުއަރީ 28, 2019 12:52\nދަންޖެހޭ މީހުންގެ ކޮނިޝަން ކޮބާ؟؟\nޖެނުއަރީ 28, 2019 13:07\nމަސްދުވަހުތެރޭގައި 20 މީހުންމަރުވާނަމަ 1 އަހަރުތެރޭގައި ހާދަ ގިނަމީހުންމަރުވާނެކަން ޔަގީނެވެ. މިހެންދިމާވަނީ ކީއްވެގެންތޯ ސަރުކާރުގެ ކަމާބެހޭފަރާތްތަކުން ބައްލަވާނެކަމަށް އުއްމީދުކަރަން\nޖެނުއަރީ 28, 2019 13:20\nސީޒަން އައީ ދޯ...\nޖެނުއަރީ 28, 2019 13:28\nޖެނުއަރީ 28, 2019 13:54\nﷲ އީ އެންމެ މޮޅައް ކަންކަން ބައްލަވާވޮޑިގެންވާ ރަސްކަލާންގެ .އަދި އެކަލާންގެއީ އެންމެމޮޅައް ކަންކަންދެނެވޮޑިގެންވާ ރަސްކަލާންގެ.\nހީތަކުގެތެރެއިންގިނަކަންކަމާ ތިޔަބައިމީހުން ދުރުވެގަންނާށެވެ. އަދި ކެހިވެރިކަމުގެ ވަގުތީއުފަލެއް ދޭއެއްޗެއްކަމުގަ މެނުވީ ދުނިޔޭގެ ދިރިއުޅުންނުވެއެވެ. ހަމަކަށަވަރުން އަޅަމެން އެނބުރިދިއުން ވަނީ އއކަލާންގެ ހަޡްރަތަށެވެ.\nޖެނުއަރީ 28, 2019 14:11\nބައިބޯވެ މާލެގަ އުޅެން އުނދަނގޫވެއްޖެ.\nމިކަމަށް އަވަސް ހައްލެއްބޭނުން.\nޖެނުއަރީ 28, 2019 14:33\nމިކަހަލަ ކަންތަށް ސިޔާސީ ނުކޮށް މި ވަގުތިީ ދުނިޔެ އާ ދޭތެރޭ ވިސްނާލާ ހެއްދެވި ފަރާތަށް ބިރުވެތިވުން ރަނގަޅު\nޖެނުއަރީ 28, 2019 15:25\nމީހުންގެ މަސައްކަތްކުރަން ގެނެސް ދޭންޖެހޭ މުސާރަނުދީ ގުބޯހައްދަނީ ބޭރުމީހުން މިއަންނަނީީ އަތުގަހުރިއްޔާހުރި އެއްޗެއްވިއްކާފަ. މިކަމާވިސްނަންވެއްޖެ. މިދިޔަހަފުތާ ސަންއައިލެންޑް ރިސޯޓްގަ ވެސްމީހަކު ދަންޖެހިއްޖެ އެމީހާގެ އެއްބަޑު މީހަކު މަރުވުމުންވެސް އޭނާ ނުފޮނުވި ގައުމަށް ބަލިވެގެން ބުނީމާވެސް ނުފޮނުވީ ދެން ކިހިނެއްތޯ ވާނީ؟؟ އަތުންފައިން ގޯސްހަދާނީ


Thaaru Alhaigen Male' Maguthah Tharahgee Kureveykah Neh - Minister Muizzu - Vaguthu\nތާރު އަޅައިގެން މާލޭގެ މަގުތައް ތަރައްޤީ ކުރެވޭކަށް ނެތް – މިނިސްޓަރ މުއިއްޒު\nމާލޭގެ މަގު ހެދުމުގެ މަސައްކަތް ކުރިއަށް ދަނީ – ވަގުތު އިމޭޖްސް : އަމީން ފަހްމީ\nމާލޭގެ މަގުތަކުގެ މިހާރުގެ ޙާލަތަށް ބަލާއިރު އެކި ބޭނުންތަކަށް ވަޅުލާފަ ހުރި ހޮޅިތަކާއި، ކަރަންޓް ނަރުފަދަ މުހިއްމު ތަކެތި ބިމުގެ އަޑީގައި ވަޅުލާފައި ހުރުމުން މާލޭގެ މަގުތައް ތާރު އަޅައިގެން ތަރައްޤީކުރެވެން ނެތްކަމަށް ހައުސިން މިނިސްޓަރ ޑރ.މުހަައްމަދު މުއިއްޒު ވިދާޅުވެއްޖެއެވެ.\nމިނިސްޓަރ މުއިއްޒު މިހެން ވިދާޅުވީ ދައުލަތުގެ މީޑިއާ ކަމަށްވާ ޕީއެސްއެމް އަށް ދެއްވި އިންޓަވިއުއެއްގައެވެ. ޕީއެސްއެމްގެ ޓީވީއެމް އަށް ދެއްވި އިންޓަވިއުގައި މިނިސްޓަރ ވިދާޅުވީ މާލޭގެ މަގުތައް ތަރައްޤީ ކުރައްވަން ފަށްޓަވާފައިވަނީ ދިރާސާތަކެއް ހެއްދެވުމަށްފަހުގައިކަމަށެވެ.\n"އަބަދު މަގުތައް ރޫޅާ މަސައްކަތް ކުރަން ޖެހޭ މަގުތަކުގައި. މިގޮތަށް ހުންނަ ތަނެއްގައި ގާ އަތުރައިގެން ކަމަށް ރަނގަޅު ވާނީ އަޅުގަނޑުމެންނަށް ލިބުނު ލަފަޔަކީ" މިނިސްޓަރ ވިދާޅުވިއެވެ.\nމާލޭގެ މަގުތައް އެންމެ ފުރަތަމަ ތަރައްޤީ ކުރައްވަން ފަށްޓަވާފައިވަނީ މީގެ ގާތްގަނޑަކަށް 30 އަހަރު ކުރިންނެވެ. އޭރު މާލޭގެ މަގުތައް ތަރައްޤީ ކުރުމުގައި ގެންގުޅުނު އުސޫލުގެ ސަބަބުން، މަގުތައް އަލުން މަރާމާތު ކުރުމަށް ބޮޑެތި ދަތިތަކާއި ކުރިމަތިލާން ޖެހިފައިވާކަމަށް މިނިސްޓަރ މުއިއްޒު ވިދާޅުވިއެވެ.\nހައުސިން މިނިސްޓްރީ އިން މިހާރު ގެންދަވަނީ މާލޭގެ މަގުތައް މަރާމާތު ކުރުމަށް ބޮޑު މަޝްރޫޢެއް ކުރިއަށް ގެންދަވަމުންނެވެ. މިމަޝްރޫޢުގެ ދަށުން މާލޭގެ މުހިންމު 13 މަގެއްގައި އަލުން ގާ އަތުރާ ދުވާރު މަރާމާތުކޮށް ފެން ހިންދާ ނިޒާމު ރަނގަޅު ކުރާނެއެވެ. މިމަޝްރޫޢުގެ ދަށުން މިހާރު ކުރިއަށް ގެންދަނީ މަޖީދީމަގު މަރާމާތު ކުރުމުގެ މަސައްކަތެވެ.\nޖެނުއަރީ 11, 2017 - 12:21\nމާލެ މަގުތައް ތާރުއަޅައިގެން ތަރައްޤީ ނުކުރެވުނަސް ރަށްރަށުގެ މަގުތައް އެގޮތަށް ހެދި ދާނެއެއްނު ! ކީއްވެބާ ނުހަދާދެނީ !\nކަންނެލި އިސްމާލްފުޅު( ބާޅެ)\nޖެނުއަރީ 11, 2017 - 09:28\nމަށަށް ފެންނަނީ ސަތަރި އަޅަން. އޭރުން އަގުހެޔޮ ވެފަ ބަދަލް ކުރަން ވެސް ފަސޭހަ ވާނެ\nޖެނުއަރީ 11, 2017 - 07:59\nމިއިއްޒު ވިދާޅުވިޔަސް ތީ ރަނގަޅުވާހައެއް ނޫނެވެ. ތާރު އަޅައިގެން މަގުތައް ހެދޭނެއެވެ. އެގޮތަށް މަގުތައް ހެދިޔަސް އިރު އިރުކޮޅާ މަގުތައް ކޮންނަށް ނުޖެހޭގޮތަށް ޕްލޭންކޮށް ދެފަރާތުގެ ދުވާރުގެ އަޑީގައި ބޮޑުކާނު ލާފައި މީހުން އެކާނަށް ނުވެއްޓޭގޮތަށްވެސް ހެދޭނެއެވެ. އަދި މަގު ހުރަސްކޮށް އަޅަންޖެހޭ ކޭބަލާއި ހޮޅިތައް އެޅުމަށް މަގުހުރަސްކޮށްވެސް ބޮޑުކާނުތައް ލެވޭނެއެވެ. ނަމަވެސް އެވަރުގެ ތެތްކަން ސިނކުޑީގައި ނެތީކަމެއް އެގޮތަށް ކުރަން ބޭނުން ނުވަނީ ކަމެއް ނޭނގެއެވެ. މިހާރު މަގު ތަކުގައި އަޅާފައި ހުރި ގާތައް ނަގާފައި އަލުން ގާ އަތުރާލުމަކީ ކުރާ ބޮޑު އިސްރާފެކެވެ. އެއްކޮޅުން ގާ އަތުރަމުން ދާއިރު ކުރިން ގާއެތުރި ކޮޅުން ވެސް އޮންނަނީ ގާތައް ނަގައި މަގު ކޮންނަން ޖެހިފައެވެ. ކޮންނަމީހުން ދެން ގާއަތުރާނީ އަތުރާނެ ގޮތަކަށެވެ. މަގުތައް ހަލާކު ކޮށްފައި ގާތައް ނާތުރާ އޮތަސް އެކަން ބަލައި ފިޔަވަޅެއް އެޅޭތަނެއް ނުފެނެއެވެ.\nޖެނުއަރީ 11, 2017 - 07:19\nދިރާސާ ކުރިނަމަ ކުރިންވެސް އަޅާނީ ގާ. ޥެގެން އުޅޭގޮތަކީ ޖމރ އަށް ޕޭ ކޮށް ނިމުނު އިރު ރިޒާވްގައި އެއްޗެއް ނެތް.\nޢެހެން ނޫނަސް މަނިކުފާނު ކުރައްވާ އެއްވެސް ކަމަކީ މިހށތަނަށް އެއްވެސް ކޮޅެއްގައި ޖެހުނު ކަމެއ ނޫން\nޖެނުއަރީ 11, 2017 - 00:33\nބަޓަރާއީ މާޖީރީންނާއީ ޖޭމު ޖަހާފައީ ހުރީ ޕާން ބޭނުން ކޮއްގެން އެހެން ނޫނީ ފުލައީވުޑު ފީލައީން ދެއްތޯ މާލޭ މަގުހެދެން އޮތީ..


Ventilator Beeynun Kurumah Dhekolhu Hadhaathee Maruvaa Meehun Ithuruvanee - Vaguthu\nވެންޓިލޭޓަރު ބޭނުން ކުުރުމަށް ދެެކޮޅު ހަދާތީ މަރުވާ މީހުން އިތުރުވަނީ\nސިއްހީ އޮފިޝަލަކު ވެންޓިލޭޓަރަކާ ކުޅެނީ.\nކޮވިޑް-19 އާ ގުޅިގެން ނޭވާލާން ދަތިވާ ކަމަށްވީ ނަމަވެސް ބައެއް ބަލި މީހުން ވެންޓިލޭޓަރުގައި އޮންނަން ބޭނުން ނުވާކަމަށް ބުނެ ޑޮކްޓަރުން ކަންބޮޑުވުން ފާޅުކުރަން ފަށައިފިިއެވެ.\nގިނަ މީހުންްނަކީ ބަލިވިި ނަމަވެސް ބައެއް ކަހަލަ ޓެސްޓުތައް ހެދުމަށާއި، ބައެއް ގޮތްގޮތަށް ފަރުވާ ހޯދުން އަދި ބޭސްކެއުމާއި ދެކޮޅު މީހުންނެވެ. އެހެން ނަމަވެސް ސިއްހީ ފަރާތްތަކުން އެެދޭ ކަންކަމާއި ދެކޮޅުވެ އެއްބާރުލުން ނުދިނުމަކީ މިކަމުުގެ ސަބަބުން އެފަރާތްތަކަށް އެތައް އުނދަގުލެެއް ކުރިމަތިވާނެ ކަންކަމެވެ.\nބޭރުގެ "ދި ފެކަލްޓީ އޮފް އިންޓެންްސިިވްް ކެއާ މެޑިސިން" އިން ރިޕޯޓުކޮށްފައިވާ ގޮތުގައި ބައެއް ބަލި މީހުންނާއި އެމީހުންގެ އާއިިލާތަކުން އަންނަނީ ކިތަންމެ ހާލަތު ދެރަވި ނަމަވެސް ވެންޓިލޭޓަރު ބޭނުންކުރުމަށް ދެކޮޅު ހަދަމުންނެވެ. އަދި މިކަމަށް ދެެކޮޅު ހަދަމުން އަންނަނީ މި މެޝިނގެ ސަބަބުން އެމީހުން މަރުވެދާނެތީ ކަމަށް އެ ފެކަލްޓީ އިން ވަނީ ހާމަކޮށްފައެވެެ.\nމިގޮތަށް ވެންޓިލޭޓަރުު ބޭނުންކުރުމަށް ދެކޮޅު ހަދަމުން އަންނަ ކަމަށްވާ ނަމަ ފުރާނައަށް ނުރައްކާތެރިވެ ފަރުވާ ދިނުމަށް ނުހަނު ދަތިވާނެ ކަމަށާއި، އެހެން ކަމުން ބަލި މީހުން ވެެންޓިލޓާރުތައް ބޭނުންކުރަން ޖެެހޭ ހާލަތްތަކުގައި އެއްބާރުލުން ދިނުުމަށް އެފަރާތުުން ވަނީ އިލްތިމާސްކޮށްފައެވެ.\nމިކަން ބައެއް ބަލިމިހުން ކުުރަމުން އަންނަނީ ބައެއް ފަރާތްތަކުްން ފަތުރާ ދޮގު މައުލޫމާތުތަކުގެ ސަބަބުންނާއި، އެމީހުންނަށް ވިސްނިފައި އޮންނަ ގޮތުގެ ސަބަބުން ކަމަށް "ޑެއިލީމެއިލް" އިން ވަނީ އެ ފެކަލްޓީއާއި ހަވާލާދީ ރިޕޯޓުކޮށްފައެވެ.\nވެންޓިލޭޓަރަކީ ނޭވާލުމަށް ދަތިވާއިރު ނޭވާލާން އެެހީވެދޭ މެޝިނެކެވެ. ކޮވިޑް19 ގެ ސަބަބުުން ނޭވާލުމުގެ ނިޒާމަށް އެެތައް މައްސަލައެއް ދިމާވެއެވެ.


އިހަވަންދޫ ކުނިކޮށި ސާފުކޮށްބަލަހައްޓާދޭނެ މުވައްޒަފުން ބޭނުންވެއްޖެ.\nި އިދާރާގެ ބެލުމުގެ ދަށުގައި ހުންނަ " އިހަވަންދޫ ކުނި ކޮށި " ބެލެހެއްޓުމަށްޓަކައި، ކޮންޓްރެކްޓް އުޞޫލުން މުވައްޒަފުން ހޯދުމަށް ބޭނުންވެއްޖެއެވެ.\nވަޒީފާ އަދާކުރަންޖެހޭ ތަން.\nތިލަދުންމަތީ އުތުރުބުރީ އިހަވަންދޫ ކުނި ކޮށި\nވަޒީފާ އަދާކުރަންޖެހޭ ސެކްޝަން.\n-/6000 (ހަހާސް ރުފިޔާ) (މަހަކު)\n-/1000 (އެއްހާސް ރުފިޔާ) މަހަކު\n07 ގަޑިއިރު (މަސައްކަތް ކުރަންޖެހޭ ގަޑި ހުކުރު ދުވަސްފިޔަވައި ކޮންމެ ދުވަހެއްގެ:ހެނދުނު 8:00 ން މެންދުރުފަހު :11.00 އަށް. މެންދުރު ފަހު 2:00 ހަވީރު 6:00 އަށް.\nކައުންސިލްގެ އިދާރާއިން ކުނި ގޮނޑު ސާފުކުރުމުގެ މަސައްކަތް ކުރުމަށް ރާވައި ގޮތެއްގެ މަތިން ކުނިގޮނޑު ސާފުކުރުމުގެ މަސައްކަތްތައް ކުރުން.\nކުނި ގޮނޑަށް ގެންގޮސްފައި ހުންނަ ކުނި ކައުންސިލް އިދާރާއިން އަންގާ ގޮތެއްގެ މަތިން އެންދުން.\nކުނީގެ ބާވަތްތައް ވަކިކުރުން.\nކައުންސިލް އިދާރާއިން ހަމަޖައްސާ ގޮތެއްގެ މަތިން ކުނިގޮނޑު ރަނގަޅަށް ބެލެހެއްޓުން.\nކުނީގެ ބައިތައް ވަކި ނުކޮށް ހުންނަ ކުނި އަނބުރާ ފޮނުވައިލުން.\nރަށުގެގޮނޑު ދޮށަށް ކުނި ނޭޅޭނެ ގޮތުގެ މަތިން ކުނި ގޮނޑު ބެލެހެއްޓުމުގެ މަސައްކަތް ކުރުން.\nހިނަވާގެ ސާފުކޮށް ބެލެހެއްޓުން.\nގަބުރުސްތާނު ސާފުކޮށް ބެލެހެއްޓުން.\nރަށުގަ އެކިސަރަހައްދުގައި ހުރި ޑަސްބިންތައް ކުނިކޮށްޓަށް ގެންދިއުން.\n10. މީގެ އިތުރުން ކައުންސިލްގެ އިދާރާއިން އަންގާ އެނޫން މަސައްކަތްތައް ވެސް ކުރުން.\nއަސާސީ ތަޢުލީމް ފެންވަރު ހުރުމާއެކު ގިނަ ވަގުތު މަސައްކަތުގައި އުޅެވޭނެފަދަ ސިއްޙަތެއްގައި ހުރި މީހެއް ކަމުގައިވުން.\nއުމުރުން 18 އަހަރާއި 65 އަހަރާއި ދެމެދުގެ މީހެއް ކަމުގައިވުން.\nފުރިހަމަ ކޮށްފައިވާ ވަޒީފާއަށް އެދޭ ފޯމު (ސިޓީ)\nތައުލީމީ ސެޓްފިކެޓް ތަކުގެ ކޮޕީ:\nމި މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ސެޕްޓެންބަރު 07 ވާ ހޯމަ ދުވަހު ގެ 13:00 ގެ ކުރިން، އިހަވަންދޫ ކައުންސިލްގެ އިދާރާ އަށެވެ. މި ވަޒީފާއަށް އެދޭ ފޯމާއި ލިޔުންތައް އީމެއިލް: [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nއިންޓަރވިއު އޮންނާނެ ތަނާއި މުއްދަތު.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 13 ސެޕްޓެންބަރު 2020 ވާ އާދިއްތަ ދުވަހާއި 2020 ސެޕްޓެންބަރު 17 ވާ ބުރާސްފަތި ދުވަހާއި ދެމެދު، ތިލަދުންމަތީ އުތުރުބުރީ އިހަވަންދޫ ކައުންސިލްގެ އިދާރާގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޟިރުވުމަށް ތައްޔާރުވެގެން ތިބުމަށްވެސް ދަންނަވަމެވެ.\nމި މަޤާމަށް އެދި ހުށައަޅާ، ޝަރުތުހަމަވާ ފަރާތްތަކުގެ އަދަދު 10 އަށްވުރެ ގިނަ ނަމަ ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާއި ގުޅިގެން އިތުރު މައުލޫމާތެއް ސާފުކުރައްވަން ބޭނުންވެ ލައްވާނަމަ ގުޅުއްވާނީ މިއިދާރާގެ ނަންބަރު 6500013 ފޯނާއެވެ. އަދި މެއިލް ކުރައްވާނަމަ މެއިލް ކުރައްވާނީ [email protected] އަށެވެ. މެއިލް ކޮށްގެން ފޮނުވާ ލިޔުންތަކާއި ފޯމާއެކު ހުށަހަޅުއްވާ ލިޔުންތައް އިހަވަންދޫ ކައުންސިލްގެ އިދާރާއަށް ލިބުނުކަން ކަށަވަރުކުރުމަކީ ފޯމް މެއިލް ކުރި ނުވަތަ ފޯމްފޮނުއްވި ފަރާތުގެ ޒިންމާއެކެވެ. މި އިޢުލާނާއި ގުޅިގެން ކުރިން މިމަޤާމަށް މީހަކު ހޯދުމަށް ކުރެވުނު ނަންބަރު(IUL)248-CAA/248/2020/28 ( 01 މާރިޗު 2020)ގެ އިޢުލާން ވަނީ ބާޠިލް ކުރެވިފައެވެ.


މިއަހަރުގެ ބްރެއިން އެންޑް ސްޕައިން ކޮންފަރެންސްގައި ރާއްޖެއާއި އެކި ޤައުމުތައް ހިމެނޭހެން 300 ފަރާތަކުން ބައިވެރިވާނެ މިއަހަރުގެ ބްރެއިން އެންޑް ސްޕައިން ކޮންފަރެންސްގައި ރާއްޖެއާއި އެކި ޤައުމުތައް ހިމެނޭހެން 300 ފަރާތަކުން ބައިވެރިވާނެ\nމިއަހަރުގެ ބްރެއިން އެންޑް ސްޕައިން ކޮންފަރެންސްގައި ރާއްޖެއާއި އެކި ޤައުމުތައް ހިމެނޭހެން 300 ފަރާތަކުން ބައިވެރިވާނެ\nބްރެއިން އެންޑް ސްޕައިން ކޮންފަރެންސް.\nއޭޑީކޭ ހޮސްޕިޓަލުން ކޮންމެއަހަރަކުން ބާއްވަމުން އަންނަ ބްރެއިން އެންޑް ސްޕައިން، މިއަހަރުގެ ކޮންފަރެންސަގައި ބައިނަލްއަޤްވާމީ ފަރާތްތަކާއިއެކު 300 ބައިވެރިން ހިމެނޭކަމަށް އޭޑީކޭ ހޮސްޕިޓަލުން ވިދާޅުވެއްޖެއެވެ.\nއޭޑީކޭގެ، ބްރެއިން އެންޑް ސްޕައިން ކޮންފަރެންސް ބާއްވާ މިއީ 3ވަނަ އަހަރެވެ. މިއަހަރުގެ ކޮންފަރެންސްގައި 300 ފަރާތުން ބައިވެރިވުމަށް ހަމަޖެހިފައިވާއިރު، މީގެތެރޭގައި އެމެރިކާ، އޮސްޓްރޭލިއާ ފަދަ ޤައުމުތަކުން ނިއުރޯ ސަރޖަންޓުން ކޮންފަރެންސްގައި ބައިވެރިވާނެއެވެ. އަދި ޕޯޗުގަލާއި އަފްޣާނިސްތާން، ނޭޕާލް ހިމެނޭހެން ރާއްޖެއިން ބޭރުގެ 40 ފަރާތުން ބައިވެރިވުމަށްވަނީ ހަމަޖެހިފައެވެ.\nކޮންފަރެންސްއާގުޅޭ މަޢުލޫމާތު ދެއްވަމުން އޭޑީކޭގެ މެނޭޖިންގ ޑިރެކްޓަރ އަޙްމަދު އަފްފާލް ވިދާޅުވީ މިކޮންފަރެންސް ބޭއްވުމުގެ އެންމެ ބޮޑު ބޭނުމަކީ ރާއްޖެއަށް ޒަމާނީ ސިއްޙީ ޚިދުމަތްތައް ގެނައުމަށް މަގުފަހިކަށް، އެޚިދުމަތްތައް ރާއްޖޭގައި ތިބެގެން ދިވެހިންނަށް ލިބޭނެމަގު ފަހިކޮށްދިނުންކަމަށެވެ. އޭނާ ވިދާޅުވީ މިކޮންފަރެންސްއަކީ ރާއްޖޭގައި ބާއްވާ ސިއްޙީ ދާއިރާގެ އެންމެ ބޮޑު ކޮންފަރެންސްއަށް ވެފައި، ބައިނަލްއަޤްވާމީ ޤައުމުތަކުގައި މިފަދަ ސިއްޙީ ޚިދުމަތް ދޭގޮތުގެ ތަރޖުރިބާ ދިވެހިންނަށް މި ކޮންފަރެންސްގެ ޒަރިއްޔާއިން ވަރަށް ބޮޑަށް ލިބޭނެކަމަށެވެ.\n" އެންމެ މުހިންމު ކަމަކީ ޒަމާނީ ނޮލެޖު ހޯދުން. އާ ކަންކަން ރާއްޖެއަށް ގެނެސް އެކަންކަން ތަޖުރިބާކުރުން. ރާއްޖެއަށް މިފަދަ ޚިދުމަތްތައް ގެނައުމުގެ ޝަޢުގު އުފެއްދުން." އައްފާލް ވިދާޅުވިއެވެ.\n2018ވަނަ އަހަރުގެ ކޮންފަރެންސް.\nކޮންޕަރެންސް ރޭވިފައިވާ ގޮތާގުޅޭ މަޢުލޫމާތުދެއްވަމުން އޭޑީކޭގެ ސީނިއަރ ކޮންސަލްޓަންޓް ފޯރ ނިއުރޯސަރޖަރީ އަލީ ނިއާފް ވިދާޅުވީ ކޮންފަރެންސްގައި 63 ކަރުދާސް ހުށައަޅާނެކަމަށެވެ. އަދި ސަރޖަރީތައް ތަޖުރިބާ ކުރުމުގެ ފުރުސަތާއި، ސިކުނޑީގެ އޮޕަރޭޝަންތައް ކުރުމުގައި ބޭނުންކުރާ އެކި އުކުޅުތަކުގެ ޢަމަލީ ތަޖުރިބާ ލިބޭނެކަމަށް ވިދާޅުވިއެވެ. ޕެރަޑައިސް ރިސޯޓްގައި، ބްރެއިން އަދި ސްޕައިންއަށް ވަކިން ކޮންފަރެންސްތައް ބޭއްވުމަށްވެސްވަނީ ހަމަޖެހިފައެވެ.\n"ސްޓްރޯކްއާއި ގުޅޭގޮތުން ފުޅާދާއިރާއެއްގައި ކޮންފަރެންސްގައި ވާހަކަދައްކާނެ. ސްޓޯރޯކެއް ޖެހުނީމަ އެކަން ހުއްޓުވައި، ނުވަތަ ލޭ ގަނޑުވެ ކަމެއް ދިމާވީމަ ދެން ދޭންޖެހޭ ފަތުވާއަށް އެހާ އަހުލުވެރިއެއް ނޫން އަދި. މިކަންކަންމަށް ވަރަށް ބޮޑަށް ކޮންފަރެންސްގައި ބަލާނެ." ނިއާފް ވިދާޅުވިއެވެ.\nމި ކޮންފަރެންސް ބޭއްވުމަށް ހަމަޖެހިފައިވަނީ މިމަހުގެ 17އިން 19އަށެވެ. ބްރެއިން އެންޑް ސްފައިން ކޮންފަރެންސްގެ މިދިޔަ އަހަރު ކޮންފަރެންސްގައި 150 ފަރާތުން ބައިވެރިވެފައިވެއެވެ. މިއީ މިކޮންފަރެންސް ބާއްވާ 3ވަނަ އަހަރެވެ.


ބައިނަލްއަޤްވާމީ އުމުރުން ދުވަސްވީ މީހުންނަށްކުރާ އަނިޔާއާއި ދެކޮޅަށް ހޭލުންތެރިކުރުމުގެ ދުވަސް 2021 – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nމިއަދަކީ “ބައިނަލްއަޤްވާމީ އުމުރުން ދުވަސްވީ މީހުންނަށްކުރާ އަނިޔާއާއި ދެކޮޅަށް ހޭލުންތެރިކުރުމުގެ ދުވަސް” މި ދުވަސް ބައިނަލްއަޤްވާމީ ފެންވަރެއްގައި ފާހަގަ ކުރެވެނީ އުމުރުން ދުވަސްވީ ފަރާތްތަކަށް ލިބޭ ގޯނާއާއި ހާނިއްކަ އާއި ނަފްސާނީ އަދި ޖިސްމާނީ އަނިޔާތަކުން އެފަރާތްތައް ރައްކާތެރިކުރުމަށް ބާރު އެޅުމުގެ ގޮތުންނާއި އުމުރުން ދުވަސްވީ ފަރާތްތަކަށް ކުރިމަތިވާ ތަފާތު މައްސަލަ ތަކާމެދު މުޖުތަމަޢުގައި ހޭލުންތެރިކަން އުފެއްދުމަށް މަސައްކަތް ކުރުމަށެވެ.\nޝައްކެއްނެތް ގޮތުގައި އުމުރުން ދުވަސްވީ ފަރާތްތަކަށް މުޖުތަމަޢުގެ ތެރޭގައި ޚާއްސަ ރައްކާތެރިކަން ފޯރުކޮށް ދިނުމަކީ މުޖުތަމަޢުގައި ދިރިއުޅޭ ކޮންމެ ފަރުދެއްގެވެސް ޒިންމާއެކެވެ. އެހެންކަމުން އުމުރުން ދުވަސްވީ ފަރާތްތަކަށް ކޮންމެ މީހަކުވެސް ކަމޭހިތައި އަދަބުވެރިކަމާ އޯގާތެރިކަމާއެކު މުޢާމަލާތު ކުރުމަކީ ނުހަނު ބޭނުންތެރިކަމެކެވެ.\nއަޅުގަނޑުމެންނަކީ މުސްލިމުން ކަމަށްވީހިނދު އަޅުގަނޑުމެންގެ އުމުރުން ދުވަސްވީ މަންމަ އިންނާއި ބައްޕަ އިންނާއި، މާމަ އިންނާއި، ކާފައިންނަށް ހެޔޮކަށް ހިތައި، ރައްކާތެރިކަމާ އަބުރުވެރިކަމާއެކު، ކަރާމާތްތެރި ދިރިއުޅުމެއް އެފަރާތްތަކަށް ދިރިއުޅެވޭނޭ މަގު ތަނަވަސްކޮށް ދިނުމަކީ މުސްލިމުންގެ ޙައިޘިއްޔަތުންވެސް އަޅުގަނޑުމެން އަދާކުރަންޖެހޭ ޒިންމާއެކެވެ.\nއުމުރުން ދުވަސްވީ ފަރާތްތަކަށް ރާއްޖޭގައިވެސް ތަފާތު ނަފްސާނީ ޖިސްމާނީ އަދި ޖިންސީ އަނިޔާ ލިބުމަކީ ވަރަށްބޮޑު ކަންބޮޑުވުމެކެވެ. އެހެންކަމުން އުމުރުން ދުވަސްވީ ފަރާތްތަކަށް މުޖުތަމަޢުގެ ތެރެއިން ދިމާވާ މިފަދާ އަނިޔާވެރި ޢަމަލު ތަކުން ސަލާމަތްކޮށް އިންސާފު ހޯދައި ދިނުމަކީ އުމުރުން ދުވަސްވީ ފަރާތްތަކަށް ލިބިގެންވާ އިންސާނީ ވަރަށް މުހިއްމު ޙައްގެކެވެ. އަދި މިއީ މުޖުތަމަޢުގެ ކޮނޑުގައި އެޅިފައިވާ ޒިންމާއެއްކަމުގައި ފާހަގަ ކުރަމެވެ.\nކޮވިޑް-19ގެ ހާލަތާއި ގުޅިގެން އުމުރުން ދުވަސްވީ ފަރާތްތަކަށް މުޅިދުނިޔޭގައި ތަފާތު ގޮންޖެހުންތަކާ ދިމާވަމުންދެއެވެ. މިގޮތުން ނަފްސާނީ އުނދަގޫތަކާއި އިޤްތިސާދީ ގޮތުން ކުރިމަތިވާ ގޮންޖެހުންތައް ހިމެނެއެވެ. ހަމައެހެންމެ ކޮވިޑް-19ގެ ސީދާ އަސަރު އެންމެ ބޮޑަށް ކުރާ ފަރާތްތަކުގެ ތެރޭގައި އުމުރުން ދުވަސްވީ ފަރާތްތައް ގިނަ ކަމުގައި ފާހަގަ ކުރަމެވެ. އަދި މި ބަލީގެ އެންމެ ނާޒުކު ހާލަތަށްގޮސް ދުނިޔެއާއި ވަކިވެގެންދާ މީހުންގެ ތެރޭގައި ނިސްބަތުން އެންމެ ގިނައީވެސް އުމުރުން ދުވަސްވީ ފަރާތްތަކެވެ. ކޮވިޑްގެ ނުރައްކާތެރިކަމުން އުމުރުން ދުވަސްވީ މީހުން ރައްކާތެރިކުރުމަށް ކޮންމެ އާއިލާއަކުންވެސް މުހިއްމު މަސައްކަތްތަކެއް މި ދަނޑިވަޅުގައި ކުރަންޖެހެއެވެ. މިގޮތުން އުމުރުން ދުވަސްވީ ފަރާތްތަކާ ހަމައަށް ވައިރަސް އުފުލާ މީހުންކަމުގައި އަޅުގަނޑުމެން ނުވުމަކީ މިވަގުތަށް ކުރެވޭނެ މުހިއްމު ކަމެއްކަމާމެދު އެއްވެސް ޝައްކެއްނެތެވެ.\nއަޅުގަނޑުމެންގެ ދުޢާއަކީ ކޮވިޑް-19ގެ ބަލިމަޑުކަމުން އުމުރުން ދުވަސްވީ ފަރާތްތައް ރައްކާތެރި ކޮށްދެއްވުމާއި، އަޅުގަނޑުމެންގެ މުޖުތަމަޢަކީ އުމުރުން ދުވަސްވީ ފަރާތްތަކަށް އަޅާލާ އޯގާތެރި މުޖުތަމަޢެއްކަމުގައި މާތްﷲ ލެއްވުމެވެ.\n5 ޛުލްޤަޢިދާ 1442\nއެޕްރީލް 2021ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް →\n← “ގެވެށި ގުޅުން” ކެމްޕޭނަށް ޕާކިސްތާނުން އެހީތެރިކަން ފޯރުކޮށްދީފި


BML ge online international money transfer ge hidhumaiy anna...\nބީއެމްއެލްގެ އޮންލައިން އިންޓަނޭޝަނަލް މަނީ ޓްރާންސްފާގެ ޚިދުމަތް އަންނަ ހަފްތާގައި ލޯންޗުކުރަނީ\n1 އަހަރު, 1 މަސް,3ހަފްތާ, 11 ގަޑި, 33 ސިކުންތު ކުރިން 4670މަރިޔަމް އިނާ މާޖިދު\nބޭންކް އޮފް މޯލްޑިވްސްގެ އޮންލައިން އިންޓަނޭޝަނަލް މަނީ ޓްރާންސްފާގެ ޚިދުމަތް އަންނަ ހަފްތާގައި ލޯންޗުކުރަން ނިންމައިފިއެވެ.\nބޭންކިންގ ޚިދުމަތްތަކާ ގުޅޭގޮތުން ރިސޯޓްތަކަށް އަމާޒުކޮށްގެން ކުރުނބާ މޯލްޑިވްސްގައި ބޭއްވި ހަފްލާގައި ބީއެމްއެލް އިން ވަނީ ބްރާންޗު ޚިދުމަތްތަކާއި ކާޑު އަދި އޮންލައިން ބޭންކިންގ ޚިދުމަތްތައް ހިމެނިގެން ރިސޯޓްތަކަށް ފޯރުކޮށް ދެމުންދާ ޚިދުމަތްތައް ދައްކާލާފައެވެ. މީގެ އިތުރުން މުޅިން އާ ޚިދުމަތެއްކަމަށްވާ އޮންލައިން އިންޓަރނޭޝަނަލް މަނީ ޓްރާންސްފަރ ގެ ޚިދުމަތް ވެސް ވަނީ ދައްކާލާފައެވެ.\nބީއެމްއެލް އިން ބުނީ މި ޚިދުމަތަކީ ރާއްޖެއިން ބޭރަށް ފައިސާ ފޮނުވުމަށް ރިސޯޓްތަކުގެ މުވައްޒަފުންނަށާއި އަތޮޅުތެރޭގައި މަސައްކަތްކުރާ ފަރާތްތަކަށް މިހާރު ދިމާވާ ދަތިތަކަށް ވަރަށް ބޮޑު ލުޔެއް ގެނެސްދޭނެ ޚިދުމަތެއް ކަމަށެވެ. މޮބައިލް ފޯން މެދުވެރިކޮށް ލިބޭ މި އިޖާދީ ޚިދުމަތް ރަސްމީކޮށް ތައާރަފްކުރުމަށް ނިންމާފައިވަނީ އަންނަ ހަފްތާގެ ތެރޭގައެވެ.\nމި ހަފްލާގައި ވާހަކަދައްކަވަމުން ބީއެމްއެލްގެ ސީއީއޯ އަދި މެނޭޖިންގ ޑައިރެކްޓަރ އެންޑްރޫ ހީލީ ވިދާޅުވީ ބީއެމްއެލް އިން އެންމެ މުހިންމުކަމެއް ގޮތުގައި ދެކެނީ ވިޔަފާރިވެރިންގެ ވިޔަފާރީގެ އަގުވަޒަންކުރުން ކަމަށެވެ. އަދި ވިޔަފާރިވެރިންނަށާއި ރިސޯޓަށާއި މުވައްޒަފުންނަށް އިތުރު ފުރިހަމަ ގޮތެއްގައި ބޭންކިންގ ޚިދުމަތް ފޯރުކޮށްދެވޭނެ ގޮތްތަކެއްގެ ފަހިކޮށްދިނުންކަމަށެވެ.\nބީއެމްއެލް އިން ފަތުުރުވެރިކަމުގެ ދާއިރާ އާ މި ވޭތުވެދިޔަ ދިގު މުއްދަތުގައި އޮތް ގާތް ގުޅުމާ އަދި ރިސޯޓްތަކަށް ފޯރުކޮށްދެމުންދާ ޚިދުމަތައްތަކަށް ވެސް މި ހަފްލާގައި ވަނީ އަލިއަޅުއްވާލާފައެވެ. އިންޓަރނެޓް ބޭންކިންގ، ކާޑު، ޕޭމަންޓް ގޭޓްވޭ މެދުވެރިކޮށް ދެމުންދާ ޚިދުމަތްތަކާއެކު ފުރިހަމަ ބޭންކިންގ ޚިދުމަތެއް ރިސޯޓްތަކަށް ދެމުންދާ ހަމައެކަނި ބޭންކަކީ ބީއެމްއެލް ކަން ފާހަގަކޮށްލެވެއެވެ. ބީއެމްއެލް އިން ވަނީ ކޮންމެ ރިސޯޓެއްގެ ބޭންކިންގ ޚިދުމަތްތަކާ ގުޅޭގޮތުން މުޢާމަލާތްކުރުމަށްޓަކައި ރިލޭޝަންޝިޕް މެނޭޖަރެއް ވެސް ކަނޑައެޅިފައިވާކަން ހާމަކޮށްފައެވެ.\nމި ހަފްލާގައި ރާއްޖޭގެ އެކި ރިސޯޓްތަކުގެ މެނޭޖްމަންޓްގައި އިސްކޮށް މަސައްކަތްކުރައްވާ ބޭފުޅުން ވަނީ ބައިވެރިވެވަޑައިގަންނަވާފައެވެ. ބީއެމްއެލް އިން ބުނީ އެ ބޭންކުގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުން ކަމަށެވެ.


Miskiythakah Dhin Hamalaa Gai Maruvi Meehun Ge Adhadhu 40 Araifi - Vaguthu\nމިސްކިތްތަކަށް ދިން ހަމަލާގައި ޝަހީދުވި މީހުންގެ އަދަދު 40 އަށް އަރައިފި\nނިއުޒިލޭންޑްގެ ކްރިސްޗާޗް ސަރަހައްދުގެ ދެ މިސްކިތަކަށް މިއަދު ދިން ހަމަލާގައި މަރުވި މީހުންގެ އަދަދު 40 އަށް އަރައިފި ކަން ނިއުޒިލޭންޑް ސަރުކާރުން ކަށަވަރު ކޮށްދީފިއެވެ.\nނިއުޒިލޭންޑްގެ ބޮޑުވަޒީރު ޖެސިންޑާ އާޑެން ދެންމެ ގައުމާއި މުހާތަބު ކުރައްވާ ވާހަކަފުޅު ދައްކަވަމުން ވިދާޅުވީ ކްރިސްޗާޗްގެ މިސްކިތްތަކުގައި ދިން ހަމަލާގައި މަރުވި މީހުންގެ އަދަދު 40 އަށް އަރާފައިވާ ކަމަށެވެ.\nމީޑިއާތަކުން ބުނާ ގޮތުގައި ހަމަލާތައް ދީފައި ވަނީ ހުކުރު ދުވަހު އަސްރު ނަމާދު ވަގުތު ގިނަ އަދަދެއްގެ ބަޔަކު މިސްކިތުގައި ތިއްބައެވެ.\nމިސްކިތްތަކަށް ހަމަލާ ދިނުމުގައި ބައިވެރިވި ހަތަރު މީހަކު ވަނީ ހައްޔަރު ކޮށްފައެވެ. އޭގެތެރޭގައި ހިމެނެނީ ތިން ފިރިހެނުންނާއި ހަތަރު އަންހެނުންނެވެ. ނިއުޒިލޭންޑްގެ ބޮޑުވަޒީރު ދެންމެ ވިދާޅުވީ ހަމަލާ ދިނުމުގައި ނިއުޒިލޭންޑްގެ އެކަކު ބައިވެރިވެފައިވާ ކަން ކަށަވަރު ކުރެވޭ ކަމަށެވެ.\n"ސްޓަފް" އިން ބުނާ ގޮތުގައި ހަމަލާ ދިނުމުގައި އޮސްޓްރޭލިއާ މީހަކު ވެސް ބައިވެރިވިއެވެ.\nހަމަލާ ދިނުމުގައި ބައިވެރިވި އެކަކު ވަނީ ހަމަލާ ދިނުމަށް ފަހު ފޭސްބުކާއި ޔޫޓިއުބްގައި އޭނާ ހަމަލާ ދިން ސަރަހައްދުގެ ވީޑިއޯއެއް ލައިވް ކޮށްފައެވެ. އެވީޑިއޯތައް އެސައިޓްތަކުން މިހާރު ރީމޫވް ކޮށްފައި ވީނަމަވެސް ބައެއް ފަރާތްތަކުން ގެންދަނީ ވީޑިއޯ ރިމޫވް ކުރުމުގެ ކުރިން ސޭވް ކޮށް އިތުރަށް ވީޑިއޯ މިހާރު ފަތުރަމުންނެވެ.\nހާދިސާ ހިންގި ސަރަހައްދުގެ ވީޑިއޯތައް ނުފަތުރަން ނިއުޒިލޭންޑްގެ ކަމާބެހޭ ފަރާތްތަކުން އިލްތިމާސް ކޮށްފައިވެއެވެ.\nމިއަދު ހަމަލާ ދިން ކްރިސްޗާޗް ސަރަހައްދަކީ ގިނަ އަދަދެއްގެ ދިވެހިން ވެސް ދިރިއުޅޭ ސަރަހައްދެކެވެ. ނަމަވެސް މިހަމަލާގައި ދިވެއްސަކަށް ގެއްލުމެއް ލިބުނު ކަމުގެ މައުލޫމާތެއް އަދި ލިބިފައެއް ނުވެއެވެ.\nމާޗް 15, 2019 11:30\nއެއަކު ނުވާނެ ދިވެހިންނެއް. ދިވެހީން އެތަނަށް ގޮސް އުޅެނީ ވެސް މިސްކިތަށް ނާރާކަށްނު؟ ދެން އެހެން ކޮންކަމަކު؟\nމާޗް 15, 2019 12:05\nމިސްކިތަކަށް ދޭ ހަމަލާއެއް އަރާނީ ކިސްކިތަށް ގޮސްއުޅޭ ބަޔަކަށްތާ. ނާސިގެޔަކަށް ނައިޓްކްލަބަކަށް ދިން ހަމަލާއެއްނަމަ އެނގުނީހީ ތިޔަބުނާ މީހުންގެ ކިތަކަށް މީހުންކަން.\nމާޗް 15, 2019 12:12\nދިވެއްސަކު މަރެއް ނުވާނެ. އެކަމުންވެސް އެނގުނީ ދިވެހިން އެގައުމުތަކަށް ގޮއްސަ މިސްކިތަށް ނުދާކަން.....އެންމެ ކރިންވެސް ދިވެއްސަކު ނުވާނެއޭ ހިތަށް އެރި...ބޭރު ތަންތާ އުޅޭ ދިވެހިން ލާދީނީ ނުވާންވީ ކިއްވެ..ރާއްޖޭގައި އުޅޭ ދިވެހިން ތެރޭ ދީން ގަބޫލުނުކުރާ މީހުން ގިނަވަނީ\nމާޗް 15, 2019 13:21\nދިވެހިން ބޭރަށް ގޮސް އުޅެނީ މިސްކިތް ތަކަކުނޫނޭ. ނައިޓް ކްލަބެއް ގޮއްވާލިނަމަ ދިވެހިންވެސް މަރުވީސް.\nޙަމަލައިގައި ބައިވެރިވާ އެންމެންނަކީވެސް ސިކުނޑީގެ މައްސަލައެއް ހުރި ބައެއް. އެހެންވީމާ ދަޢުވާއެއް ނުކުރާނެ.\nކޮބާ މިފަހަރު ދިނީ ޓެރަރިސްޓު ހަމަލާއަކަށް ނުވި ދޯ އެގޮތަކަށް ނުވެސް ފެނެ އެއައިނު ނާޅާއުޅެނިކޮށް ދޯ ލިޔެވުނީ


Mahloof ah vaadha nukurey vey massalaigai gothe ninmeyka neh: EC - AO News\nމަހުލޫފަށް ވާދަނުކުރެވޭ މައްސަލައިގައި ގޮތެއް ނިންމޭކަށް ނެތް: އީސީ\nއެމްޑީޕީގެ ގައުމީ މަޖިލީހުގެ އިންތިހާބުގައި އެ ޕާޓީގެ މެމްބަރު އަދި ޔޫތު މިނިސްޓަރު އަހުމަދު މަހުލޫފަށް ވާދަނުކުރެވޭ މައްސަލައިގައި އެ ޕާޓީގެ ތެރޭގައި އޮންނަ ގޮތުގެ މަތިން ކުރިޔަށް ވަޑައިގަތުމަށް މަހުލޫފަށް އަންގާފައިވާނެކަމަށް އިލެކްޝަން ކޮމިޝަނުން ވިދާޅުވެއްޖެއެވެ.\nއެމްޑީޕީގެ ގައުމީ މަޖިލީހުގެ އިންތިހާބުގައި މަހުލޫފުއަށް ވާދަނުކުރެވޭނެކަމަށް ނިންމާފައިވާއިރު އޭނާ ވަނީ ނިންމި ނިންމުން މުރާޖައާކޮށް ދިނުމަށް އެދި އެ ޕާޓީގެ އިސްތިއުނާފު ފަނޑިޔާރުންގެ މަޖިލީހަށާއި ޕާޓީގެ ޗެއާޕާސަން ހަސަން ލަތީފަށް ވެސް ޝަކުވާ ހުށަހަޅާފައެވެ. އެހެންނަމަވެސް މި ޝަކުވާ އަށް އެއްވެސް ޖަވާބެއް ނުލިބުމުން މަހްލޫފުވަނީ މި މައްސަލަ އިލެކްޝަންސް ކޮމިޝަނަށް ހުށަހެޅުއްވާފައެވެ.\nމި މައްސަލަ އާއި ގުޅިގެން އިލެކްޝަން ކޮމިޝަނުގެ މެމްބަރު ފުއާދު ތައުފީގް ވިދާޅުވީ އެމްޑީޕީގެ އެތެރޭގެ އިންތިހާބުގައި މަހުލޫފަށް ވާދަނުކުރެވޭ މައްސަލައިގައި އިލެކްޝަން ކޮމިޝަނަށް ވަކި ގޮތެއް ނިންމޭކަށް ނެތްކަމަށެވެ. އަދި އިލެކްޝަންސް ކޮމިޝަނުން ކަނޑައެޅިގެން މި މައްސަލައިގައި މުޅިން ރަނގަޅެކޭ ވެސް މުޅިން ނުރަނގަޅެކޭ ވެސް ބުނުމުގެ އިހްތިސޯސެއް ނެތް ކަމަށް ފުއާދު ތައުފީގް ވަނީ ވިދާޅުވެފައެވެ.\nމީގެ އިތުރުން ފުވާދު ވިދާޅުވީ އިންތިހާބުގައި މަހުލޫފަށް ވާދަނުކުރެވޭ މައްސަލައިގައި އެ ޕާޓީގެ ތެރޭގައި އޮންނަ ގޮތުގެ މަތިން ކުރިޔަށް ވަޑައިގަތުމަށް އޭނާއަށް އަންގާފައިވާއިރު މިކަމާއި ގުޅިގެން އެމްޑީޕީއާއި ވެސް މަޝްވަރާކޮށްފައިވާކަމަށެވެ.\n(އިލެކްޝަންސް ކޮމިޝަން (އީސީމަހްލޫފުފުވާދު ތައުފީގު\nމަހުލޫފްގެ ސަސްޕެންޝަން އުވައިލައިފި\nފަސް ރަށެއްގެ ބައި އިލެކްޝަން ބާއްވަނީ\nއިލެކްޝަންސް ކޮމިޝަނުގެ މެންބަރުކަމަށް މުޙައްމަދު ޢާޞިފް އައްޔަން ކުރައްވައިފި


މީހަކަށް ދިން އަނިޔާ އެނބުރި ތިމާއާ އަރާހަމަނުކުރާނެކަމަށް ޤަބޫލުކުރުމަކީ އެންމެ ބޮޑެތި މޮޔަ، ޖާހިލުން ކުރާކަމެއް!: މުފްތީ މެންކް\nތިބާ އެހެން މީހުންނަށް މުޞީބާތްތައް ކުރިމަތިކުރުވާނަމަ ތިބާގެ އަމިއްލަ ދިރިއުޅުން ތިބާ އާއި މުޞީބާތްތައް ކުރިމަތިކުރުވާނެއެވެ. ތިބާ އެހެން މީހުންނަށް އަނިޔާކުރާނަމަ ތިބާއަށްވެސް ދާނީ އަނިޔާ ލިބެމުންނެވެ. ލިބެނީ ކޮން ގޮތަކުން ކޮން ސިފައެއްގައިކަންވެސް ނުއެނގިދާނެއެވެ.\nހަމަ އެފަދައިން ތިބާ އެހެން މީހުންނާއިމެދު ހެޔޮކޮށް ހިތައި އޯގާތެރިވަމުންދާނަމަ ތިބާއަށް ވެސް ދާނީ ރަނގަޅު ގޮތްތައް މެދުވެރިވެ ހަޔާތަށް ކުރިއެރުން ލިބެމުންނެވެ. އިން ޝާ ﷲ. ވީމާ އެކަމެއް އެނބުރި ތިމާ އާއި ދިމާއަށް އައުމުން ހިތާމަކުރަންޖެހޭނެ އެއްވެސް ކަމެއް ތިމާ ނުކުރާށެވެ!\nތިބާ ކުރާ ކޮންމެ ކަމަކީވެސް މޫނުބަލާ ލޯގަނޑެއްގެ ކުރިމަތީގައި ހުރެގެން ކުރެވޭ ކަމެއް ކަމަށް ދެކޭށެވެ! ތިބާ ޖައްސާހައި ވައްތަރެއް ޖައްސާނެއެވެ. ކުރާހައި ކަމެއް ކުރާނެއެވެ. އެކަންކަން ކުރުމުގައި އެއްވެސް ފޫހިކަމެއްވެސް ނުއަންނާނެއެވެ!\nރަނގަޅު ނަމަވެސް ނުބައި ނަމަވެސް ތިބާކުރި ކަމެއް ތިބާ އާއި ދިމާއަށް އެނބުރި ނުއަންނާނެ ގޮތެއް ނުހެދޭނެ! ލަހުން ނަމަވެސް އަވަހަށް ނަމަވެސް އެނބުރި އައިސް ތިބާ އާއި އަރާ ހަމަކުރާނެއެވެ.\nއެކަމެއް އެނބުރި އައުމުން އުފާކުރާނެ ކަންކަން ކުރުމުގައި ދެމިހުންނާށެވެ! އެއިރުން އެމީހަކަށް ދެ ދުނިޔެވެސް ލިބިގެންދާނެއެވެ! އިން ޝާ ﷲ